N:o 11—12 


Pirttilään, Viikinsaareen, Kuuselaan 
ja Lielahteen alkaa 


Kilpailun alkamisesta tiedoitetaan lähemmin osastoille asetetuilla ilmoituksilla 


PALKINNOT: 


Eniten käyntejä saavuttaneille erikoinen Pirttilä-mestarin arvo, josta 
muistoksi arvoesine. 1—10 eniten käyneelle arvoesinepalkinnot. 


ARVOTAAN: 


1) neljä edestakaista matkaa Lapin tuntureille, 2) neljä lentomatkaa 
Tampereen yläpuolella y.m. 


Lisäksi jaetaan kävijöiden lukumäärästä riippuen huomattava määrä 
muita palkintoja. 


ARVONTA JA PALKINTOJEN JAKO: 
keväällä myöhemmin ilmoitettavassa tilaisuudessa. 
HUOM.! Vain yksi (1) käynti päivässä. 


Naiset ja miehet kilpailevat 
omassa sarjassaan. 


Kilpailussa otetaan huomioon 


KESKIMÄÄRIN NELJÄ (4) KÄYNTIÄ 
VIIKOSSA 


mihin kohteeseen hyvänsä. 


N 00112 JULKAISIJA: 


TAMPELLA-YHTYMÄ 


TOIMITUSKUNTA: 


E. Osterman 


Päätoimittaja: fil. maist. A. TIENARI | 


M. Malminen 


PÄÄKONTTORI: PELLAVATEHDAS: KONEPAJA: LAPINNIEM!: INKEROINEN: 
konttoripäällikkö ins. H. Johnsson, ins. P. Autero konttoripäällikkö O. sosiaalipäällikkö 
B. Enderlein ja työnjoht. O. Heinonen konttoristi Irja Are- Näsi, ins. E. Pöllä- A. V. Videnoja 
neiti Sylvi Solin | ja neiti Eeva Tarkka | vuo ja tarkastaja | nen ja sos. virkailija | 


Jouluna 1959 


Vuorineuvos Arno Solin ennätti vähän ennen kuolemaansa laatia alla olevan joulutervehdyksen, 


minkä katsomme velvollisuudeksemme julkaista, ja siten saattaa tampellalaisten tietoon 


hänen viimeiset meille osoitetut ajatuksensa. 


Pian päättyvää vuotta, vaikka se ei kenties 
olekaan ollut meidän toiveittemme mukainen, 


on kuitenkin pidettävä monessa suhteessa edel- 
täjäänsä valoisampana. Suurvallat ovat jyrkis- 


täkin aatteellisista ja taloudellisista ristiriidois- 
taan huolimatta päässeet kuluneena vuonna 
sittenkin lähemmäksi toisiaan kuin aikaisem- 
min. Sellaiset kansat kuin esim. pieni Suomen 
kansa, joka 20 vuotta sitten sai jännittää kaikki 
voimansa pelastaakseen suurvaltamittelyn mels- 
keessä vapautensa, osaavat erikoisesti antaa 
arvoa kaikille niille myönteisille toimenpiteille, 
jotka todella tuloksellisesti edistävät maailman 
rauhan säilymistä. 

Maamme talouselämä on hitaasti toipumaan 
päin, mistä on ollut seurauksena mm. työttö- 
myyden väheneminen. Sen vuoksi näin joulun 
lähestyessä voimme sekä koko ihmiskunnan 
että kansammekin kohdalta todeta paljon sel- 
laista myönteistä kehitystä, mikä on omiaan 
luomaan suotuisat edellytykset oikean joulu- 
tunnelman syntymiselle. 


Esittäessäni nyt viimeisen kerran yhtiön 
toimitusjohtajana joulutervehdykseni tampella- 
laisille teen sen tästä syystä haikein mielin. 
Olen saanut kokea vuosikymmenien aikana 
yhdessä teidän kanssanne niin vastoinkäymis- 
ten mieltä masentavat kuin menestyksen elä- 
määmme innostavatkin hetket, joiden loppu- 
tilitykset ovat aina näin vuoden päättyessä 
olleet tarkasteltavinamme. Vastoinkäymiset ei- 
vät ole milloinkaan meitä lannistaneet, vaan 
olemme päättäväisen lujina aina uskoneet ja 
luottaneet tulevaisuuteen ja paremman ajan 
koittoon. Emmekä ole myöskään vielä koskaan 
uskossamme pettyneet. 

Samalla kiitän sydämellisesti teitä kaikkia, 
ketään unohtamatta, 
vuoden työponnistuksista kuin aikaisempienkin 


vuosien hyvästä yhteistyöstä kolme vuosikym- 
mentä kestäneen vpalvelukseni aikana Tam- 


pellassa. 


niinhyvin päättyneen 


Vuorineuvos 


ARNO SOLIN 


Yonas! 1.4089 


+ 19. 11. 1959 


Vuorineuvos Arno Solinin = 
suuren teollisuusmiehen 
=- muistolle 


Vuorineuvos Ake Kihlmanin puhe Arno 
Solinin muistotilaisuudessa lauantaina 28. 11. 
1959 


Arno Solin on tänään ajatuksissamme ja on 
hän niissä niin selväpiirteisenä, että jokainen 
yritys elävöittää häntä on turha. Mutta tällai- 
sena päivänä kuin tänään, ilmentää muisti vii- 
meisen vaikutelman viime tapaamisesta, ja 
sentähden toivon, että yritys luoda hänen ku- 
vansa vuosien tapahtumain taustaa vastaan on 
paikallaan ja että se vastaanotetaan ymmärtä- 
myksellä tehtävän vaikeuden vuoksi. 


Arno Solin syntyi siinä talossa, joka oli 
hänen kotinsa hänen jättäessään meidät. Tämä 
merkitsi kasvuvuosia tehdasalueella kodissa, 
jonka pääasiallisena ilmapiirinä oli teollisuus 
ja erikoisesti se monipäinen yritys, jota hänen 


Vuorineuvos Äke Kihlman puhuu 


isänsä johti. Kun tämän lisäksi tuli synnyn- 
näinen taipumus matematiikkaan ja kiinnostus 
tekniikkaan, oli hänen opintouransa selvä, hän 
oli. predestinoitu insinöörin koulutukseen. 

Hänen ensimmäinen työpaikkansa oli Kone- 
pajalla, piirustuskonttorin johtajana, sitä seu- 
rasi muutamia vuosia Saksassa suunnittelijana 
Fällnerin konepajoilla ja palattuaan kotimaa- 
han oli uusi insinööri valmis ensin Lapinniemen 
ja sitten Turun Barkerin teknillisen johtajan 
toimiin. Kolmenkymmenenkuuden vuoden ikäi- 
senä kutsuttiin hänet Tampellaan ja hänessä 
oli silloin harvinainen yhdistelmä tietoutta ja 
kokemusta tekstiili-, konepaja- ja puunjalos- 
tusteollisuudesta, yhtiön kolmesta €erikois- 
alasta. 

Arno Solin ei ollut vielä saavuttanut neljän- 
kymmenen vuoden ikää, kun hänet kutsuttiin 


Vasemmalla omaisten ja oikealla Tampellan johtokunnan ja johdon edustajia. Puhumassa 
tuomiorovasti O. Paarma 


yhtiön toimitusjohtajaksi. Kysyttäessä, mitkä 
olivat ne hänen luonteenominaisuutensa, jotka 
johtivat tähän valintaan, olisi kai vastaus tek- 
nillisen tietämisen ja taidon lisäksi viisaus ja 
harkintakyky, sellainen viisaus, joka soveltaa 
saavutetut kokemukset tulevaisuuteen ja sen 
laatuinen harkinta, joka osaa välttää mahdotto- 
muuden, mutta joka teoissaan menee mahdolli- 
suuksien rajoille. 


Monta vuotta ei tullut kestämään, ennenkuin 
toisetkin ominaisuudet, nimittäin aloitekyky ja 
johtamistaito pääsivät täysin oikeuksiinsa. 

Kolmekymmentä-luvun suureen maamme 
teollisuuden laajentumiseen oli Arno Solinilla 
merkittävä osuutensa. Nimet sellaiset kuin 
Rouhiala, Sunila, Anjala sointuivat kuin tais- 
telukenttien voittosanomilta, mutta ne olivat 
rauhallisia voittoja rauhan tantereilla ilman 
verenvuodatusta ja kyyneleitä. Ne antoivat 
työtä, toimeentulon ja jokapäiväisen leivän 
lukuisille tätä tarvitseville. Tämä luominen, 
sanan varsinaisessa merkityksessä, antoi Arno 
Solinille tyydytyksen, jonka ulkonaisena merk- 
kinä olivat usein uusiintuvat käynnit raken- 
teilla olevan tehdaslaitoksen, voimalaitoksen, 
asuinrakennuksen telineillä. 

Arno Solinin johtamistaito ei ollut omien 
mielipiteitten toisille tyrkyttämistä, vaan hän 
koetti saada ympäristönsä vakuuttuneeksi anta- 
malla ja ottamalla vaikutteita. Kuta suurem- 
maksi yhtymä kasvoi, sitä tärkeämmäksi tuli 
hänelle tehdä avustajansa itsenäisiksi. Johta- 
minen merkitsi hänelle innoituksen antoa, 
aloitteiden kiitollisena vastaanottamista ja sel- 


laista työn viihtyisyyden luomista, jonka 
jaettu päättämisvalta tuo mukanaan. 

Vuosien kuluessa kuormitettiin Arno Solinia 
yhä lukuisammilla yleistä laatua olevilla luot- 
tamustehtävillä, yhä moninaisempien neuvot- 
telupöytien ääressä annettiin puheenjohtajan 
nuija hänen käteensä. Kaksi alaa oli erikoisesti 
lähellä hänen sydäntään. Maamme voimanhuol- 
to sen laajimmassa merkityksessä samoinkuin 
yhtiötäkin koskevat voimakysymykset antoivat 
hänelle runsaasti aikaa vievää työtä, mutta 
samalla tyydytystä. Koko hänen teollisen toi- 
mintansa aikana oli työntekijäin hyvinvointi 
hänen « sydämenasianaan, minkä tuloksena oli 
yhä lisääntyvä kiinnostus työnantajakysymyk- 
siin. Hänen panoksensa työnantajain keskus- 
liiton monivuotisena puheenjohtajana tulee 
piirtymään teollisuutemme historiaan. 

Näissä yhteyksissä jälleen toiset hänen omi- 
naisuuksistaan tulivat esiin. Suuri kärsivälli- 
syys — väittelyissä, kohtuullinen vastapuolen 
näkökohtien ymmärtämys, synnynnäinen huu- 
morintaju, joka leikinlaskulla tai kaskulla voi 
kääntää kiivaan väittelyn leppoisaksi nauruksi, 
kyky oikealla hetkellä lausua ratkaiseva sana. 

Ne läsnäolijoista, jotka ovat olleet kauan 
mukana Tampellassa tietävät, miten paljon on 
luotu Arno Solinin johtaja-aikana. Uusia teh- 
taita on kasvanut, vanhoja on tehty uuden- 
aikaisemmiksi ja loppuun käytetyt koneet on 
korvattu uusilla. Niin tulee tietenkin jatku- 
maan. Mikä tänään on uudenaikaista ja raken- 
nettu tulevaisuutta silmällä pitäen elää ikui- 
suutta mittapuuna käyttäen Ppäiväkorennon 
elämää. Teollisuusmies omistaa elämänsä luo- 


”Kun risti pystytetään” 


Tuomiorovasti Oskar Paarman puhe vuori- 
neuvos Arno Solinin muistotilaisuudessa 
28.11. 1959 


Miksi murehdit, minun sieluni, ja miksi 
olet minussa niin levoton? Odota Jumalaa. 
Sillä vielä minä saan kiittää häntä, minun 
kasvojeni apua, minua Jumalaani. 

Ps. 42:12. 


Eräs läntisen naapurimaamme muutamia 
vuosia sitten kuollut huomattava johtomies 
kertoo muistelmissaan lapsuutensa kokemuk- 
sista. Hän istui pienenä poikana iltaisin ikku- 
nassa. katsellen länteen, auringon laskuun. 
Hautausmaan tummat puut kuvastuivat ilta- 
taivasta vasten, ja niiden juurella näkyi pitkiä 
ristien rivejä. Poika kyseli mielessään, minne 
ovat menneet kaikki nuo, jotka nukkuvat ris- 
tien alla. Entäs kun minä itse nukun siellä? 
Kun hän sitten ryömi yön levolle niin hän 
tunsi kiusallista levottomuutta siksi, että hä- 
nen vuoteensa oli sijoitettu juuri siihen huo- 
neeseen, joka oli lähinnä ristejä ja tummia 
puita. Silloin hän ensi kertaa tunsi kuoleman 
kammon. Sitten se on usein vieraillut hänen 
sielussaan ja hän tietää, että kerran se on 
hänen ainoa suuri kysymyksensä. 

Fiköhän mahda olla niin, että meidän kaik- 
kien on mentävä tämän miehen viereen ja sa- 


miseen, mutta sellaiseen luomiseen, jonka ka- 
toavaisuudesta hän on tietoinen. Mutta on 
arvoja, jotka eivät ole katoavaisia. Arno Solinin 
tomumajasta on puhdistava tuli tehnyt lopun, 
mutta hän pysyy elävänä. Ei tule kestämään 
kauan, ennenkuin tullaan sanomaan: Solin sanoi 
niin sillä kertaa tai se tapahtui Solinin aikana. 
Kuva, joka tulee elämään kauan, kovin kauan, 
on kuva ystävällisestä päälliköstä, jonka sa- 
naan saattoi luottaa, miehestä leikinlasku huu- 
lillaan, välke silmäkulmassaan ja varustettuna 
sydämellä sellaisella, joka tahtoi kaikille hyvää. 

Ja vielä enemmän. Tehtaita perustetaan, ko- 
neita romutetaan ja kaikki, jotka tunsivat 
Arno Solinin, kuolevat. Mutta kuitenkin jää 
jotain hänen aikaansaannoksestaan jäljelle. Se 
vaikutus, joka Arno Solinilla oli ympäristöönsä 
ja sen tapaan ajatella ja toimia, jokainen he- 
delmöittävä ajatus, jonka hän on muotoillut, 
jokainen heräte hänen persoonallisuudestaan, 
joka on juurtunut johonkuhun, joka oli häntä 
lähellä, ne leviävät kuin äänieetterin aalloilla, 
laajenevat kuin renkaat vedessä kivenheiton 
jälkeen — löytyy jotakin, joka kuuluu ikuisuu- 
delle. 

nottava, että samalla tavalla mekin olemme 
tunteneet. Ehkä emme ole koskaan lapsuudes- 
samme joutuneet katselemaan ristien pitkiä 
rivejä ja tummia puita kuolleitten kaupungin 
osassa, mutta monet kerrat olemme elämämme 
varrella pysähtyneet kyselemään, mihin olemme 
matkalla. Mihin joudun silloin kun risti pan- 
naan minun kohdalleni ja tummat puut heittä- 
vät vielä tummemmat varjonsa minun lepo- 
sijani ylle? 

Me ihmiset elämme merkillisellä tavalla 
ikäänkuin kahta elämää. Me teemme työtä ja 
iloitsemme monta kertaa siitä elämästä, jota 
saamme elää. Juuri näin pitääkin olla. Se on 
meidän osamme täällä maailmassa. Meidät on 
pantu tekemään työtä, näkemään vaivaa, vie- 
mään elämää eteenpäin, rakastamaan omai- 
siamme ja lähimmäisiämme. Onnellinen se ih- 
minen, joka tästä kaikesta osaa iloita ja vielä 
onnellisempi jos hän osaa tästä kiittää. Mutta 
kaiken keskellä joinakin hetkinä hiljaisemmin, 
joinakin hetkinä polttavammin me tunnemme 
merkillistä tyhjyyttä, ikävää, levottomuutta 
itsekään aina oikein ymmärtämättä, mitä tämä 
on. On niin kuin sydän ei sittenkään tyytyisi 


Tuomiorovasti Oskar Paarma puhumassa 


tähän kaikkeen, vaan ikävöisi jonnekin muual- 
le, tahtoisi saada jotakin muuta. Joittenkin 
elämän kohtaloitten vaiheilla tämä ikävä ja 
kaipuu tuntuu todella polttavalta sydämissä. 
Niinhän vuosituhansien takaa oleva tekstimme- 
kin sanoo: Miksi murehdit, minun sieluni, ja 
miksi olet minussa niin levoton. 


Eikö ole mahdollista saada näitä erilaisilta 
tuntuvia asioita sopusointuun. Eikö ole mah- 
dollista elää niin, että voisi ilolla tehdä työnsä 
ja tuntea olevansa siinä oikealla paikalla ja sa- 
malla iloita lähimmäisistään, mutta myöskin 
tuntea turvallisuutta siinä, että tietää mihin 
on matkalla ja mikä on osana silloin kun ilta 
joutuu, risti pystytetään ja tummat puut heit- 
tävät varjonsa leposijamme ylle. Eikö näitä 
asioita, jokapäiväistä työtä, sydämen ikävää ja 
päämäärän selvyyttä voida saada sopusointuun? 


Löytääksemme ratkaisun olemme tulleet 
tänne kirkkoon. Emme me ole täällä puhuak- 
semme kuolemasta ja katoavaisuudesta ja le- 
vottomuudesta viettäessämme erään kaupun- 
kimme huomattavan teollisuusmiehen muisto- 
hetkeä kirkossamme. Eivät meitä edeltäneet 
polvet rakentaneet tätä Tuomiokirkkoa ja sen 
holveja sitä varten, eivät, vaan he rakensivat 
tämän sitä varten että täällä löydettäisiin vas- 
taukset elämän ja kuoleman suuriin kysymyk- 
siin, jotta saavutettaisiin sielun rauha. Täällä 
puhutaan ennen muuta oikeasta elämästä ja 
uuden elämän toivosta. Tämän paikan julistus 
ei ole kuolema, vaan elämä ja ylösnousemus. 
Ja sitä samaa sanoo vanha sanammekin psal- 
mien kirjasta: Odota Herraa ja vielä saat kiit- 
tää. Kaiken keskellä kuitenkin kiittää. 


Rakkaat kuulijat. Ratkaisu on siinä, että 
Jumala lähetti tänne meidän keskellemme Va- 
pahtajan, joka antaa sydämelle rauhan, tyyn- 
nyttää sen merkillisen sydämen ikävän, jota 


Tampellan mieskuoro 
esiintymässä 


jokainen meistä tuntee. Hän antaa meille sydä- 
miin rakkauden toinen toistamme kohtaan ja 
sillä tavalla näyttää meille, kuinka osanamme 
on tehdä työtä palvellaksemme toinen toistam- 
me ja niin saamme iloa siitä, että osanamme 
on työ. Ja edelleen Vapahtaja avaa meille tai- 


Mauno Kuusisto laulaa 


Vuorineuvos Arno Solinin viimeinen matka 


Hiljaista ja korutonta surujuhlaa vietettiin 
tiistaina 24. 11. 59 Helsingissä Krematorio- 
kappelissa, minne omaiset ja lähimmät ystävät 
olivat kokoontuneet saattamaan vuorineuvos 
Arno Solinia hänen viimeiselle matkal- 
leen. 


Dir.mus. Eero Selinin soitettua sellolla 
Bachin ”Arioson” esitti Guy Fagerström 
Hannikaisen laulun ”Det gäller att sä”. Siu- 
nauspuheessaan kirkkoherra Lauri S olin muis- 
teli Arno Solinia lapsuudenystävänään, aina 
palvelusalttiina ja valoisana ihmisenä. — Suuri 
hiljaisuus tuntuu nyt vaientavan kaikki elämän 
äänet ja pois kutsuttu ystävämme kutsuu mei- 
tä kaikkia sinne, missä elämän kuormaa ei 
enää ole ja missä rauha vallitsee. Hän, joka 
meidät on luonut, on lunastanut meidät ni- 
meensä, eikä meillä ole mitään pelättävää, 
sanoi kirkkoherra Solin. Ruumiinsiunauksen 
jälkeen soitti dir.mus. Eero Selin Schubertin 
”Ave Marian” ja Guy Fagerström lauloi B9r- 
resenin ”Hvis du har varme”. Lähimpien 
omaisten jätettyä tervehdyksensä heleän pu- 
naisin neilikoin koristetulle tammiarkulle laski 


vaan oven ja näyttää Isän, joka odottaa lap- 
siaan kotiin. Emme ole matkalla tuntematto- 
maan, vaan olemme matkalla kotiin ja koti- 
matka on aina onnellista matkaa. 

Tässä on Jumalan lahja ihmisille, jotka teke- 
vät työtä, ikävöivät sydämiinsä Jumalan rau- 
haa ja kauhistuvat sitä, että heidän kerran 
pitää kuolla. Jumala tuo tähän ilon, rauhan ja 
kirkkaan päämäärän. 


tasavallan presidentin seppeleen ensimmäinen 
adjutantti kenraalimajuri R. R. Grönvall. 

Yhtä vaikuttava ja mieliinpainuva oli myös 
hänen muistonsa kunnioittamiseksi järjestetty 
surutilaisuus Tampereen Tuomiokirkossa lauan- 
taina marraskuun 28 päivänä. Tyylikkäästi ja 
tilaisuuden laadun huomioonottavasti koriste- 
tussa kirkossa oli vainajan omaisten, yhtiön 
johdon, maamme teollisuuden ja julkisen elä- 
män johtohenkilöiden lisäksi runsaasti muuta 
yleisöä. 

Kauniin muistojuhlan ohjelma aloitettiin 
laulamalla yhteisesti ”Maa on niin kaunis”, 
minkä jälkeen kapellimestari Eero Bisterin 
johtama Tampellan orkesteri soitti Edvard 
Griegin ”Äsen kuoleman” Peer Gyntistä. Tai- 
teilija Mauno Kuusiston laulettua erittäin 
vaikuttavasti Bachin ”Rakkahin Jeesus” piti 
tuomiorovasti Oskar Paarma mieliin painu- 
van puheen, joka on luettavissa toisaalla leh- 
teämme. 

Tämän jälkeen Tampellan mieskuoro lauloi 
Matti Hakalan johtamana Klemetin ”Lii- 
dellyt oon leivon lailla”. Nyt seurasi tilaisuu- 
den — pääohjelmanumero, — vuorineuvos = Äke 
Kihlmanin muotokaunis ja syvällinen muis- 
topuhe, joka niinikään on kokonaisuudessaan 
luettavissa lehtemme tässä joulunumerossa. 
Muistopuheen = päätyttyä soitti dipl.urkuri 
Heikki Seppälä Bachin ”Canzonan” ja 
mieskuoro lauloi F. B. Benecken ”Autuaitten 
kiitosvirren”. Tampellan orkesteri soitti vielä 
Finlandia-hymnin ja muistojuhlan päätteeksi 
veisattiin yhteisesti virrestä 615 viimeinen sä- 
keistö ”Ah, siihen iloon taivahan Mua, Jeesus, 
auttaos”. 


Tampellan orkesteri 
soittaa 


OIKEA JOULU 


Joulukirjoitus alkaa hyvin usein muistel- 
malla. Tämä johtuu varmaan siitä, että joulun 
läheisyys tuo menneet joulut mieleen, herkistää 
sydämet ja virittää mielen juhlalliseen odotuk- 
seen. Minulla on lapsuuteni jouluista eräs ala- 
kuloinen muisto. Jouluaatto oli mitä riemulli- 
sin. Jo se, että silloin oltiin kaikki 
yhdessä koolla, mikä kodissani iltaisin oli 
varsin harvinaista, loi mieliin iloa. Isä, äiti 
ja me kaikki lapset olimme yhdessä. Joulu- 
lahjat lisäsivät riemua ja kaikilla tuntui olevan 
hyvä mieli ja kaikki osoittivat sitä myös toi- 
silleen. Mutta joulupäivänä tuli alakuloinen 
hetki. Äiti vetäytyi yksikseen ja me lapset 
tiesimme, että nyt piti olla hiljaa, sillä äiti 
meni keskellä päivää nukkumaan. Voi kun me 
olisimme tahtoneet olla edelleen kaikki yhdes- 
sä, näyttää äidille, mitä olimme saaneet ja 
kysellä yhtä ja toista. Mutta äiti nukkui ja 
meidän piti olla hiljaa. Muistan kuinka lapsen 
mielessäni olin hiukan tyytymätön. 

Myöhemmin minulle on kirkastunut asian 
todellinen laita. Äiti oli joulua valmistellessaan 
vetänyt itsensä loppuun, niin kuin nykyään 
tavataan sanoa. Hän oli joutunut valvomaan 
monia öitä, jotta kaikilla lapsilla olisi hyvä 
joulu. Ja muistan senkin, että äiti ei tyytynyt 
vain omien lasten joulua valmistamaan, vaan 
hänellä oli muitakin ihmisiä jouluna muistet- 
tavanaan. Äiti oli antanut itsestään niin paljon, 
että nyt ei jaksanut enää, piti levätä. 

Olen paljon miettinyt, kummalla meistä, 
äidillä vai minulla, oli parempi joulu. Minä olin 
paljon saanut ja vielä enemmän olisin ottanut. 


Äiti oli antanut, yhä vain antanut ja uupunut 
siinä. 

Mutta eikö joulu ole lahjojen saamista, eikö 
juuri siinä joulu ole, että me saamme lahjoja? 
Varmasti se on siinä. Joulunahan saatiin Juma- 
lan suuri lahja ja siitä koko joulu on lähtenyt. 
Siis sillä on oikea joulu, joka saa joulun lahjan. 
Varmaan on näin. Ilman Jeesusta ei ole joulua 
ollenkaan, mutta varmaa on myös se, että vain 
lahjan saaminen ei oikeata joulua tuo. Saa- 
dusta lahjasta on annettava toisille. Ja niin 
olen ollut oppivinani, että äidillä oli hänen 
uupumuksessaankin parempi joulu kuin mi- 
nulla. Hän oli itse saanut ja antoi toisille, minä 
lapsellisuudessani olin ollut vain ottamassa ja 
enemmän pyytämässä. 

Me tahtoisimme viettää oikean joulun. Kai- 
killa meillä on siihen mahdollisuus. Joulun 
evankeliumi suuresta ilosta, joka tulee kaikkien 
osaksi, kuuluu meille. Me saamme suurimman 
lahjan, minkä ihminen saada voi, anteeksi- 
antamuksen rauhan Joulun Lapselta. Ja jotta 
ilomme olisi täydellinen Jumala antaa meidän 
elää toistemme keskuudessa ja antaa jokaiselle 
meistä tilaisuuden palvella toinen toistamme, 
pyytää anteeksi ja antaa anteeksi, ja tällä 
tavalla levittää hyvää tahtoa ihmisten keskuu- 
teen. 

Silloin on ihmisellä oikea joulu, kun hän 
saa kiittää Jumalaa saadusta lahjasta ja kun 
saa olla auttamassa toisia ihmisiä kiittämään. 
Silloin voidaan yhtyä taivaan joukkojen kanssa 
ylistämään: 

”Kunnia Jumalalle korkeuksissa” Luuk 2: 14. 


Oskar Paarma 


— TAMPELLAN 
TYÖNJOHTOPAIVA 


Perinteelliseen tapaan järjesti Tampellan koulu- 
tusasiainneuvottelukunta Tampereen tehtaita kä- 
sittävän työnjohtopäivän Tampellan juhlasalissa 
marraskuun 10 p:nä. Tilaisuudessa oli läsnä yli 100 
insinööriä ja työnjohtajaa. Tämän erittäin onnis- 
tuneen tilaisuuden avauksen suoritti johtaja Lauri 
Forsblom lausuen mm.: 

”Jokaisen liikeyrityksen toiminnan peruskysy- 
myksenä on sen kannattavuuden säilyttäminen ja 
ylläpitäminen. Nykyisin vallitsee koko maailmassa, 
myös meillä Suomessa, kiihkeä ja yhä kiristyvä 
kilpailu, ja ainoastaan sellainen yritys, joka PYSYY 
kilpailussa mukana, voi taata kannattavuutensa ja 
tätä tietä henkilökunnalleen sosiaalisen turvalli- 
suuden tunteen, siis takeen työn jatkuvuudesta ja 
parhaassa tapauksessa työmahdollisuuksien lisään- 
tymisestä. Tämän vuoksi työtehon vaaliminen on 
jokaisen yrityksessä palvelevan etujen mukaista. 

Työnjohdolle asetettavat vaatimukset nykyisessä 
työelämässä ovat niinikään entistä huomattavasti 
suuremmat. Siksi tarvitaan sen jatkuvaa ja oleviin 
oloihin soveltuvaa koulutusta. Tämäkin neuvottelu- 
tilaisuus, mihin toivotan teidät kaikki tervetulleiksi, 
on tarkoitettu täydentämään Tampellan työnjohta- 
jien ja insinöörien tietoutta johtamistoiminnan pii- 
rissä ilmenevien ongelmien onnelliseksi ratkaisemi- 
seksi. 

Meillä on suuri ilo kuulla tänään alan tunnetun 
tutkijan, professori Oksalan esitelmä työtehon 
ongelmista ja tekijöistä tehdastyössä. Pyydänkin 
toivottaa Teidät, Herra Professori, tervetulleeksi 
Tampellaan ja kiittää Teitä, että olette voinut 
varata meille tämän illan niiden tärkeiden lähinnä 
työelämään liittyvien psykologisten ongelmien sel- 
vittämiseksi, joiden kanssa jokainen työnjohto- 
tehtävissä oleva henkilö päivittäin joutuu tekemi- 
siin. Uskon, että tästä illasta muodostuu Tampellan 
työnjohtajakunnalle antoisa.” 

Tämän jälkeen hän luovutti puheenvuoron pro- 
fessori Ohto Oksalalle, joka piti suurella mie- 
lenkiinnolla kuullun esitelmän työtehon ongelmis- 
ta ja tekijöistä tehdastyössä lausuen mm. 
seuraavaa: 

”Tuotantoelämässä esiintyy sangen paljon tar- 
vetta sellaisiin menetelmäparannuksiin, joihin työn 
suorittajakin pystyy. Hänen kiinnostuessaan näistä 
tulee työ hänelle itselleenkin paljon entistä mie- 
lenkiintoisemmaksi. Myönteisen asenteen vahvista- 
miseksi menetelmäparannuksia kohtaan on otettu 
käytäntöön aloitetoiminta. Käykäämme sitten tar- 
kastelemaan työpanosta. 

Niin kuin yksilön työteho on hänen käyttämänsä 
työmenetelmän ja hänen antamansa työpanoksen 
yhteistulos, on työpanos taas yksilön työtaidon ja 

hänen käyttämänsä energian yhteinen aikaan- 
saannos. Eli arkipsykologian kielellä sanottuna: 
ihmisen työpanos riippuu siitä, mitä hän osaa ja 
paljonko hän voimiaan uhraa. Kun tässä puhumme 
ihmisen työenergiasta eli työvoimasta, tarkoitetaan 
sekä lihasenergiaa että hermoenergiaa (jälkimmäi- 
nen on yhtä hyvin aivojen toiminnan käyttövoima 
kuin lihasten toiminnan ”sytyttävä” voima). 
Työtaidon edellytyksenä ovat synnynnäiset kyvyt 
tai taipumukset, mutta työtaito kehittyy vasta ky- 
kyjä harjoittamalla ja Kokemuksia hankkimalla. 
Tarkasti ottaen voidaan työtaidossa erottaa toi- 
saalta valmeus eli saavutettu taito (kuten viilaus- 
taito ja konekirjoitustaito), joka on milloin tahan- 
sa kokeilemalla todettavissa, ja toisaalta niin sa- 


Johtaja Lauri Forsblom piti avauspuheen 


noaksemme luova työtaito, joka näyttäytyy vasta 
uusissa, vaikeissa työtehtävissä. Valmeus on opetet- 
tavissa, mutta luova työtaito vain ikäänkuin kiihoi- 
tettavissa kasvuun opintoihin ja todelliseen työ- 
elämään sisältyvien, yhä vaativampien ja vaati- 
vampien tehtäväsuoritusten avulla. 

On selventävää tehdä edelläesitetty ero työtaidon 
ja työenergian välille. Käytännössäkin joudumme 
usein näin menettelemään. Esimerkiksi joku saat- 
taa huomauttaa työtoveristaan, että kyllä tämä 
osaisi, muta ei jaksa tehdä tuollaista työtä. Tai 
jostakusta ihmisestä voidaan sanoa: ”Kyllä se poika 
pystyisi, kunhan vain viitsisi”. Kummassakin ta- 
pauksessa on todettu tai arveltu asianomaisella 
olevan riittävä työtaito, mutta jotakin puutetta on 
hänen energiassaan, kun hän ei jaksa tai viitsi. 
Kuitenkin on ymmärrettävää, että työtaito ei voi 
päästä lainkaan näkyviin, ellei ole käytettävissä 
elimistömme tuottamaa energiaa, voimaa. Työtai- 
dosta vastaavat nimittäin monenlaiset aivoelimet 
eli hermolaitteet, mutta ne tarvitsevat jatkuvaa 
käyttövoimaa ja niitten vaatima energiamäärä on 
sitä suurempi, mitä vaativammista tehtävistä on 
kysymys ja mitä vauhdikkaammin käymme niitä 
ratkaisemaan ja suorittamaan. Monen mieleen voi 
tulla kysymys, kumpi oikeastaan työsaavutusten 
kannalta on tärkeämpää, työtaito vai työenergia. 
Asiallinen vastaus kuuluu: molemmat ovat välttä- 
mättömiä, mutta käytännön elämässä on yleensä 
asianlaita niin, että energia muodostuu tärkeäm- 
mäksi, koska vähäisellä energialla ei paljoa saada 
aikaan, mutta vähäinen työtaito on sentään ahke- 
ralla harjoituksella kehitettävissä ainakin vähem- 
män vaativiin töihin riittäväksi. 

Näin onkin ryhdyttävä tarkastamaan tekijöitä, 
joista energiankäyttömme ja siis viimekädessä työ- 
panoksemme ja työtehommekin riippuu. Tällöin on 
ensiksikin korostettava sitä perustosiasiaa, ettei ih- 
misellä ole mitään syytä pyrkiä varsinaisessa työs- 
sään (so. ammatissaan eli leipätyössään tai esim. 
kodinhoidossa) pääsemään mahdollisimman pienel- 
lä työpanoksella, siis vain säästämään energiaansa. 
Ihminen on nimittäin luotu tekemään työtä ja pon- 
nistamaan. Niinkuin terveellä lapsella on sielullinen 
pakko leikkiä, on terveellä aikuisella sisäinen tarve 
tehdä työtä. Elämänviisaus on jo varhain oivalta- 
nut, että ”kun elämä on paras ollut, on se työtä ja 
vaivaa ollut”. Monet ovat kuitenkin kuvitelleet pa- 
ratiisia paikkana, jossa ei tarvitse työtä tehdä. 
Tämä on ymmrrettävää, kun paratiisia on ajateltu 
hyvin ansaittuna vanhuudenlepona, mutta täällä 
elämässä pitää paikkansa Berdhard Shawin oival- 
lus: ”Loputon vapaapäivä on hyvä määritelmä hel- 
vetistä”. Kuvitelmat ja toiveet ikuisesta sabatista 
ovat tosin kyllä ymmärrettäviä, sillä lukemattomilla 
ihmisillä on aikojen kuluessa ollut liikaa työtä ja 
ehkä vielä useammilla on ollut heille sopimatonta 
työtä tai epäedulliset työolosuhteet taikka heille 
sopimaton työympäristö. Kehittynyt ihminen, joka 
ei ole tilapäisesti liikarasituksen vallassa tai väsy- 
nyt, tahtoo ponnistaa ja tuntee tyydytystä vasta 
vaikeudet voitettuaan. Mutta vaikeuksien täytyy 
olla asiallisia vaikeuksia eikä tarpeettomia ja mie- 
lettömiä. Näin ollen ihmisen ei siis tarvitse erityi- 
sesti säästellä energiaansa, hänen on vain varot- 
tava tuhlaamasta sitä. On myös täysin asianmu- 


Prof. O. Oksala puhumassa 


kaista, että ihminen on työpäivän jälkeen väsynyt, 
mutta vain terveesti väsynyt, niin että yölepo pa- 
lauttaa hänen voimansa täysin ennalleen. Väsymys 
siis ei sinänsä ole kartettavaa, vain liikaväsymys on 
vältettävää. Mielenkiintoista on todeta, että sellai- 
nen henkilö, joka onnistuu jatkuvasti ”pinnaa- 
maan” ja läpäisemään työpäivänsä ylen vähin pon- 
nistuksin, on lopultakin tyytymätön itseensä, mutta 
olematta tästä kuitenkaan itse selvillä kohdistaa 
tyytymättömyytensä työpaikkaansa. 

Väsymyshän aiheutuu jonkin elimen tai koko her- 
mostomme jatkuvasta käytöstä ilman tarpeellista 
lepo- eli elpymisaikaa. Myös voidaan sanoa, että 
hermostomme energiapariston liiallinen purkami- 
nen ilman lepoa on energialähteittemme väsyttä- 
mistä. Missä liiallisuuden raja on, ei ole suinkaan 
lyhyesti määriteltävissä. Kokeillen on tunnustelta- 
va, milloin suorituskyky alkaa laskea, joka on vä- 
symyksen merkki. On huomattu, että nykyaikana, 
jolloin koneet yleensä suorittavat raskaimmat työt, 
pystyy ihminen hyvin suorittamaan sopivin pienin 
lepotauoin kahdeksan tunnin työpäivän. Liikarasi- 
tuksen vaara on pikemminkin uhkaamassa itsenäi- 
siä yrittäjiä ja leipätyön ohella opiskelevia kuin 
varsinaista palkkatyötä tekeviä. 

On nimenomaan korostettava, että eri ihmisten 
energiamäärä ja työkyky on hyvin erilainen. Toiset 
jaksavat ponnistella melkein loputtomasti, toisten 
päivittäinen energiatuotto saattaa olla hyvinkin 
pieni. Ennen kaikkea on huomattava, että väsy- 
myksen kokeminen ei suinkaan aina johdu liialli- 
sesta työnteosta, vaan myös siitä, että jostakin 
syystä emme saa energioitamme purkautumaan, 
vaikka niitä suinkaan ei ole loppuun käytetty edes 
sen päivän osalta. Yhtä tärkeätä kuin jatkuvan 
työtehon kannalta on liikarasituksen välttäminen, 

Kiinnostunutta 


on sellaisten keinojen keksiminen, joilla saamme 
energiamme ilman pakkoa ja tarpeetonta ponnis- 
tusta työskentelymme käyttövoimaksi. Lopuksi on- 
kin syytä tarkastella näitä keinoja. 

Tällöin on ehkä aivan ensimmäiselle tilalle ase- 
tettava näkökohta se, että yksilö pääsee hänelle 
sopivaan työhön. Tiedetään, että toiset ammatit 
asettavat erikoiset vaatimukset työntekijän kyvyil- 
le ja taidoille, toiset taas luonteelle, muutamat mo- 
lemmille, Voimme sanoa, että kenen luonto on 
määrännyt voimia käyttäväksi takosepäksi, hänestä 
ei voi tulla onnistunutta hienomekaanikkoa ja 
päinvastoin. Se, jolle vilkas ruumiillinen toiminta 
on elämänehto, ei sovi konttorityöhön, mutta mah- 
dollisesti kyllä metsätyönjohtajaksi. Joita eivät 
kiinnosta syyt ja vaikutukset, he eivät sovi vaati- 
vaan älytyöhön. Jos siis työt ovat luonteeltaan ja 
vaatimuksiltaan monenlaisia, ovat niihin pyrkivät 
ihmisetkin varsin erilaisia. Monen ihmisen vetää 
voimakas harrastus tai viettymys ikäänkuin väki- 
sin juuri hänelle itselleen sopivaan työhön. Monen 
kohdalta taas vasta perusteellinen soveltuvuustut- 
kimus löytää hänelle sopivimman työn. Usein on 
tultu huomaamaan, että ratkaisevaa työssä menes- 
tymiselle ja siis työn antamalle tyydytykselle ei ole 
asianomaisen kykyjen taso, vaan se, että hän saa 
työskennellä sillä alalla, mikä on hänen vahvin 
puolensa. Edelleen on todettu, että ihminen mie- 
luiten hakeutuu sellaiseen työhön, jossa hänen on 
ponnisteltava, joka on -siis lähellä hänen kykyjensä 
ja voimiensa ylärajaa, mutta ei kuitenkaan hänelle 
lijan vaikeata, epäonnistuminen kun taas aiheut- 
taisi masennusta. 

Kaiken kaikkiaan on työpanosta lisäävälle ener- 

kuulijakuntaa 


giankäytölle tärkeintä se, että ihmisen sielussa 
vaikuttavat moninaiset voimat näkevät juuri työssä 
mielekkään purkautumistien, että siis työ vastaa 
ihmisen tavoitteita. Mainitsimme jo oikean har- 
rastussuunnan tärkeyden. Eräs kaikkein voimak- 
kaimpia ihmissielun voimia on ns. turvallisuuden 
tarve. Turvallisuuden tavoitteisiin kuuluu ensiksi- 
kin pysyvä työsuhde. Yleensä energiset ihmiset ei- 
vät pane tälle seikalle niin suurta painoa kuin vä- 
hävoimaiset. On hyvin ymmärrettävää, että juuri 
turvallisuuden tarve vaatii, että tapaturmantor- 
junta on työpaikalla asianmukaisesti järjestetty. 
Sen sijaan on ihmeteltävää, että säädettyjä varo- 
keinoja työntekijäin taholta liian usein laiminlyö- 
dään; syynä lienee se, että monet ihmiset luotta- 
vat liikaa omaan valppauteensa, joka kuitenkin 
joskus herpaantuu. 

Yhtä tärkeätä kuin sopivaan työhön pääseminen 
on ihmiselle myöskin sopivaan työympäristöön 
joutuminen. Ihminen kaipaa nimittäin aina eläviä, 
luontevia kosketuksia toisiin ihmisiin. Hän etsii 
työpaikallaankin ystäväpiiriä, jossa viihtyy. Hän 
tahtoo nähdä esimiehensä kunnioituksensa ja ar- 
vonantonsa ansaitsevina, hän kaipaa tällaista esi- 
miestä. Edelleen hän — aina sitä itse tietämät- 
tään — odottaa, että hänen työlleen annetaan tun- 
nustusta ja että hän saavuttaa omassa työryh- 
mässään arvonantoa. Työ on hyvin usein ihmiselle 
myöskin väline, jonka avulla hän yhteiskunnassa 
pyrkii eteenpäin. Tosin tästä voi olla seurauksena 
ikäviäkin, työtehoa häiritseviä ristiriitoja. Jokaisen 
— niin hyvin alaisen kuin esimiehen — pitäisi ar- 
vata oma arvonsa ja antaa arvo toisellekin. 

Hyvin tärkeä seikka energianluovutuksen ja siten 


Paneelikeskustelun osan- 
ottajat =vas:lta lukien: 
prof. Oksala, työnjohtajat 
Sahlstedt, Peltonen, (ed. 
takana), Viitanen, Niemi, 
Aarnio ja Heinonen 


myös työtehon kannalta on se, että työtä tekevä 
ihminen tietää työssään hoitavansa jotakin tehtä- 
väkokonaisuutta eikä vain erillisten tekojen silp- 
pua. Sillä kaikki ikävätkin pikkutyöt, jotka työn- 
tekijä näkee jonkin vastuullaan olevan tehtäväko- 
konaisuuden asiaankuuluvina osina, on hän valmis 
halukkaammin ja tehokkaammin suorittamaan 
kuin jos ne olisivat erikseen annettuja. — Monelle, 
varsinkin pienellä hermoenergian määrällä varus- 
tetuille, aiheutuu suurta tehon laskua siitä, että 
heidän on samanaikaisesti pidettävä vireillä useita 
tehtäviä. Jokainen keskeneräinen tehtävä ikään- 
kuin vaatii onan energiavarauksensa, joten voimaa 
ei enää riitä kylliksi siihen tehtävään, jota par- 
haillaan pitäisi suorittaa. Tehtävät on siis mah- 
dollisuuksien mukaan hoidettava yksi kerrallaan 
loppuun saakka, sillä ei meitä niinkään paljon ra- 
sita työn tekeminen kuin tekemättömät työt. 

Esitelmää seurasi monipuolinen ja antoisa ns. 
paneelikeskustelu, mihin professori O. Oksalan Ii- 
säksi ottivat osaa työnjohtajat Oiva Heinonen 
(puheenjohtajana) ja Ake Aarnio pellavateh- 
taalta, Kauko Niemi ja Gunnar Viitanen 
konepajalta sekä Kalle Sahlstedt ja Olavi 
Peltonen Lapinniemeltä. Keskustelukysymykset 
olivat seuraavat: 


1. Voidaanko työn suorittajilta odottaa merkit- 
seviä työmenetelmien parannuksia teollisuustyössä? 
— Onko muita keinoja kuin aloitetoiminta kannus- 
tajana? 

2. Rationalisointimiesten avun tarpeellisuus työn- 
johdon kannalta. 

3. Kuuluuko = tehtyjen menetelmäparannusten 
opetus työntutkijoille vain työnjohtajille. 

4. Ryhmäurakoitten käyttömahdollisuudet teol- 
lisuudessa. 


Näiden kysymysten pohjalla käytyä paneelikeskus- 
telua, mihin prof. Oksala antoi arvokkaan oman 


panoksensa, kuunneltiin 
mielenkiinnolla. 

Uusia ajatuksia antaneen Tampellan työnjohto- 
päivän tilaisuuden päätössanat lausui 4diplins. 
Aarne Vikkula, joka puheessaan korosti työn- 
johtaja- ja insinöörikunnan jatkuvan koulutuksen 
suurta merkitystä tuotantotoiminnalle. 


herpaantumattomalla 


Junasta myöhästynyt herrasmies hyppii ja kiroi- 
lee asemasillalla. Eräs vanha rouva — joka myös 
on myöhästynyt junasta — tulee hänen luokseen 
ja sanoo: ”Kiitoksia teille herra, minun teki mie- 
lei sanoa presiis samat sanat!” 

Palkat ja inflaatio. 
Muutamia ajatuksia säästämisestä. 
Itsenäisyyspäivämme velvoitus. 
Enemmän huomiota työmatkatapaturmiin. 
Puhalla henkiin... 

— Tampellan Huolto r.y. haravoi. 


— Älkäämme laiminlyökö säännöllistä hiihto- 
lenkkeilyä. 


— Joulu juhlista jaloin. 


Eräs tunnettu suomalainen talousmies on sano- 
nut, että sellaisessa maassa kuin Suomessa, jonka 
varat ovat rajoitetut ja joka on suuresti riippuvai- 
nen maailman markkinoista, joilla vapaa hinnan- 
muodostus ehkäisee tehokkaasti yksipuoliset kus- 
tannusten nousut, on vielä enemmän kuin suurissa 
teollisuusmaissa syytä varoa ”hiipivää” kustannus- 
inflaatiota. 

Tarkasteltaessa tilannetta Suomen työmarkki- 
noilla huomaamme, että alkukesän rakennuslakko 
on tuore ja erinomainen esimerkki palkkavaati- 
muksista, jotka esitetään ottamatta ensinkään huo- 
mioon kuluttajien maksukykyä. Rakennustyöläiset 
ryhtyivät lakkoon vaadittuaan poikkeuksellisen kor- 
keita palkankorotuksia sekä lyhennettyä työaikaa 
siitä huolimatta, että asuntojen hinnat ovat raken- 
nuskustannusten kohoamisen takia jo nousseet niin 
korkeiksi, että nykyistä asuintasoa ei voitaisi yllä- 
pitää ilman jokavuotisia suuria Arava-lainojen 
muodossa myönnettäviä valtion subventioita. Lakon 
aikana huomautettiin rakennustyöläisten taholta, 
että syynä asuntojen kalleuteen on korkokanta ei- 
vätkä rakennuskustannukset. Tällöin jäi kuitenkin 
ottamatta huomioon, että korko lasketaan asuin- 
rakennukseen sijoitetulle pääomalle, minkä suuruus 
taas suurimmalta osalta riippuu rakennuskustan- 
nuksista. 

Arvosteltaessa rakennuslakon lopputulosta, joka 
johti 5 %:n palkankorotukseen, mihin sisältyi myös 
se 3 %:n korotus, jonka muut alat jo olivat tänä 
vuonna saaneet, on lähdettävä siitä, että sopimus 
säännöstelee palkat sekä tämän että ensi vuoden 
rakennuskaudeksi, siis vuoden 1960 loppuun, mikä 
tietenkin lieventää sopimuksen vaikutuksia muilla 
elinkeinoaloilla. Mutta eräästä asiasta ei kuiten- 
kaan päästä ylitse: kun kaikin tavoin olisi pyrit- 
tävä siihen, että rakennuskustannukset alenisivat 
ja valtionavun tarve uusiin asuntoihin pienenisi, 
vaikuttavat kohonneet palkat nyt päinvastaiseen 
suuntaan. 

Tulkoon tässä yhteydessä todetuksi, että Suo- 
messa miespuolisten työntekijäin ansiotaso kohosi 

vuonna 1958 laskusuhdanteesta huolimatta 4,9 %. 
Senjohdosta, että huomattava osa teollisuuden ka- 
pasiteetista oli käyttämättä, lasketaan tuottavuu- 
den lisäyksen jääneen viime vuonna alle yhden pro- 
sentin. Miten kauan tätä palkkatason keskeytymä- 
töntä nousua voi jatkua ilman inflaatiota, ellei 
suhdanteiden kulkua oteta huomioon enemmän 
kuin tähän asti ja jos myös verorasitus samanai- 
kaisesti pyrkii yhä kasvamaan? Työntekijätaho 
vastaa tähän kysymykseen viittaamalla tuottavuu- 
den lisääntymiseen, ts. tuotantotuloksen kasvuun 
työtuntia kohti Mutta tämä prosessi edellyttää 
paitsi tuotantokoneiston täyttä hyväksi käyttöä 
myös kasvavia investointimahdollisuuksia rationa- 
lisoinnin jatkamiseksi. 


Keskusteltaessa palkoista ja inflaatiosta Ruotsis- 
sa on mm. esitetty, että mainitussa maassa on tä- 
hän saakka teollisuuden korkean tuottavuuden an- 
siosta pystytty maksamaan korkeampia työpalkkoja 
kuin useimmissa muissa Euroopan maissa. Saman- 
aikaisesti varoitetaan siellä kuitenkin, että julkisten 
menojen kasvu teollisuuden investointien kustan- 
nuksella johtaa vähitellen siihen, että etumatkaa 
ei enää voida säilyttää. Jos tästä huolimatta työ- 
palkat suhdanteista riippumatta jatkuvasti kohoa- 
vat, ajaudutaan pakosta inflaatioon. Mikäli rahan 
arvo tahdotaan säilyttää, on sentähden valittava 
joko kohoavat valtionmenot tai pienemmät rasituk- 
set teollisuudelle, mikä tällöin saa paremmat mah- 
dollisuudet jatkuvaan rationalisointiin, joka on ai- 
noa kestävä tie työntekijäin elintason kohoamiseen. 

Ne varoitukset, joita nyt esitellään Ruotsissa, 
ovat vielä enemmän paikallaan meillä, missä mah- 
dollisimman nopea teollinen laajentuminen ja kan- 
sainvälisen kilpailukyvyn säilyttäminen ovat talous- 
politiikkamme keskeisenä ongelmana. 


* * * 


Olemme monesti kirjoitelleet näillä Tammerkos- 
ken partaalta-riveilläkin säästämisestä ja erikn'- 
sesti tavoitesäästämisestä. Emme malta olla jäl- 
leen palaamatta tähän samaan, yhteiskunnallisesti 
sangen suuriarvoiseen asiaan. 


Tavoitesäästämisen asemasta meidän oikeastaan 
tulisi puhua lyhyt- ja pitkäjännitteisestä säästä- 
misestä. Tavoitesäästäminen on juuri lyhytjännit- 
teistä säästämistä. 

Erilaisia tavoitteita on säästäjillä ollut kaikkina 
aikoina, kenellä kaukaisempia ja kenellä läheisem- 
piä. Tavoitteena voidaan pitää yhtä hyvin uuden 
puvun hankkimista pienissä erissä säästetyillä va- 
roilla kuin vanhuuden päivien tai jopa lasten tule- 
vaisuuden turvaamista. Mutta tavoitteet vaihtelevat 
suuresti sen mukaan, minkälaiset ovat kulloinkin 
tarpeemme ja tottumuksemme ja millaiset talou- 
delliset olot yleensä ja rahaolot erikoisesti. 

Nykyisin, markan arvon ollessa suhteellisen va- 
kaan, ihmiset ovat uskaltaneet nostaa tavoitteensa 


yhä korkeammalle ja tehdä yhä Ppitempiaikaisia 
suunnitelmia. Tämä ilmenee erikoisen selvänä mm. 
yhä yleistyvässä pyrkimyksessä oman asunnon 
hankkimiseen. 

Erikoisesti nuoret parit ovat joutuneet jännittä- 
mään voimansa äärimmilleen pyrkiessään saamaan 
itselleen oman asunnon. Tämä on sitäkin ymmär- 
rettävämpää, kun tiedämme, että uusissa vuokra- 
taloissa ovat vuokrat kivunneet edellä esittämis- 
tämmekin syistä huimaavan korkeiksi. Siksi on 
ymmärrettävää, että pyritään tiukan säästämisen 
tietä keräämään varoja suuren päämäärän, kauniin 
kodin saavuttamiseksi. 

Tampellan huoltokonttori on myös valmis tarjoa- 
maan apuaan sen jäsenkunnan asuntosäästämis- 
pyrkimyksille. Kenties näkyvin ja tuntuvin tuki on 
sen nykyisin maksama huomattavan korkea korko, 
joka on tällä hetkellä kokonaista 7 %. Tässä mie- 
lessä suosittelemme tampellalaisille omaa rahalai- 
tostamme, jonka turvin on jo saatu yli tuhannen 
nousevaa asuntoa aikaan sotien jälkeisinä vuosina. 


* * * 


Lehtemme viime numerossa omistimme yhden 
tähtien välin YH:n 20-vuotismuistolle. Nyt tahtoi- 
simme viedä lukijan ajatukset lyhyeksi tuokioksi 
itsenäisyyspäivämme merkitykseen ja sen antamiin 
velvoitteisiin. Erikoisesti tahtoisimme korostaa itse- 
näisyyspäivän puheissa alleviivatun valtakunnalli- 
sen ajattelun ja maanpuolustushengen tehostami- 
sen merkitystä. Niinpä meidän itsekunkin tulisi 
henkisesti ryhdistäytyä ja tehdä itsellemme selviksi 
seuraavat valtakunnalliset käsitteet: 

— isäntämiehen mieli, olla suomalainen Suomessa 
asemasta riippumatta, 

— epäitsekkyys, yhteistunto, uhrimieli. On uskal- 
lettava olla isänmaallinen silloinkin, kun siitä 
ei ole näkyvää hyötyä. 

— nuoret eivät halua tietää, kuinka paljon itse ku- 
kin ryhmittymä on tehnyt virheitä, vaan sitä, 
mitä heidän olisi yhdessä kaltaistensa kanssa 
tehtävä, että päästäisiin eteenpäin ja kuka roh- 
kenee itse tehdä myönteistä hukkumatta tar- 
peeseen todistella toisten vääryyttä, 

— historian opetus kansallisen heräämisen kulusta 
on, että ensin tulivat suuret hengelliset herää- 
miset ja sitten seurasi kansallisten voimien liik- 
keelle lähtö, 

— olla isänmaallinen merkitsee olla ihminen, olla 
erilainen kuin muut, ja sillä erilaisuudella pal- 
vella yhteistä. Ailahteleva massa voi palvella 
hyvin vähän. 

— hengissä pysyminen ei saa olla niin suuri arvo, 
että sen takia uhrataan ajattelemisen vapaus ja 
vapaus itse kasvattaa lapsensa. 

Näihin sieltä täältä poimittuihin ajatuksiin liittyy 

paljon tutkiskelemisen aihetta. 


* * * 


Lehtemme palstoilla on sangen usein kiinnitetty 
huomiota työmatkatapaturmien = huolestuttavaan 
lisääntymiseen. Jälleen meidän on pakko tähän sa- 
maan aiheeseen palata, sillä työmatkatapaturmista 
on meillä Tampellassakin kehittynyt todellinen 
ongelma. Siksi on pyrittävä löytämään uusia kei- 
noja niiden pitämiseksi ”kurissa”. 


Valistustyötä ja tiedoitustoimintaa on jatkuvasti 
jaksettava hoitaa liikenneturvallisuuden tehosta- 
miseksi. Niinpä Tampellan mopomiehet ja -naiset 
ovat äskettäin saaneet käsiinsä Taljan toimittaman 
vihkosen, ”Aja oikein” eli moottoripolkupyöräili- 
jäin opas, mihin mopedistien olisi syytä tarkoin tu- 
tustua ei vain oman etunsa vuoksi vaan myös ja 
ennen kaikkea kanssaihmisten turvallisuuden 
vuoksi. 

Lehtemme viime numerossa oli julkaistuna vas- 
taavat ohjeet polkupyöräilijöille, joiden ei myös- 
kään pitäisi yliolkaisesti suhtautua näihin heidän 
parastaan tarkoittaviin ohjeisiin. Mitä tarkemmin 
tunnemme liikennemääräykset, sitä varmempaa ja. 
samalla turvallisempaa on meidän pyörällä ajom- 
me liikenteessä. Totuus näet on, että kun liikenne- 
onnettomuus tapahtuu, on siinä useimmiten jompi 
kumpi tai kenties molemmatkin osapuolet syy- 
päitä. Toisaalta meidän on pyrittävä kasvattamaan 
keskuuteemme sellainen henki, että huonokuntoisia 
ajoneuvoja emme ainakaan työmatkoilla hyväksyi- 
si. Tätä tietä ne karsiintuvat muustakin liiken- 
teestä. 

Liioittelematta voitaneen jo tähänastisten koke- 
musten perusteella olla jotakuinkin varmoja siitä, 
että lisääntynyt nopeus lisää työmatkatapaturmien 
vaikeusastetta ja työpäivämenetykset tulevat lii- 
kenneonnettomuuksien kohdalta valitettavasti en- 
tisestään suurenemaan. Siksi turvallisuustyön' te- 
hostamiseen tällä linjalla on todella oikeutettua 
syytä. 


* * * 


Puhalla henkiin hukkunut, sähköiskun saanut, 
häkämyrkytyksen uhri tai henkilö, jonka luonnol- 
linen hengitys tukehtumiskohtauksen takia tai 
muusta syystä on lakannut. Kuten profeetta Elisa 
Kuningastenkirjassa Raamatussa puhalsi elämän 
pieneen lapseen, aseta suusi onnettomuuden uhrin 
suulle ja puhalla keuhkojesi elämää antava yli- 
määrähappi hänen keuhkoihinsa. 

Tämä ikivanha, mutta meidän aikanamme mel- 
kein unohduksissa ollut suusta-suuhun-menetelmä 
kokee nyt uudelleen syntymän, ja lääkärit kautta 
maailman = suosittelevat sitä yksinkertaisimpana 
ja luotettavimpana henkiinherätysmenetelmänä. 
Suusta-suuhun-menetelmän edut ovat monet. Te- 
kohengitys voidaan aloittaa viivytyksittä: vedessä, 
pelastusveneessä, ylhäällä sähköpylväässä jne. ja 
sitä jatkaa keskeytyksettä esim. autossa uhria sai- 
raalaan vietäessä. Koska potilaan keuhkot laajene- 
vat, jos puhallus onnistuu, ts. suoritetaan oikein, 
voi pelastaja koko ajan tarkkailla pelastustyönsä 
tehoa. Tähän asti käytettyjen tekohengitysmenetel- 
mien epäkohtana on juuri se, ettei pelastajilla ole 
mahdollisuuksia tähän tarkkailuun. Helposti voi 
sattua, että kieli putoaa taaksepäin ja tukkeaa 
henkitorven. Sitäpaitsi ei tavallisia menetelmiä 
voida käyttää, jos uhrilta on murtunut käsivarren 
luita ja kylkiluita esim. hänen pudottuaan sähkö- 
iskun johdosta pylväästä. Myös pienille lapsille 
käytettäväksi ne soveltuvat huonosti. 

Suusta-suuhun-menetelmä on erittäin helppo 
oppia. Tärkeintä on vetää alaleuka eteenpäin, niin 
että kieli, joka on leuassa kiinni, tulee sellaiseen 
asentoon, ettei henkitorvi tukkeudu. 

Tampellan Huolto r.y:n johtokunta ja yhdysmiehet kokoontuneena yhteiseen neuvonpitoon 
urheilutalon aulaan 


Hengitä rauhallisesti, vedä syvälle henkeä ja 
puhalla hitaassa tahdissa uhri henkiin. Tarkkaile 
tulosta. Älä menetä toivoasi, vaikka et heti onnis- 
tuisi. Ellet ole tottunut syvään sisäänhengitykseen, 
voit hetken tuntea pyörrytystä. Suorita silloin työsi 
hiukan rauhallisemmin, niin pyörrytys menee ohi. 


Inhoittavaako asettaa suunsa vahingoittuneen 
suulle? Varmaankin, mutta ota huomioon, että 
kysymyksessä on kanssaihmisen, ehkä omaisen 
henki. 


Valtaosalle tampellalaisia on varmaan tuttu kes- 
kinäinen avustusjärjestömme, Tampellan Huolto 
r.y., joka v:sta 1941 on toiminut keskuudessamme. 
Sen suorittama avustustoiminta on niin laajaa ja 
monitahoista, ettei vastaavanlaista ole muualta 
hevin löydettävissä. Tampellan väki on tähän 
avustusjärjestönsä piiriin niin kiinnikasvanut, ettei 
liene mahdollista ajatella sen toiminnan lopetta- 
mista. 


Suurin osa tampellalaisista kuuluu jo jäsenenä 
Huolto r.y:n, mutta valitettavasti moni äskettäin 
talon palvelukseen astunut ei ole tätä liittymistä 
vielä tullut suorittaneeksi. Sen vuoksi tämä yhtei- 
seksi hyväksi työskentelevä yhdistyksemme aloittaa 
systemaattisen jäsenhankinnan lähiviikkoina Tam- 
pellan Tampereen tehtaissa. Toivomme osastojen 
työnjohtajien jälleen tukevan tätä jäsenharavoin- 
nin suorittamista järjestämällä yhteyden oton 

niihin työntekijöihin, jotka eivät vielä yhdistykseen 
kuulu. Myös samanlaisiin toimihenkilöihin tullaan 
vastaava yhteys ottamaan. 

Tietäen Tampellan Huolto r.y:n suorittaman 
monipuolisen avustustyön suuren sosiaalisen merki- 
tyksen uskomme tampellalaisten antavan varauk- 
settoman tukensa jäsenhankintaoperaation onnis- 
tumiseksi. Kuuluminen mainittuun yhdistykseen 
merkitsee mukana oloa pitkäaikaisen sairauden tai 
muun itsestä riippumattoman syyn takia taloudelli- 
siin vaikeuksiin joutuneiden työtovereiden autta- 
misessa tai omakohtaisen tuen saannin varmenta- 
misessa, jos itse sattuu joutumaan vastaavanlaisiin 
vaikeuksiin. Siksi älkäämme unohtako ikivanhaa 
elämänohjetta: auta mestä mäessä jne. 


* * * 


Vaikka tätä kirjoittaessamme maa onkin vielä 
musta ja alakuloinen tihkusade valelee alastonta 
maanpintaa, niin siitäkin huolimatta uskallamme 
kirjoittaa hiihtämisestä, reippailu- ja liikunta- 
toiminnan kruunusta, muutaman kehoituksen 
sanan. 

Jokapäiväinen liikunta raittiissa ulkoilmassa on 
terveyden ylläpitäjänä todettu tehokkaimmaksi ja 
varmimmaksi keinoksi. Hiihto puolestaan on ulkoi- 
lumuotona kenties ”yliveto” monipuolisuutensa sekä 
ennen kaikkea sen vuoksi, että se on teistä riippu- 
maton urheilumuoto. Kun pehmeä lumi peittää 
metsät ja pellot valkoiseen vaippaansa, suo se hiih- 
täjälle mahdollisuuden poistua valtateiden melusta 
ja kärystä luonnon rauhaan, missä ilma on puh- 


dasta hengittää ja ajatukset saavat levätä vaite- 
liaan metsän luotettavassa seurassa. 

Kun Tampellan urheilulautakunta, hiihtokelien 
alettua, jälleen järjestää retkeilyhiihdon kilpailun 
merkeissä Pirttilään ym. kohteisiin, niin kuin leh- 
temme kansisivulla olevasta tiedoituksestakin käy 
ilmi, toivomme tämän kilpailun entiseen tuttuun 
tapaan tempaavan mukaansa toivottavasti tähän 
asti lukuisamminkin tampellalaisia. Säännöllisesti 
tapahtuvasta retkeilystä luvataan palkintona: 1) 
kilpailijan oman fyysillisen kunnon selvä kohentu- 
minen ja 2) esine- tai jokin muu palkinto urheilu- 
lautakuntamme toimesta. Tavoitetta on näinollen 
melkoisessa määrin, joten ladulle kannattaa todella 
sonnustautua. Tämä on sitäkin miellyttävämpää, 
kun kysymyksessä ei ole sekuntikilpailu, vaan tuol- 
lainen leppoisa kunkin voimien ja kestävyyden mu- 
kainen retkeilyvauhti. Siis talven tultua latuile- 
miin. 


* * * 


Kun lehtemme tämän vuoden viimeinen numero 
tavoittaa lukijansa, olemme edenneet ajassa peräti 
joulun kynnykselle. Jokainen meistä pitkän ja syn- 
kän syksyn aikana on joutunut vähän väliä totea- 
maan, että joulu, juhlista jaloin, lähestyy. Tämä 
toteaminen on joka kerta aiheuttanut meissä itse- 
kussakin lämmittävän mielihyvän tunteen. Samal- 
la me olemme varmaan itsekukin viivähtäneet sil- 
loin tällöin näissä joulutunnelmissa aikaansaadak- 
semme ”pitkäjännitteisen” suunnitelman, millä 
tavalla tulemme jouluna muistamaan lähimpiä 
omaisiamme. 

Joulu saa antaa meille aiheen hyviin ja lämpi- 
miin ajatuksiin ja kenties uhrautuviin tekoihin. 
Jouluaaton koittaessa nämä hyvät ajatukset hui- 
pentuvat mielenrauhan, hyvän tahdon ja lähim- 
mäisenrakkauden elähdyttämäksi joulutunnelmak- 
si, minkä ihminen voi tuntea tänä suurena valon- 
juhlana. 

Toivotamme Kaikille lukijoillemme tätä virvoit- 
tavaa joulurauhaa ja aitoa joulutunnelmaa, missä 
kuolemattomat henkiset arvot kohoavat aineellisten 
yläpuolelle. Samalla toivomme hyvien haltijoiden 
olevan lukijoillemme suosiollisia pian alkavana 
uutena vuotena. 

Koskenlaskija 


Talouspolitiikkaa 


Voidaksemme selviytyä kiristyvästä kilpailusta 
meidän täytyy ennen muuta tietää mitä teemme, 
ts. osata kialkyloida ja laskea oikein. Haluan sen 
vuoksi toistaa joitakin tämän edellytyksiä. 

1. Rahan arvon täytyy pysyä vakaana. Se on kai- 
ken todella oikean taloudellisen laskelmienteon pe- 
rusta. Rahan arvon vakavuus voidaan säilyttää 
vain, jos käyttöbudjetti on ajan oloon tasapainoi- 
tettu ja jos sen suuruus on kohtuullisessa suhteessa 
kansantuloomme. 

2. Työllisyyttä ja työtilaisuuksia luodaan edistä- 
mällä elinkeinoelämän yrittäjähenkeä. 

3. Yhtiöiden kaksinkertaisesta verotuksesta pitää 
tehdä loppu. Elinkeinoelämä on maan hengissäpi- 
täjä, ja sen varustamista uudella pääomalla täytyy 
helpottaa eikä estää. 

4. Kustannukset on velotettava oikein, niin että 
niitä, joille on hyötyä jostakin menoerästä, myös 
rasitetaan sillä siinä määrin kuin on mahdollista. 

5. Luonnollista hinnanmuodostusta estävät tai 
hämmentävät rajoitukset täytyy poistaa. 

(Jacob Wallenberg ”Balans”-lehdessä) 
* * *w 

Kunhan valtio vain on saanut monopolin, esi- 
merkiksi postinkuljetukseen, luulevat useimmat ih- 
miset, ettei postilaitosta enää voidakaan organisoi- 
da yksityisten toimesta. 

Todellisuudessa tällaisen toiminnan järjestämi- 
nen on varsin helppoa, verrattuna esimerkiksi au- 
ton tai laskukoneen valmistamiseen tahi miltei 
minkälaisen tahansa liikeyrityksen harjoittamiseen. 

Entä sitten itse kuljetus? Aloilla, joille yksityi- 
sellä aloitteella on ollut pääsy, voidaan ihmisen 
ääni lähettää maapallon ympäri sekunnin murto- 
osassa, ja tapahtumista voidaan välittää eläviä ku- 
via jo niiden tapahtuessa. Seattlesta Baltimoreen 
voidaan kuljettaa 150 matkustajaa alle 4 tunnissa, 
bensiini toimitetaan uskomattoman halvalla Texa- 
sista asiakkaille New Yorkiin, ilman tukipalkkioita. 
Ja öljyä Persian lahdelta lähetetään toiselle puolel- 
le maapalloa ja toimitetaan meidän satamiimme 
pienemmin kustannuksin kuin mitä postilaitos vaa- 
tii tavallisen kirjeen kuljettamisesta kadun poikki. 

(Leonard E. Reed ”The Freeman”-lehdessä) 


TTIGTGTGIGGIGGGIG GTS SS GS TS SISSI ISSSSSSSEYE 


Mikään arvoasema ei ole niin vaikuttava eikä 
mikään riippumattomuus niin tärkeä kuin elämi- 
nen varojensa mukaan. 

Calvin Coolidge 


Kun olet varjellut jotakuta erehtymisen mahdol- 
lisuudelta, olet ehkäissyt myös hänen aloitekykyn- 
sä kehittymisen. 

John Erskine 


Ajattele aina puhuessasi, mutta älä sano kaikkea, 
mitä ajattelet. Ajatuksesi ovat omiasi, mutta pu- 
heesi eivät ole. 

Henry Delaune 


Lainaa huoliasi itsellesi, jos luontosi on sellai- 
nen, mutta älä lainaa niitä naapureillesi. 


Kipling 
Kun mies tekee jotain vallan heikkomielistä, 
tekee hän sen aina joloimmista motiiveista. 
| | ho Wilde 
Menneisyys on aina läsnäoleva. 
Maeterlinck 


Miehen onni: minä tahdon. Naisen onni: mies 
tahtoo. 
Nietzsche 

INKEROISISTA /IIPa 


LÄHESTYVÄ JOULU 


Lähestyvän Joulun edessä voimme katsella 
ihmistä kahdella tavalla: 

1. Lähestyvä Joulu. Mitä se saakaan aikaan! 
Jo kuukautta ennen se aukaisee suurkaupun- 
kien joulukadut. Tuhannet valot syttyvät. Näy- 
teikkunat täyttyvät tavaroista. Siellä täällä 
heiluu joku ukko ikkunassa eteenpäin, tuolla 
toinen sivuille. Lähestyvä Joulu on herättänyt 
mainonnan huippuunsa. Ihminen huokailee ra- 
hojensa vähyyttä ja mielikuvituksensa puutetta 
miettiessään, mitä antaisi joululahjaksi ja ke- 
nelle. Tai ei ole kauan siitä, kun luin eräästä 
sanomalehdestä erään toisenlaisen lähestyvän 
joulun toteamuksen. Lähestyvä joulu — näin 
siinä kirjoitettiin — nostaa huomattavasti 
kulutustarvikkeiden hintoja. Niin lähestyvä 
joulu; toiselle se tuo toiselta vie. Me voisimme 
jatkaa näin ajatellen pitkälle. 

2. Mutta lähestyvä Joulu, silloin kun me kir- 
joitamme sen suurella kirjaimella, on jotakin 
muuta. Se ei olekkaan enää vain hintojen nou- 
semista tai mainosvalojen syttymistä tms. 
Suuren kirjaimen Joulu on tosi antamista ja 
vastaanottamista, johon aina kätkeytyy hyvän 
toivon ja yhteisymmärryksen henki. Sen sano- 
massa on jotakin mikä synnyttää luottamus- 
ilmaston ja molemminpuolista tyydytystä. 


Tampellan nainen ja mies! Oletko esim. nähnyt 
suuren kirjaimen Joulua siinä, että työnantajas) 
monien vapaaehtoisten sosiaalitoimintojen avul- 
la pyrkii huomattavin rahallisin kustannuksin 
talouttasi tukemaan ja työolosuhteitasi paran- 
tamaan? Sinua on muistettu! Sinua on aja- 
teltu! Sinulle on tahdottu tehdä hyvää! Jokai- 
nen tällainen hyvien ajatusten synnyttämä 
teko ihmisten keskellä on suuren kirjaimen 
Joulua. Kuinka toivonkaan, että tämä mieli 
jatkuvasti kasvaisi tehdassaleissa ja niiden 
ympäristössä työskentelevien maailmassa. Sil- 
loin varmasti moni katkera sydän lämpenisi, 
epäluulo ja moite saisi kuolettavan iskun tässä 
rikkirevityssä aikamme ihmisessä. 

Suuren kirjaimen Joulu lähestyykin meitä 
juuri siksi, että oppisimme Joulun Herrassa 
Jeesuksessa Kristuksessa tuntemaan ne voimat, 
joiden varassa ymmärtäisimme toisiamme. Hän 
yksin on kyllin voimakas särkemään meistä 
itsekkään mielen ja luomaan elämäämme oikean 
ja pysyvän sovinnon hengen. Mutta silloin 
emme me enää lähestyisi joulua, vaan suuren 
kirjaimen Joulu saisi lähestyä meitä. Tätä 
Jumalan lahjoista suurimpaa toivon meille 
kaikille. 

A calin Arann 10 


Vuorineuvos Arno Solinin muistotilaisuus 
Inkeroisissa 


Isännöitsijä J. Schauman 
pitämässä muistopuhetta 
Tampellan mustiin ver- 
hotussa ja valkoisin kuk- 
kasin —koristellussa = kir- 
kossa 


Samanaikaisesti Tampereen Tuomiokirkossa 
toimeenpannun vuorineuvos Arno Solinin muis- 
totilaisuuden kanssa oli myös Inkeroisten teh- 
taiden kirkkoon järjestetty vastaava tilaisuus 
marraskuun 28 päivänä. 

Tilaisuuden vaikuttavaa tunnelmaa korosta- 
van musiikkiohjelman ja yhteisesti laulettujen 


virsien ohella pastori H. Toikka suoritti 
Raamatun lukua ja piti rukouksen, pastori V. 
Vapalahti puhui ja lopuksi isännöitsijä J. 
Schauman piti vuorineuvos Arno Solinin 
muistolle omistetun puheen. Harrastunnelmai- 
sen muistojuhlan päätyttyä tarjosi yhtiö osan- 
ottajille kirkkokahvit. 


Muistojuhlan yleisöä Tampellan kirkossa Inkeroisissa 

Isännöitsijä Jörgen Schauman saa Suomen Hiihto- 
liiton hopeisen plaketin tunnustukseksi työstään 
hiihtourheilun hyväksi. Plaketin luovuttaa Kymen- 
laakson piirin hiihtojaoston puheenjohtaja Matti 
Taisi yhdessä liiton johtokunnan jäsenen Hannu 
Koskivuoren ja Kymenlaakson piirin toiminnan- 
johtaja Paavo Simosen kanssa 


Inkeroisten tehtaitten piirissä järjestettiin hiih- 
toväen juhlatilaisuus, jossa isännöitsijä Jörgen 
Schaumanille luovutettiin Suomen Hiihtoliiton hä- 
nelle jo hänen 60-vuotispäivänään myöntämä liiton 
hopeinen plaketti. 

Hiihtoliiton edustajien pitämissä puheissa kävi 
ilmi se kiitollisuus, jota isännöitsijää kohtaan tun- 
netaan hänen suorittamastaan työstä paikallisen 
hiihtourheilun hyväksi, josta työstä on ollut hyötyä 
niin Kymenlaakson kuin koko maankin hiihtour- 
heilulle. 

Vastapuheessaan isännöitsijä Schauman mainitsi 
tuntevansa suurta mielenkiintoa Hhiihtourheilua 
kohtaan rinnan ampumaurheilun kanssa. 

Juhlatilaisuudessa oli saapuvilla Inkeroisten teh- 
taitten hiihtäjiä ja toimitsijoita ja siinä vallitsi 
miellyttävä yhdessäolon henki niin kuin Inkeroisten 
tehtaitten hiihtäjien piirissä on aina vallinnut. 

Inkeroisten tehtaitt 
juhlatilaisuudessa, jossa Suomen hiihtoliiton edus- 
tajat luovuttivat isännöitsijä J. Schaumanille liiton 


Isännöitsijä 
Jörgen Schaumanille 
Suomen Hiihtoliiton 


hopeinen plaketti 


en hiihtäjiä ja toimitsijoita 


hopeisen plaketin 


UUTTA ANJALAN PAPERITEHTAALTA 
Anjalan paperitehtaan telahiomo 


Kuva 1. 
Uusi —telahiomoraken- 
nus. Suuren oven koh- 
dalta kulkee rautatie 
rakennuksen läpi 


Anjalan Paperitehtaalla on kohonnut höyryvoi- 
malaitoksen viereen uusi punatiilinen rakennus, 
johon on sijoitettu Tampereelta siirretty telahiomo- 
kone. Rakennus sulautuu hyvin yhteen muun teh- 
dasrakennelman kanssa. Rakennuksen läpi kulkee 
rautatie, niin että telojen siirto tapahtuu kätevästi. 

Telahiomon ovesta sisään astuttaessa avautuu 
komea näkymä. (Kuva 2.) Oikealla, seinän vierellä 
näkyy rakennuksen ”sielu”, Farrel-telahiomakone. 
Vasemmalla on telateline, johon voidaan sijoittaa 
6 riviin yhteensä 46 kpl pieniä teloja. Suuria teloja 
säilytetään lattialla. Telojen siirrossa käytetään 
nosturia, jossa on 2 kpl 15 tonnin nostokoukkuja. 

Itse telahiomakone näkyy kuvassa 3. Koneen 
muodostavat vankkarakenteinen alusta, laikkavau- 


Hmm 


nu moottoreineen, vaihdelaatikko sekä muuttaja- 
koneisto. 

Laikkavaunu liikkuu kahta V-uraa pitkin, jotka 
ovat kiinni alustassa. Liikkeensä vaunu saa kieruk- 
karuuvista, jota pyörittää vaihdelaatikko. (Osa sii- 
tä näkyy kuvan oikeassa alalaidassa). Sama vaih- 
delaatikko pyörittää myöskin hiottavaa telaa. Hio- 
makiviä on koneessa 2 kpl, ja ne pyörivät telan 
kummallakin puolella, ja näitä käyttävät moottorit 
ovat vaunun katolla. Voimansiirtoeliminä toimivat 
hihnat, joita on 2 kpl kumpaakin hiomakiveä var- 
ten. Hiomakivet on kiinnitetty eräänlaisiin kelk- 
koihin, joita voidaan liikutella sivusuunnassa. Vau- 
nun edestakainen liike on saatu automaattiseksi 
rajakatkaisijoiden avulla. Koneessa voidaan hioa 


Kuva 2. Näkymä telahiomon sisältä 

teloja aina 6200 mm pituuteen saakka, suurimman 
halkaisijan ollessa 1100 mm. Erikoisjärjestelyillä 
voidaan hioa myöskin paperikoneen kuivaussylin- 
tereitä, joiden läpimitta on 1500 mm. Koneesta saa- 
tua kuvaa täydentää ehkä lyhyt selostus siitä mi- 
ten hiominen käytännössä tapahtuu: 

Hiottava tela asetetaan määrätynlaisten tukira- 
kennelmien päälle vaunun pylväiden väliin. Kun 
tela on saatu vaakasuoraan ja muutenkin kaikin 
puolin haluttuun asentoon, kytketään väliakseli te- 
lan pään ja vaihdelaatikon välille, säädetään raja- 
katkaisijat telan pituuden mukaan ja asetetaan ha- 
luttu bombeeraus ns. bombeerauslaitteeseen. Vii- 
meksimainittu hienolta kuulostava sana tarkoittaa 
yksinkertaisesti sitä, että tela hiotaan päistään 
ohuemmaksi kuin keskeltä. Tämän jälkeen kytke- 


Kuva 3. 
Farrell-telahiomokone, 
jossa suuri paperiko- 
neen tela on parhail- 
laan hiottavana 


tään vaunu liikkeelle, valitaan telalle sopiva kier- 
rosluku, tavallisesti 1—15 kierr/min ja käynniste- 
tään hiomalaikat. Säädetään laikoille tarvittava 
kierrosluku, 700—1000 kierr/min ja syötetään laik- 
koja sopivasti telaa kohti, niin että ne alkavat lei- 
kata sitä. Näillä toimenpiteillä onkin hionta saatu 
alkuun. Tämä tuntuu monesta lukijasta ehkä yk- 
sinkertaiselta, mutta juuri kierroslukujen ja syöt- 
tösyvyyden oikea valitseminen sekä monet muut 
pikku hienoudet vaativat hiojalta suurta ammatti- 
taitoa. 

Telahiomossamme hiotaan kaikki sekä paperiteh- 
taan että kartonkitehtaan telat, ja jos oma ohjelma 
antaa myöten, toistenkin tehtaiden teloja. 


K. Sysilä 

Kyllä sukset kulokoo suojallakkii, jos vua mäys- 
timet kestää. 

Kangasniemi. 


20 VUOTTA 
TENNISURHEILUA 
INKEROISISSA 


”Syöttö oli oikein!” 


Tuttu termi tennispelaajille. Oikeaksi voidaan 
todeta myöskin se ”syöttö”, joka 20 v. sitten johti 
tenniskerhon perustamiseen yhtiömme Inkeroisten 
tehtaitten virkailijoiden ja heidän perheenjäsen- 
tensä keskuuteen. 

Tenniskerhon toiminnan ansiosta on monilla ollut 
tilaisuus vaalia kehonsa kuntoa miellyttävällä ta- 
valla. Innokkaimmat, jotka usein ajanmittaan ke- 
hittyvät parhaimmiksikin, ovat hyvän kuntonsa ja 
voittajan tyytyväisyyden lisäksi saaneet palkinto- 
kaappiinsa kauniin sarjan muistoesineitä. 


rauhallisesti”. Miesten kaksinpelin 
mestari M. Pajukoski 


”Noin vaan 


Ja penkillä jännättiin. Oikealta: neiti A-L. Söder- 
ling, herra K. Boucht, rouva M. Kaunisto, rouva A. 
Kaunisto ja herra S. Hangasluoma 


Monta lusikkaa jaettiin menneenkin kesän kil- 
pailujen perusteella, mutta lusikoiden tavoitteli- 
joita oli, kuin juhlavuoden kunniaksi, enemmän 
kuin milloinkaan ennen. Varsinkin nuorten pelaa- 
jien määrä osoitti ilahduttavaa kasvua. 

Keväällä ulkopelikauden alkaessa oli haastelis- 
talla 30 pelaajaa ja kauden päättyessä syksyllä 46. 
Lisäys pääasiassa nuoriin. Inkeroisten kentillä pe- 
lattiin kesän aikana kolmisensataa virallista kil- 
pailuottelua. 

Valmennusviikon aikana 22—27. 6 oli Harry Da- 
visson'in hiottavana 24 kerhon pelaajaa tai siksi 
aikovaa. 


Juhlavuoden — otteluissa — voittajiksi 
seuraavat: 


selviytyivät 


Kevättasoituskilpailu. Voittaja F-G. Wennström 
(—30) loppuottelussa N. Sinisaloa (—30,4) vastaan 
tuloksella 6—1, 6—4. 

Kilpailuun osallistui 15 pelaajaa. 

Osastojen välinen nelinpeli tasoituksella. Voitta- 
jat pari Leskinen & Niemelä (—3) loppuottelussa 
pari H. Klemetti & Kivimäki vastaan tuloksella 
3—6, 6—0, 7—5. Kilpailuun osallistui 9 paria. 


Kerhon nuorten mestaruuskilpailut. Mestari Kim- 
mo Smolander, voitti loppuottelussa Marja Ristnie- 
men tuloksella 6—2, 6—2. Mestaruutta tavoitteli 8 
junioria. 

Kerhon mestaruuskilpailut. 

Naisten kaksinpeli. Mestari A-L. Söderling. Lop- 
puottelu A-L Puontia vastaan tuloksella 7—5, 6—3. 
10 kilpailijaa. 

Miesten kaksinpeli. Mestari F-G. Wennström. 
Loppuottelu S. Leskistä vastaan tuloksella 6—2, 
6—1. 8 kilpailijaa. 


Kaksinpeli B-sarjassa. Mestari Kimmo Smolan- 
der. Loppukilpailu Aira Seppälää vastaan tuloksella 
6—3, 6—3. Sarjassa 13 pelaajaa. 


Naisten nelinpeli: Mestaripari A-L. Söderling & 
A-L. Puonti. Loppuottelu Aira Seppälä & Marja 
Ristniemeä vastaan tuloksella 6—1, 6—3. Osanot- 
tajia 5 paria. 

Miesten nelinpeli. Mestaripari A. Vuorikoski & Y. 
Rajakylä. Loppuottelussa F. Björklund & F-G. 
Wennström'iä vastaan tuloksella 5—7, 6—2, 8—6. 
Osanottajia 4 paria. 

Sekanelinpeli. Mestaripari Pirkko Seppälä & F-G. 
Wennström. Loppuottelu A-L. Söderling & S. Les- 
kistä vastaan tuloksella 6—3, 8—6. Osanottajia 6 
paria. 

Syystasoituskilpailut, A-sarja, kilpailu Inkeroisten 
verkkopallomaljasta. 12 osanottajaa. Voittaja Ahti 
Vuorikoski (—40). Loppuottelu F-G. Wennströmiä 
(—50) vastaan tuloksella 6—4, 7—5. Ja niin katkesi 
vuodesta 1938 kiertäneen pytyn vaellus Vuorikosken 
neljännen voiton ansiosta. Kuten tavallista, tennik- 
sessä, ottelun tulos oli koko pelin ajan arvoitus. 
Vuorikoski voitti ensimmäisen erän 6—4. Wenn- 
ström johti toista erää 5—0. Vuorikoski lepäsi ja 
pelasi löysästi, säästellen voimia kolmanteen erään. 
Lyönnit onnistuivat, hän sai pelin syöttövuorollaan, 
sai toisen pelin edelleen helpolla. Kahdeksannessa 
pelissä Wennström johti 40—15. Peli tuli kuitenkin 
Vuorikoskelle. Yhdeksäs peli oli tasan 30, jonka 
Vuorikoski selvitti kuitenkin edukseen, samoin 
kymmenennen pelin. Vielä yhdestoistakin peli oli 
tasan 30. Siitäkin Vuorikoski kokeneempana selvisi 
paremmalle puolelle voittaen näin erän 7—5, ja sa- 
malla ottelun yllättäen kahdessa erässä. 

Historiallisen Inkeroisten Verkikopallomaljan nyt 
löydettyä oikean omistajansa, lienee paikallaan lue- 
tella sen aikaisemmat voittajat. V. 1938 P. Bärlund, 
-39 E. Backman, -40 M. Wichmann, -48 A. Wich- 
man, -49 H. Piipponen, -50 A. Vuorikoski, -51 A. 
Vuorikoski, -52 E. Lindfors, -53 A. Vuosikoski, -54 
N. Sinisalo, -55 S. Leskinen, -56 T. Lavonius, 57 T. 
Lavonius, -58 F. Björklund ja -59 A. Vuorikoski. 

Sodan aikana ja välittömästi sen jälkeen vuosina 
1941—47 ei maljasta kilpailtu. 


kun oli 
Kauhava. 


Hikinen päivä, sanoo Mäenpään faari 
saunapäivä. 

”Yritän nyt kumminkin”. 


Miesten — kaksinpelin 
kakkonen S. Hangasluoma 


Syystasoituskilpailut. B-sarja. 16 osanottajaa, 
voittaja Pirkko Seppälä loppuottelussa Kimmo Smo- 
landeria vastaan tuloksella 6—2, 6—4. 

17. 7. 59 pelattiin ystävyysottelu Enso-Gutzeit'in 
Kotkan tehtaitten tenniskerhon kanssa. Vieraamme 
voittivat kilpailtavana olevan ”Vekin pytyn” nyt 
ensi kerran tuloksella 3—2. Inkeroinen on saavutta- 
nut voiton kolmena aikaisempana vuotena. 

Toinen ystävyysottelu pelattiin ensi kerran Pul- 
pin tennisseuran kanssa 26. 7. 59 Joutsenossa, jossa 
isännät pitivät huolen siitä, että voittoa ei saatu 
matkaevääksi. 

Ohjelmassa olivat myöskin Tampellan mestaruus- 
kilpailut 21—22. 8 ja 4—5. 7 piirin nuorten mesta- 
ruuskilpailut, jotka järjestettiin yhteistoiminnassa 
Myllykosken Verkkopalloseuran kanssa. Nuorten 
kilpailuihin osallistui 5 junioriamme. Palkintosijoil- 
le ei vielä kukaan heistä yltänyt, mutta ottelujen 
jälkeen (kaikki olivat tyytyväisiä saamistaan koke- 
muksista. 

Mainittakoon vielä, että Kymenlaakson piirin Ho- 
peamailakarsintoihin Lahdessa 24—26. 7 osallistui 
kerhostamme 6 nuorta, joista F-G. Wennström sel- 
vitti itselleen alle 18 vuotisten sarjassa paikan Hel- 
singissä pelattuihin loppukilpailuihin, joskin vastus 
siellä osoittautui vielä liian kovaksi juniorillemme. 

Tämä kesä osoitti, että nuorissamme on monta 
lupaavaa pelaajaa. Monissa kerhomme kilpailuissa 
nuoret jo yltivät palkinnoille kuten niin selvästi 
saimme 5. 10. 59 järjestetyssä palkintojenjakoti- 
laisuudessa todeta. 

Lisää harrastusta ja harjoitusta, niin ensi kesä 
kaiken muuttaa voi. 


Tampellan 
tennismestaruudet 
ulkokentillä 1959 


Ottelut pelattiin Inkeroisissa 21—22. 8. 


TULOKSET: 
Naisten kaksinpeli: 


A-L. Söderling I — S. Häkkinen I 6—1, 6—1 

A. Kaunisto T — E. Hirvonen I 6—4, 6—8, 6—1 

A-L. Puonti I — H. Wuorikoski I 6—3, 6—3 

A-L. Puonti I — M. Kaunisto T 6—2, 6—1 

A-L. Söderling I — A. Kaunisto T 6—0, 6—0 
Loppuottelu: 


A-L. Söderling I — A-L. Puonti I 7—5, 6—1 


Miesten kaksinpeli: 
. Pystynen T — S. Leskinen I 3—6, 6—3, 7—5 
. Hangasluoma T — M. Nieminen T 6—2, 6—1 
. Keskinen T — K-H. Kurtön I 6—1, 8—6 
. Autero T — O. Linnakko I 6—4, 6—0 
. Pystynen T — T. Leppälä T 6—2, 6—1 
. Baucht T — F. Björklund I 8—6, 6—2 
. Vuorikoski I — M. Kauppila T 6—4, 6—2 
. Smeds T — N, Sinisalo I W—O 
M. Pajukoski T — E. Kivimäki I 6—1, 6—3 
S. Hangasluoma T — R. Keskinen T 6—2, 6—3 
P. Autero T — A. Pystynen T 6—3, 6—1 
K. Baucht T — A. Wuorikoski I 7—9, 6—3, 64 
M. Pajukoski T — L. Smeds T 7—5, 6—0 
S. Hangasluoma T — P. Autero T 6—3, 6—3 
M. Pajukoski T — K. Baucht T WO 
Loppuottelu: 
M. Pajukoski T — S. Hangasluoma T 6—2, 8—6. 


OSASTOJEN VÄLINEN NELINPELI 


Konepaja I (Hangasluoma & Autero) — Kone- 
paja III (Pystynen & Leppälä) 6—2, 6—3. 
Lapinniemi I (Smeds & Kauppila) — Inkeroinen 
II (Wuorikoski & Linnakko) 6—4, 6—3. 
Konepaja II (Pajukoski & Keskinen) — Inkeroi- 
nen III (Kemetti & Kivimäki) 6—3, 6—1. 
InkeroinenI (Björklund & Leskinen) — Pellava I 
(Boucht & Nieminen) 6—1, 5—7, 8—6. 
Konepaja I — Lapinniemi I 6—4, 6—4. 
Konepaja II — Inkeroinen I 6—3, 6—3. 
Loppuottelu: Konepaja II — Konepaja I 7—5, 
6—3. 


KprPUUNp 


OSASTOJEN VÄLINEN SEKAPELI 


H. Wuorikoski & A. Wuorikoski — M. Kaunisto 
& K. Baucht 6—1, 6—2. A-L. Puonti & F. Björklund 
— M. Kaunisto & K. Baucht 6—4, 4—6, 8—6. A-L. 


Inkeroisten valtit ennen finaalia. Naisten kaksin- 
pelin mestarit neiti A-L. Söderling vasemmalla ja 
kakkonen rouva A-L. Puonti 


Harrastushiihto alkanut 
Inkeroisissa 


Oheisessa kartassa näemme Inkeroisten tehtait- 
ten harrastushiihtolatujen suuntautumisen ja nii- 
den päätepisteet. Harrastushiihto on jälleen alka- 
nut entiseen tuttuun tapaan. 

Yhä kasvavan kannatuksen saavuttanut harras- 
tushiihtotoiminta on alkanut Inkeroisissa jo kuu- 
dennentoista kerran. 

Talvella v. 1945 aloitettiin Inkeroisten tehtaitten 
piirissä järjestää harrastushiihtotoimintaa. Hiihto- 
kilpailu tässä leppoisassa muodossa oli uutta, johon 
ei oltu totuttu, ja tästä johtuen alku olikin perin 
vaatimatonta. Hiihtourheilusta kiinnostuneille 
järjestettiin tuohon aikaan ns. massahiihtoja, joi- 
hin osanotto oli runsasta. Nämä hiihdot lopetettiin 
Inkeroisissa kolmisen vuotta sotien jälkeen ja siir- 
ryttiin yksinomaan harrastushiihtoon. 

Ensimmäisenä harrastushiihtotalvena vietiin Kir- 
ja nimien merkitsemistä varten laatikkoon, joka oli 
Liikkalan tien varressa Rantalahden tienhaaran 
kohdalla. Vaatimattomasta ensimmäisen talven 
toiminnasta saatiin kokemuksia, joiden perusteella 
harrastuskilpailua = voitiin kehittää. Seuraavina 
vuosina lisättiin latuja ja parannettiin palkintoja. 
V. 1947 oli jo joukko harrastushiihdossa palkittuja 
lomamatkalla Vierumäen urheiluopistolla. Kaik- 
kien innokkaimpina ensimmäisten vuosien hiihtä- 
jinä voidaan mainita mm. Väinö Pällö ja Heikki 
Tossavainen, joka viimeksimainittu edelleenkin 
hyvällä menestyksellä on mukana. 

Harrastajien määrä lisääntyi vähitellen ja kun 


2.2 


Söderling & S. Leskinen — A. Kaunisto & S. Han- 
gasluoma 6—2, 6—0. 

Loppuottelu: 

A-L. Puonti & F. Björklund — AL. Söderling & 
S. Leskinen 3—6, 6—4, 8—6. 

Oheisessa kartassa näemme Inkeroisten tehtaitten harrastushiihtolatujen suuntautumisen ja niiden 


päätepisteet. Harrastushiihto on jälleen alkanut entiseen tuttuun tapaan 

Kumpi ruokailutapa, 


työmaaruokala tai lämmitettävä. eväs- 
ruoka on vuorotyötehtailla parempi? 


Inkeroisten tehtailla on koko sodanjälkeisen ajan 
ja vanhempanakin ongelmana ollut lämpöisen keit- 
toaterian saaminen työntekijäin ruokavalioon teh- 
taan työpaikoilla, toisin sanoen teollisuudessa vii- 
me aikoina kovasti muotiin tulleen työmaaruokalan 
aikaansaaminen. Tiettävästi jonkinlainen tehtaan 
ylläpitämä lämpimän ruoan jakelukeittiö on ollut 
toiminnassa vanhalla tehtaalla viime vuosisadan 
lopulla, mutta se syystä tai toisesta lopetti toimin- 
tansa, kai tarkoitustaan vastaamattomana jo en- 
simmäisen maailmansodan aikana. 

Työmaaruokalan perustaminen on väikkynyt 
suunnitelmissa koko viime sotien jälkeisen ajan, 
mutta asian lähempi tutkiminen on aina johtanut 
kielteiseen tulokseen seuraavista syistä: 


1. Tuotantolaitosten hajaryhmitys Kymijoen ran- 
taan aiheuttaa sen, että pohjoisimmasta työpis- 
teestä, Paperitehtaan uittoväylästä on matkaa 
eteläisimpään pisteeseen Kartonkitehtaalle n. 2 
km. Jos halutaan saada työmaaruokalatoiminta 
tasapuolisesti palvelemaan kaikkia työntekijöitä, 
olisi jakelupisteitä, ruokaloita, perustettava vä- 
hintäin 3, nimittäin paperitehtaalle, sahalle ja 
kartonkitehtaalle. Tällöinkin matkat eräiltä työ- 
osastoilta ruokalaan venyisivät arveluttavan pit- 
kiksi. 

2. Tehtaittemme työntekijämäärästä n. 40 % tekee 
kolmivuoro- ja kaksivuorotyötä, joita työmaa- 
ruokala ei pysty palvelemaan muuten kuin lisä- 
kustannuksia kysyvällä ruoka-annosten Kkulje- 
tuksilla koneiden ääreen. 


ryhdyttiin palkintoina antamaan lomamatkoja 
Lapin tuntureille, oli hiihdon menestyminen taattu. 

Harrastuksen laajuutta osoittaa hyvin se, että 
esim. v. 1958 tehtiin eri hiihtopisteisiin kaikkiaan 
20.458 käyntiä ja hiihdettyä matkaa kerääntyi yh- 
teensä 184.885 km. Kuvan hiihdetyn matkan pi- 
tuudesta saamme kun mainitsemme sen olleen 4,5 
kertaa maapallon ympäri. Harrastushiihtokilpai- 
luissa käytettävät ladut ovat vuosien mittaan va- 
kiintuneet, ollen ne nyt seuraavat: Ampumamajan, 
Keltakankaan, Myllykosken Toverien hiihtomajalle, 
Junkkarin latu Anjalan Liiton hiihtomajalle ja 
tästä edelleen Kaukasuolle, Rapajärven ja Juuri- 
korven latu, sekä vielä urheiluseurojen Terhon' ja 
Vihurin 10 km:n kilpailuladut. 

Palkinnot ovat myös vakiintuneet. Kolmen loma- 
matkan Lapin tuntureille ollessa halutuimmat. 
Kellot, sukset ja sauvat sekä 50 nuorten palkintoa 
ovat tunturimatkojen lisäksi arvan perusteella 
jaettavina. 


3. V:n 1958 alussa suoritettu sosiaalitutkimus osoit- 
taa, että 12 % työntekijöistä voi nauttia aamiai- 
sensa kotonaan joten sekin vähentäisi työmaa- 
ruokalan käyttöä. 

4. Toimihenkilöryhmään kuuluvien asunnot sijait- 
sevat niin lähellä työpaikkojaan, että käytän- 
nöllisesti katsoen kaikki voivat aterioida koto- 
naan. Lisäksi perheettömillä on mahdollisuus 
aterioida yhtiön tuella toimivissa virkailija- ja 
työnjohtajakerhoissa. 

Edellä esitettyjen tosiseikkojen perusteella johto- 
päätös on seuraava: Asiallisesti järjestetyn ja koko 
henkilökuntaa tasapuolisesti palvelevan työmaaruo- 
kalan perustamis- ja ennen kaikkea käyttökustan- 
nukset näissä olosuhteissa tulisivat niin kalliiksi, 
että työmaaruokalan käyttö olisi enemmän kuin 
kyseenalainen. 

Tässä pisteessä oltiin kun Kymin Oy:n sos.pääll. 
Ake Launikari palasi opintomatkaltaan Länsi-Sak- 
sasta kertoen meille, että hän siellä kävi eräässä 
tehtaassa, missä työntekijäin ruokailu oli lyhyesti 
sanottuna järjestetty seuraavasti: 

Jokaiseen meidän olosuhteitamme vastaavaan 
osaston ruokailuhuoneeseen oli työnantajan toi- 
mesta järjestetty lämpökaappi kotoa tuotavan keit- 
toruoka-astian lämmittämistä varten, sekä kylmä- 
kaappi voileipiä ja maitopulloja varten. Ä. Launikari 
toi mukanaan Saksasta yhden ruoka-astian malli- 
kappaleen, joka oli hyvin näppärä alumiinista val- 
mistettu jousikannella ja kumitiivisteellä varustet- 
tu vähän sotilasruokapakkia muistuttava astia. 


Slev Oy:n lämpökaappi. 
kokoa työosastojen miesvahvuuden mukaan. Kaa- 


Kaappeja on kolmea eri 


pissa pysyvät keittoruoka-astiat 
sopivan lämpöisinä. 


ja kahvipullot 

Saksasta hankitut keittoruoka-astiat. Kuvassa va- 

semmalta 3/4 litraa, yhden litran ja kaksiosainen 

1/2—3/4 litran. Astiat ovat alumiinia jousikannella 
ja kumitiivisteellä varustettuja. 


Sosiaaliosasto tarttui heti asiaan, koska tuossa 
järjestelyssä näimme ratkaisun meidän ongelmaan. 
Saatuamme asialle yhtiön johdon luvan ryhdyim- 
me suorittamaan erinäisiä tiedusteluja ja kokeilu- 
ja. Tiedustelun tuloksena ainoaksi soveltuvaksi 
lämpökaapiksi osoittautui Slev Oy:n kotimainen 
kahvipullojen lämmityskaappi, jollaisia meillä jo 
ennestään oli muutamilla osastoilla. 


Jääkaappeja on asennettu osastoille osaston työ- 
vuoron vahvuuden mukaan. Yhteen kaappiin mah- 
tuu 20 miehen maitopullot ja voileipäpaketit, jotka 
sijoitetaan kaapin yläosassa olevaan erikoisvalmis- 
teiseen voileipähyllykköön ja ovilokeroihin. Kaappi- 
komerot valmistettiin omalla puutyöpajalla. 

Kokeilu. 


Polttoaineosaston ruokailuhuoneeseen koemielessä 
asennettiin lämpökaappi ja ennestään köytössä ol- 
lut jääkaappi. Saksasta tilattiin pienehkö erä ruo- 
ka-astioita, jotka jaettiin käyttöohjeineen sekä ky- 
selykaavakkeineen ao. osaston työntekijöille. Läm- 
pö- ja jääkaapin sekä ruoka-astioiden käyttöä 
seurattiin päivittäin sekä tulokset merkittiin muis- 
tiin. 

Niin hyvin kokeilu kuin kyselykaavakin antoi pe- 
rin myönteisen tuloksen. 

Hankinnat. 

Esitettyämme kokeilun tulokset tehtaan johdolle 
päätettiin lämpökaappeja hankkia kaikille työosas- 
toille niin paljon, että niihin mahtuu työvuoron 
vahvuuden mukaiset ruoka-astiat ja kahvipullot. 

Turhan varustekirjanpidon välttämiseksi päätet- 
tiin, että saksalaiset ruoka-astiat ja Kotimaiset 
veitsi-, lusikka- ja haarukkayhdistelmät myydään 
työntekijöille ennakkotilausten perusteella sisään- 
ostohintaan. 

Tampella Tänään lehdessä oli asiaa valaiseva ar- 
tikkeli ja mallikappaleiden kierrettyä osastoilla en- 
nakkotilauksia tuli yhteensä n. 800 kpl, siis suurin 
piirtein työvahvuuden mukainen määrä. 

1. Hankinta- ja myyntihinnat olivat astian mallist. 

riippuen 220:—, 250:— ja 300:—. 

2. Veitsi-, lusikka- ja haarukkayhdistelmä a 200:—. 
3. Lämpökaapit 37 kpl keskihinta 58.000:—, 
yht. 2.289.668:—. 


Jääkaapit. 


Samanaikaisesti ryhdyimme tutkimaan myös kyl- 
mäkaappikysymystä. Saatuamme kuulla, että Yh- 
tyneet Paperitehtaat Oy:llä Valkeakoskella on 
Hankkijan valmistama jäähdytyskoneistolla varus- 
tettu suuri kaappi, jossa on erillinen vedettävä lo- 
kero kunkin työntekijän maitopulloa ja voileipäpa- 
kettia varten. 

Kävimme Valkeakoskella tutustumassa laittee- 
seen, mutta saamamme vaikutelma oli osittain Kiel- 
teinen. 

Paikallinen sosiaalipäällikkökin myönsi, että suu- 
ri määrä pulloja ja voileipiä keskitettynä yhteen 
paikkaan vaatii luonnollisesti vastaavat ruokailu- 
tilat ja säilytyspaikka väkisin tulee liian kauaksi 
koneilla vuorotyötä tekevistä henkilöistä, jolloin 
koneen näköpiirissä ruokailu ei enää ole mahdolli- 
nen. Lisäksi maitopullot lokeroissa olivat syrjäl- 
lään, jolloin vuotavat korkit aiheuttivat piimän ja 
maidon valumisen kaappiin. Ehkä juuri näistä 
syistä lokerokaapin käyttö Valkeakoskella tuntui 
olevan verrattain vähäistä. Saimme sellaisen vaiku- 
telman, että tällainen järjestely voi pienillä paran- 
nuksilla olla hyvä, jos se toteutetaan tehtaan ra- 
kentamisen yhteydessä. 

Kuitenkin = neuvottelimme asiasta Hankkijan 
kanssa Helsingissä erikoisesti siitä, voisivatko he 
valmistaa meille samoja laitteita mutta useampana 
pienempänä yksikkönä. Tällöin kuitenkin selvisi, 
että pienempiin yksikköihin jaettuna tulee kylmä- 
kaappi yhtä säilytystilaa kohti huomattavasti kal- 
liimmaksi. 

Hankkijan tarjouksen ollessa harkinnan alaisena, 
saimme hyvin edullisen tarjouksen seinään upotet- 


tavista jääkaapeista. Tarjous hyväksyttiin ja kai- 
kille vuorotyöosastoille sekä molemmille korjaus- 
pajoille hankittiin tarvittavat jääkaapit yht. 25 kpl, 
joista yksi on reservikaappina. Jääkaappien sisus- 
taa muutettiin siten, että Lankapaja Oy:ltä tilat- 
tiin niihin voileipähyllyt, joten jokaiseen kaappiin 
mahtuu nyt 20 miehen maitopullo ja voileipäpa- 
ketti. Omalla puutyöpajalla valmistettiin tarvitta- 
vat kaappikomerot. 


Loppupäätelmä. 


Tällaista itsepalvelusysteemiä työmaaruokalaan 
verrattuna pidämme edullisempana seuraavista 
syistä: 

1. Työnantajalle ja työntekijöille 
halvempi. 

2. Jokainen saa haluamaansa ruokaa. 

3. Vuorotyöläiset samassa asemassa kuin päivätyö- 
läiset. 

4. Ei synny ristiriitoja työajan menetyksen takia. 

5. Vatsavaivaiset voivat nauttia heille sopivaa 
ruokaa. 

6. Ruokailu voi tapahtua koneen ääressä. 

7. Kasvattaa perheenemäntää säästäväisyyteen ko- 
titaloudessa. 


monin verroin 


SOSIAALITUTKIMUS INKEROISTEN JA 
MYLLYKOSKEN PAPERITEHTAILLA 


Vuoden 1957—58 vaihteessa suoritti Helsingin Yli- 
opiston sosiaalipolitiikan tutkimuksen Myllykosken 
ja Inkeroisten tehtailla prof K. Wariksen kehoituk- 
sesta valtiotieteellisen tiedekunnan yliopp. Georg 
Walls Kotkasta. 

Tutustuttuaan aluksi muutaman viikon kumman- 
kin tehtaan työolosuhteisiin ja työväestöön hän 
tarkan harkinnan jälkeen laati haastattelukysy- 
mykset. Tämän jälkeen hän tehtaamme kortiston 
mukaan otti tutkimuksen perusryhmäksi 418 työn- 
tekijää, mikä ryhmä käsitti Anjalan Paperitehtaan 
apuosastoineen. 

Tutkimus rajoitettiin vain paperitehdasta käsit- 
täväksi, koska siten saatiin tutkimusaineiston ver- 
tailukohteeksi toinen samanlainen tehdas Mylly- 
koskella. 


seki nitden (armon saarrostelu on uskortu 
05ASl0/&7 511v00jille 7 


() 
N. Lämpö- jo /Eakaappien Porto 


Lämpö- ja jääkaappien hoito työosastoilla on us- 

kottu osastojen siivoojille. Tätä varten kaikki osas- 

tojen siivoojat kutsuttiin kursseille, joilla terveys- 

sisar ja sosiaalipäällikkö selostivat kaappien hoitoa 

ja puhdistusta sekä muitakin siivoojille kuuluvia 
asioita 


Tutkimuksen aiheena oli ”Työntekijäin asennoi- 
tuminen teollisuuden vapaaehtoiseen €sosiaalitoi- 
mintaan.” 

Edellä mainitusta kortistomäärästä tutkija otti 
joka viidennen kortin mukaisen nimen haastatel- 
tavien joukkoon, arpoen viiden ensimmäisen nimen 
kesken saadakseen selville mistä alkaen joka viides 
nimi kortistosta otetaan. Ainoastaan tutkijan tie- 
dossa oli ketä haastatellaan. Haastattelu tapahtui 
työaikana työosastoilla etukäteen laadittujen kysy- 
myssarjojen mukaan niin Myllykoskella kuin meil- 
läkin. Noin 200 konekirjoitettua sivua käsittävä 
erittäin mielenkiintoinen tutkielma on nyt käytet- 
tävissämme. Tuosta laajasta tutkielmasta tässä esi- 
tetään vain yksi kysymys vastauksineen ja sekin 
Myllykoskelta. 

Kuten tunnemme, työmaaruokala-asia on Mylly- 
koskella järjestetty parhaalla mahdollisella tavalla. - 
Ruokalat sijaitsevat kipsoniittitehtaalla ja paperi- 
tehtaalla. 

Hinnat ovat kohtuulliset, keskihinnat seuraavat: 
liharuoka 90:27, kalaruoka 67:— ja jälkiruoka-an- 
nokset 35:65. Näitä hintoja työntekijät kuitenkin 
yleisesti pitävät liian korkeina. Yhtiö, joka pitää 
yllä ruokaloita, kärsii niiden pidosta keskimäärin 
800.000 mk:n tappion vuodessa. 

Tutkimuksessa asetettiin työntekijäin vastatta- 
vaksi seuraava kysymys: Pääasiallinen ruokailutapa 
työssä? joihin vastaukset olivat prosenteissa seu- 
raavat: 


==20T [EVÄ YLE v TNA ho kaavaan 
— käyn tehdasravintolassa joka arkip. 
— pari kertaa viikossa ................!00. — 
— ainoastaan tilapäisesti .................. — 
— käyn kotona syömässä ................... 14 % 
EA V0SAA "SARA STE EN La Ta ae TT — 


Vastaus on suorastaan yllättävä. Asian vahvistaa 
lisäksi keskimääräinen päivittäinen ruoka-annos- 
ten menekki. 

(Jatk. siv. 58) 

Miten vesistön pohjaan upotettava 
puuputki rakennetaan 


Tampella Tänään lehdelle kirjoittanut rakennusmestari S. Neuvonen 


Koska puu ei lahoa vedessä, ja maassamme on 
puuta, on näiden seikkojen perusteella puusta val- 
mistettu vesiputkia sekä vesiruuhia. Esi-isämme 
rakensivat puusta avonaisia vesiruuhia, joilla vesi 
siirrettiin puisiin vesirattaisiin. Näiden tarkoitus 
oli sama kuin nykyisten terästurpiinien, toimia 
voimanlähteenä. 

Puusta on rakennettu vesijohtoverkostoja kairaa- 
malla puuhun reikä ja liittämällä osat vanteilla 
toisiinsa. Puun ei tarvinnut olla ehdottoman suora, 
sillä taitava ”putkimies” sai kairansa kulkemaan 
puun sydäntä pitkin. Maassamme käytetään tänä- 
kin päivänä puuputkia vesijohtoina, tosin ei riitä 


Erään teollisuuslaitoksen vesijohto, joka valmistui 
v. 1954. Pohjan epätasaisuus pakoitti rakentamaan 
putken mutkalle 

yhteen tukkiin kairattu reikä. Maassamme on lähes 
2 m:n läpimittaisia vesiputkia. Puuputki voi olla 
maanpinnalla, maassa tai upotettuna veteen. Tam- 
pellan Rautsalon tehtaille valmistui maaliskuussa 
1959 140 cm:n läpimittainen ja 330 m:n pituinen 
puuputki, joka on upotettu veteen. 

Veteen upotettavan putken kohdalla on suoritet- 
tava tarkka tutkimus pohjasta, jonne putki aiotaan 
laskea. Siinä ei saa olla teräviä harjanteita tai 
kiviä, jotka kantaisivat putkea vain muutamasta 
kohdasta. Jos putki on esim. 100 m irti pohjasta 
kahden harjanteen välillä, * voi aiheutua putken 
katkeaminen. Ettei näin kävisi, pitäisi putken ve- 
nyä tai liikkua pituussuunnassa, joka ei voi tulla 
kysymykseen, koska puuputkea ei yleensä raken- 
neta kestämään vetoa. On myöskin huomioitava 
vedessä mahdollisesti esiintyvät virtaukset, ettei 
putki lähde virtojen mukana omille teilleen. Poh- 
jatutkimuksen osoittaessa sopivan paikan, vahvis- 
tetaan jää riittävän vahvaksi, jolle putki voidaan 
koota. Jään vahvistaminen on suoritettava riittä- 
vän leveälti putken molemmin puolin ja noin 50 
cm:n paksuuteen. Jään vahvistaminen onnistuu 
parhaiten pitämällä jää lumesta puhtaana. Lumen 
poistosta on seurauksena jään kohoaminen saman- 
aikaisesti kun se paksunee. Täten ei suojailmojen 
sattuessa tule vesi putkirakentajien kiusaksi, vaik- 
ka vettä onkin lumen peittämällä jäällä. Riittävän 
paksulle, lumesta vapaalle jäälle, asetetaan korok- 
keet, joiden korkeus määräytyy putken alle kiin- 
nitettävien painojen paksuudesta. Putken alle tu- 
levien painojen tarkoitus on toimia ”kölinä”, ja 
täten varmistutaan siitä, että putki ei pyöri 
vedessä. Näiden painojen putkea vasten tuleva puoli 
pitää olla samalla säteellä tehty kuin putken ulko- 
säde. Rautsalossa kiinnitettiin 10 m:n välimatkoin 
150 kg:n painoinen ”köli”. 

Jäälle ladottujen korokekapuloiden väliin asete- 
taan ulkopuoliset työkaaret, jotka ovat samalla 
korkeudella kuin korokekapulat. Näiden työkaarien 
varaan ladotaan putkilankut niin että jatkokset 
eivät tule samalle kohdalle. Ulkopuolisten työkaa- 
rien varaan ei tietenkään voi rakentaa kuin keski- 
viivan alapuolella olevat lankut. Sisäpuolen työ- 
kaaret asetetaan paikoilleen, kun puoli putkea on 
lankutettu, ja näiden varaan rakennetaan yläpuoli. 
Lankkujen tulee olla tarkasti oikealla säteellä höy- 
lättyjä ja päiden ”kaapattuja” suoriksi sekä tiivis- 
televyn edellyttämin mitoin tehty ura päissä. Van- 
teet, joilla putki sidotaan, ovat jo jäällä valmiina 


Ensimmäiset vanteet vie- 
märiputken ympärillä 


taivutettuina vähän pienemmällä säteellä kuin ko. 
putki. Vanteet saadaan helposti putken ympärille, 
ei oikaisemalla, vaan avaamalla vannetta niinkuin 
kierrejousta ja painamalla putken pituussuunnassa 
putken ympärille, jolloin se kääntyy paikoilleen. 
Rautsalossa oli vanteena 3/4” pyoröteräs ja side- 
kappaleet valuterästä. Putken rakentaminen voi 
alkaa keskeltä putkea tai toisesta päästä. Keskeltä 
aloitettaessa lankut ladotaan niin, että jatkokset 
eivät tule samalle kohdalle, päästä aloitettaessa on 
oltava erimittaisia lankkuja. Työkaarien varassa 
olevat lankut sidotaan vanteilla niin kireälle, että 
kaaret voidaan siirtää eteenpäin ja jatkaa lanku- 
tusta. Seuraavat lankut on työnnettävä jo ladot- 
tujen lankkujen väliin huolehtimalla siitä, että 
lankunpäät jäävän eri pituudelle. Vanteiden lopul- 
linen kiristys suoritetaan sen jälkeen, kun ei se 
haittaa lankutusta. Valmiiksi vannehdittu putki 
tarkastetaan päältä ja sisältä. Sisälle on voinut 
unohtua joitakin työkaluja tai irtolankkuja. Alus- 


painojen kiinnityksen jälkeen voi jään sahaus 
alkaa. Se suoritetaan putken molemmin puolin 
joko koneellisesti tai käsisahauksella. Jään sa- 
hauksen haittana ovat kaikki putkea koottaessa 
jäälle putoilleet rautaesineet. Sahaus suoritetaan 
niin, että putken alle jäänyt jää ei kiilaudu alas- 
päin painuessaan. Putken molemmin puolin sahat- 
tu jää on helppo katkoa sopiviin kappaleisiin ja 
painaa jään alle. Lumeton jää ja lämmin aurin- 
gonpaiste aiheuttavat sen, että vaikka jää on sa- 
hattu molemmin puolin, ei se silti ole irti. Lämpö 
aiheuttaa jääkentän laajenemisen ja puristaa sa- 
hausjäljen kiinni. Jos sahan jättää joksikin aikaa 
paikoilleen, ei sitä saa muuten kuin tuuralla irti. 
On sahattava kolmas kerta jommankumman sa- 
hauksen viereen ja tuuralla irroitettava kiila 
välistä, jolloin putken alla oleva jää irtoaa. 
Upotuspainoja on tuotu jäälle putkien molem- 
mille puolille ennakolta laskettu määrä. Upotus- 
painoissa on kahvat valmiina, kannatusrautojen 


Puuputki muuten valmii- 
na, paitsi vanteiden ki- 
ristys vielä kesken 

kiinnittämistä varten. Kannatusraudan kumpaan- 
kin päähän kiinnitetään paino, ja ne lasketaan 
putken molemmin puolin. Painojen on riiputtava 
putken keskiviivan alapuolelle, ettei tule ”kansi- 
lastia”, jolloin putki pyörähtää ja pudottaa painot 
selästään. Putken kelluessa lähellä uppoamis- 
pistettä, asetetaan vahvat hirret noin 10 m:n väli- 
matkoin poikittain jäähän sahatun putkiroilon yli 
ja kiinnitetään laskuköydet. Laskuköyden toinen 
pää sidotaan hirteen kiinni, toinen pää pujotetaan 
putkivanteessa olevan silmukan läpi ja kierretään 
pari kertaa hirren ympäri, jolloin köydestä on 
helppo jarruttaa. Köysien ollessa kunnossa lisä- 
tään loput painot ja kairaamalla reikiä varmistu- 
taan siitä, ettei putkessa ole ilmaa. Putken painu- 
mista osoittavat merkit tehdään köyteen sitävarten 


Viemäriputken 
painoitusta 


asetettuihin naruihin tai putken selkään kiinni- 
tettyihin pystyrimoihin. Putken painuttua niin, 
että se on muutaman cm:n vesipinnan alla, ja kun 
ilmareijät on tukittu, ei ole syytä vitkasteluun, 
vaan lasku on aloitettava heti. Köysissä on oltava 
varmat miehet, ettei putki pääse karkaamaan. 
Putken paino muuttuu hyvin nopeasti, koska lan- 
kut ja painot imevät vettä jatkuvasti. Riittävä 
määrä painoja, ei enempää kuin köydet kestävät, 
niin putkenlasku onnistuu hyvin. Putken ollessa 
pohjassa painoja on helppo lisätä, jos esiintyy 
seikkoja, jotka vaativat lisäpainoja. 

Rautsalon tehtaiden viemäriputkeen käytettiin 
24 standarttia 2'/,”x6” lankkua, 5700 m. 3/,”pyörö- 
terästä ja 60 tonnia betonipainoja. 


* 


oulu ilman jouskispiskkia ei ole joulu 


Perheen isät ja äidit Inkeroisissa — 
Lapsenne odottavat joulupukkia 


Uskokaa yksi joulukiireittenne huolista meille. Vanhan totutun 
tavan mukaan opastamme tänäkin jouluna Joulupukin tont- 
tuineen kotiinne sopimuksen mukaan määrättynä kelloaikana 
jouluaattoiltana. Opastuspalkkio kerhon hyväksi 200 mk, jonka 
voi suorittaa joulupukille tai hänen tontulleen. 


Opastuksen ennakkotilaukset pyydetään toimittamaan viimeis- 
tään jouluaaton edelliseen iltaan mennessä tehtaalla Matti 
Sinisalolle puh. 266, kylällä R. Erjolle ja Anjalassa Niilo Hy- 


väriselle. 


Kunnioittaen 


INKEROISTEN ILMAILUKERHO 

Tekstiileillä 


Niinkin vähin kustannuksin kuin tekemällä pari 
uutta värikästä tyynyä voi saada piristystä huonee- 
seen. Voimme myös tehdä vanhasta uutta verhoile- 
malla kuluneen pyödän pikantiksi kampauspöy- 
däksi, hankkia iloisia pöytäliinoja tai jotain muuta 
pientä. Näin syksyisin tekee monen mieli kuitenkin 
saada koti oikein näkyvästi uudistumaan. 


Ennenkuin ryhdymme hankkimaan uusia sisus- 
tustekstiilejä olisi painettava mieleen huoneen vä- 
rit unohtamatta tapetin, lattian ja ovien väriä. Jos 
aiomme uusia kaikki tekstiilit yhtä aikaa on teh- 
tävämme helpompi, koska meidän ei tarvitse silloin 
välittää huoneen muista tekstiileistä. Pidämme vain 
mielessämme, ettemme hanki kovin montaa eri vä- 
riä samaan huoneeseen, emmekä kovin erilaisia ku- 
vioita. Materiaalien tulee myös sointua keskenään. 
Harvemmin tulee tällainen suurhankinta kuiten- 
kaan kysymykseen. 

Jos taasen hankimme joko verhot tai uuden huo- 
nekalukankaan on pidettävä mielessä huoneessa jo 
olevat muut tekstiilit, niiden värit ja kuviot sekä 
pyrittävä löytämään kangas, joka mahdollisimman 
hyvin sointuu niihin. 

Nykyään on suosiossa värikäs suuntaus sisustuk- 
sessa. Ei arkailla käyttää iloisia värejä, jopa punai- 
sia ja keltaisia sävyjä samassa huoneessa. Tämä 
olisi meidänkin hyvä muistaa, sillä olemmehan 
liiankin arkoja värien suhteen ja päädymme aivan 
liian usein harmaan asteikkoon. Värit tuovat auto- 
maattisesti mukanaan iloisen huolettoman ilmapii- 
rin, joka olisi tarpeen silloin kun luonto on värittö- 
mimmillään. Erityisesti varjon puolella oleviin huo- 
neisiin olisi saatava lämpimiä ja mielellään myös 
kirkkaita värejä, jotka tekevät huoneesta valoi- 
samman. 

Puuvillakankaat ovat vuosi vuodelta tulleet yhä 
suositummiksi sisustuskankainakin. Ehkäpä huo- 
keutensa ansiosta, koska näin on mahdollista saada 
useammin uutta, mutta varmasti myös uusien mie- 
lenkiintoisten kuosiensa ja laatujensa ansioista. 
Tekniikka on mennyt nopeasti eteenpäin ja tämän 
tuloksena on saatavissa runsaasti erilaisia sisustus- 
kankaita paksuista huonekalukankaista hyvin las- 
keutuviin verhokankaisiin saakka. 

Puuvillaisissa huonekalukankaissa on yksivärisiä 
ja pieniruutuisia kuoseja, jotka sopivat hyvin ny- 
kyiseen suuntaukseen sisustuksessa. Paitsi huone- 
kalujen verhoiluun ovat nämä kankaat helppohoi- 
toisuutensa vuoksi mainioita myös vuoteiden suo- 
jana. Vuodepeitteiksi soveltuvat myös värikkäät 
markiisi-, frotee-, ja vohvelikankaat, samoin kuin 
ryhdikkäät painetut kankaatkin, jotka ovat erityi- 
sesti nuorten huoneissa paikallaan. Niistä on myös 


vaihtelua sisustukseen 


KOULUJUHLIIN. Kuvamme reipas teinitär on pu- 
keutunut suuriruutuiseen puuvillapukuun, jolle suu- 
ret ”puhvihihat” antavat varsin muodikkaan sävyn. 
Kuva on Amerikasta, missä college-tytöt käyttävät 
puuvillapukuja kesät talvet, arkena ja juhlana. 

TALVEN HIIHTORETKET ovat vielä edessäpäin. 
Entäpä jos ryhtyisimme kerrankin ajoissa suun- 
nittelemaan muodikasta hiihtoasua. Tällainen 
reipas ja asiallinen asu soveltuu myös mainiosti 
syksyisille kävelyretkille. Materiaalina on tuu- 
lenpitävää puuvillapopliinia. 


helppo löytää nuorten mieliä kiehtovia reippaita 
kuvioita ja väriyhdistelmiä. 

Verhoja valittaessa päädytään usein neutraaliin 
vaaleaan verhotyyppiin, koska se on rauhallinen ja 
hillitty tausta sisustukselle. Mutta varsinkin silloin, 
kun huone on väritön, ei pitäisi pelätä käyttää vä- 
rikästä verhoa, joka antaa piristystä koko huo- 
neelle. 

PLP 


Joulu 


vanhainkodissa 


Juhlavalmisteluja tehtiin viikkoja ennen joulua. 
Villalangoista tehtiin joulutonttuja. Niillä koristel- 
tiin ikkunat ja pöydät. Ilmestyipä pari himmeliä- 
kin kattoon, sekä sähkökuusi. 

Joulunalusviikolla tulivat Pyynikin seurakunta- 
laiset vierailulle ja jokainen vanhus sai keksipake- 
tin. Samana päivänä seurakunnan papit jakoivat 
Herran Pyhää Ehtoollista sitä haluaville. 

Aattoaamuna, kun istuimme kahvipöytään, ilmes- 
tyi ovelle herttainen laboratorion hoitaja, rouva 
Heiskanen, valkeassa puvussaan. Hän silmäili yli 
ruokasalin, olivatko kaikki vanhukset jalkeilla. 

Tuli sitten se toivottu jouluilta. Aterian aikana 
tuli sairaalan johtokunta kokonaisuudessaan meitä 
tervehtimään. Kädestä pitäen he toivottivat jokai- 
selle hyvää joulua. Radio esitti joululauluja mielen 
virkistykseksi. 

Iloksemme saapui myös joulupukki, jona toimi 
osastonhoitaja rouva Laaksonen, Saimme jokainen 
100 gr. kahvia, 3 kpl omenia, suklaalevyn sekä 
Orvo-saippuan. 

Pyhien aikana tarjosi talo asukkailleen juhla- 
kahvit. 90-vuotias rouva Korpi istui tuolissaan 
silmät loistaen. , 

Tampella muisti vanhuksia rahalahjalla, jonka 
sosiaalipäällikkö toi meille vanhainkotiin. 

Allekirjoittanut — vietti ensimmäisen =joulunsa 
vanhainkodissa. ”Kun kulkuneuvoni olivat epäkun- 
nossa”, en voinut noudattaa "Tampellan kutsua 
saapua juhlatalolle jouluaterialle. 

Luin lehdestä, että Tampereen valtuusto myönsi 
100.000:— sairaaloiden ja vanhainkotien asukkai- 
den jouluvirkistykseksi. 

Vanhuksien puolesta kiitän kaikkia, jotka tavalla 
tai toisella ilahduttivat meitä, elämäniltaan ehti- 
neitä. 

Elsa Mantere 


nn 10U000t|---- 


SÄÄSTÄMÄLLÄ RIKKAAKSI 


Eräs viisikymmenvuotias englantilainen telakka- 
työläinen pidätettiin epäiltynä laittomasta. vedon- 
lyönnistä. Viranomaiset pitivät miehelle langettava- 
na todisteena sitä, että tällä vaatimattomasta viik- 
kopalkastaan huolimatta oli hyvin huomattava 
pankkitili. Mutta mies esitti heti luettelon, jossa oli 
kymmenen hyvää perustetta sille, että hän oli pys- 
tynyt niin suuria säästöjä tekemään. Luettelo oli 
seuraavannäköinen: 

1) ei ollut koskaan syönyt makeisia, ei edes lap- 

sena, 
2) ei ollut koskaan tupakoinut, 
3) ei ollut koskaan nauttinut alkoholia, 
4) ei ollut koskaan seurustellut naisten kanssa, 

5) käytti veljensä parranajoteriä, 

6) otti 12 pros. korkoa isöäidilleen lainaamistaan 
rahoista, 

7) käytti työssä isänsä kenkiä, 

8) käytti samaa pukua 13 vuotta, 

9) oli ollut elokuvissa vain kerran elämässään, 

10) paikkasi ja parsi kaikki vaatteensa, myös alus- 
vaatteet. 

Kymmenen kohdan vahvistukseksi mies näytti 
paikattuja alusvaatteitaan, ja viranomaiset saattoi- 
vat vain todeta, ettei niiden alkuperäistä kangasta 
enää ollut näkyvissä. Heidän oli pakko ryhtyä et- 
simään parempia todisteita. 

(Inside Detective) 


- la 


7] vainavia | 


VÄINÖ RANTANIEMI 


5 päivänä marraskuuta 
tuli tieto, että Tampellan 
Konepajan = puuhiomakone- 
osaston = johtaja insinööri 
Vä'nö Vilho Rantaniemi 
oli kuollut vaikean taudin 
murtamana. Hän oli synty- 
nyt 28. 6. 99 Heisingissä. 
Käytyään Oulun lyseota hän 
jatkoi opintojaan Tampe- 
reen Teknillisessä Opistossa, 
jonka koneenrakennusosas- 
tolta hän valmistui insinöö- 
riksi v. 1922. 

Ins. Rantaniemi toimi Lohjan Kalkkitehtaan kor- 
jauspajan johtajana ja Sarvis Oy:n teknillisenä 
johtajana siirtyen v. 1928 Tampellaan tarjousinsi- 
nööriksi. Yleisen osaston johtajana hän oli vuo- 
desta 1936 alkaen, jatkaen v. 1955 perustetun puu- 
hiomokoneosaston johtajana. 

Ins. Rantaniemi tunnettiin huolellisen harkinnan 
ja perusteellisen työtapansa ohella rauhallisena, ys- 
tävällisenä ja luottamusta herättävänä henkilönä, 
saavuttaen siten kaikkien kanssaihmistensä suo- 
sion. Yli 30-vuotisen virkailijatoimensa ohella hän 
otti Tampellassa osaa moniin luottamustehtäviin 
kuuluen mm. sosiaalilautakuntaan. Tampellan vir- 
kailijoiden 25 v. mitali myönnettiin hänelle v. 1953 
ja vuonna 1956 Tampellan mitali 25 v. palveluk- 
sesta. Ins. Rantaniemen kansalaistoiminnasta mai- 
nittakoon, että hän oli Suomen Punaisen Ristin 
sotainvaliidien huoltokeskuksen perustajia toimien 
sen johtajana v. 1940—45. Hänelle myönnettiin tun- 
nustuksena sotainvaliidien hyväksi suorittamastaan 
työstä 4 1] VR kansalaisansioista Punaisen Ristin 
hyväxsi. Kunnallisiin tehtäviin otti hän osaa kuu- 
luen Tampereen kaupungin ammattioppilaslauta- 
kuntaan. Kauppakunta Tuotannon hallintoneuvos- 
toon kuului hän vuodesta 1956 lähtien. 


MARIA BOSTRÖM 
13 päivänä marraskuuta kuoli Maria Boström. 
Hän oli syntynyt 21. 6. 74 Hauholla. Tampellan pal- 
veluksessa hän oli 26. 10. 05 — 15. 1. 36 ja työsken- 
teli kutomossa. 


KIRSTI KÄRKKÄINEN 
Lokakuun 30 päivänä kuoli eläkeläinen Kirsti 
Kärkkäinen. Hän oli syntynyt 24. 7. 78 Kiuru- 
vedellä. Tampellan palveluksessa hän oli 51 vuotta 
ja työskenteli kutomossa. 


ANNA KARLSSON 
Pirkkalan kunnalliskodissa kuoli eläkeläinen Anna 
Maria Karlsson. Hän oli syntynyt 15. 4. 94 Lempää- 
lässä. Tampellan palvelukseen vyyhtimöosastolle 
hän tuli 15. 12. 13 ja siirtyi eläkkeelle 1. 4. 53. 


Terveisiä 


BRASILIASTA 


Asentajamme Jorma Laakso ja Kauko Oksa ovat 
jälleen höyrykattilaa asentamassa Brasiliassa, 
tällä kertaa Nogi das Cruzes'issa. 


Saapuessamme heinäkuun alussa tänne brasilie- 
rojen ”huolettomaan” maailmaan oli talvi. Talvi 
täällä vastaa Suomen kesää, eli kuten entinen nee- 
keri kotimaahansa saavuttuaan kertoi Suomessa 
olevan kaksi talvea: vihreä ja valkoinen, oli Brasi- 
liassa tullessamme tämä vihreä talvi. Yöt olivat 
kylmiä ja asunnoissa ei ollut lämmityslaitteita. Li- 
säksi ovat ovet ja ikkunat hataroita sekä lattiat 
lähellä maata, joten kaikki sängyistä alkaen tuntui 
kostealta. Kumpikin sairastimme tällöin nuhaa ja 
yskää, jotka kuitenkin brasilialaisten omilla väke- 
villä lääkkeillä pian paranivat. 

Kaupunki Nogi das Cruzes sijaitsee noin 40 km:n 
päässä Sao Paulosta. Kadut ovat ahtaita, kuja- 
maisia, kauppiaat suurimmaksi osaksi japanilaisia. 
Puhtaus on aito etelämaista rasvan käryineen ja 
roskineen. Kauniit puistot suihkukaivoineen ja istu- 
tuksineen ovat kuitenkin keitaita loistotalojen ja 
ränsistyneiden murjujen keskellä. 

Kansa itsestään on hyvin vapaata ja kohteliasta; 
mielellään he iskevät tarinaa vieraankin kanssa. 
Syödessään tai juodessaan he ovat valmiit tarjoa- 
maan toiselle. Olemmeko ylimielisiä tai liian van- 
hoja, mutta mielestämme täkäläinen vanhempikin 
ihminen poikkeuksia lukuunottamatta on verratta- 
vissa kotimaamme kouluikäiseen lapseen. Osaseli- 
tyksenä tietenkin on väestön valtaosan lukutaidot- 
tomuus. Koulut ovat maksullisia ja niitä on vähän, 
niin että kaikki maksukykyisetkään eivät saa lap- 
siaan kouluun. 

Sao Paulo, eräs Brasilian suurkaupungeista, on 
monasti ollut tutustumisemme kohteena. 

Arkipäivät ovat työtä ja yksinäisyyttä täynnä. 
Ruoka on hyvin erilaista kuin kotimaassa. Riisi ja 


VARMA LEPONIEMI 


30. 10. 59 kuoli eläkeläinen Varma Leponiemi. 
Hän oli syntynyt 20. 12. 96 Jyskyjärven Suopasal- 
mella. Tampellan palvelukseen Varma Leponiemi 
tuli 5. 5. 26 ja siirtyi eläkkeelle 1. 3. 57. 


MAURI KAASALAINEN 
25 päivänä lokakuuta kuoli hitsaaja Mauri Ka- 


. lervo Kaasalainen. Hän oli syntynyt 5. 1. 29 


Käkisalmessa. Tampellan palvelukseen hän oli tul- 
lut 29. 4. 54. 


35 


HALKI 


Radioamatööritoiminnasta olemme silloin tällöin 
lukeneet rivin tai pari. Kuitenkin meistä useim- 
mille lienee radioamatöörinimitys varsin outo, ja 
harvat tietävät tarkemmin, mistä oikein on kysy- 
mys. Radioamatööri on harrastelija, joka on kiin- 
nostunut radiosta, radiotekniikasta ja radioliiken- 
teestä. 


Radioliikenteellä tässä tarkoitetaan yhteyksien 
pitoa toisten radioamatöörien kanssa. Nämä radio- 
amatöörit harjoittavat keskinäistä radioliikennettä 
ja teknillistä tutkimustoimintaa sekä pyrkivät ke- 
hittämään itseään alaan liittyvissä huolto- ja suun- 
nittelutehtävissä. 

Kuka tahansa voi seurata radioamatöörien yh- 
teyksien pitoa tavallisella radiovastaanottimella. 
Kansainvälisten määräysten mukaisesti radioama- 
tööreille on varattu jaksolukualueet, aaltopituudet, 
joilla he saavat harrastaa radioliikennettä toisten- 
sa kanssa. Tavallisemmat näistä alueista ovat 80, 
40, 20, 15 ja 10 metrin ”aallot”. Viikonloppuisin 
saattaa radiosta kuulla suomalaisten radioamatöö- 
rien keskusteluja esim. 42 metrin aaltopituudella. 
Usein sunnuntai-iltapäivisin toiminta on varsin 
vilkasta. He keskustelevat omista €teknillisistä 
asioistaan, suorittavat erilaisia kokeiluja, mutta 
puheenaiheena saattaa olla esim. sää eri paikka- 
kunnilla, joskus he saattavat jopa pelata shakkia- 


AVARUUDEN 


Kirjoittaja radioasemansa ääressä 


kin radioteitse. Heidän käyttämänsä kieli on koti- 
maan yhteyksissä suomenkieli, mutta teknillisten 
sanontojen runsauden takia tavallisen radiokuun- 
telijan on joskus vaikea ymmärtää kaikkea kuule- 
maansa. Yhteydet kotimaan rajojen sisäpuolella 
ovat tavallisesti puheyhteyksiä, mutta suuri osa 
radioliikenteestä tapahtuu myös sähkötyksellä. Täl- 


mustapapu ovat kansallisruokana. Lihaa kyllä on, 
mutta sekin on onnistuttu saamaan aivan eri ma- 
kuisekssi. Hedelmiä täällä saa yllin kyllin oli talvi 
tai kesä, samoin vihanneksia. Perunoita käytetään 
vähän, koska ne ovat kovin kalliita. 

Kertomista täältä riittäisi vaikka millä mitalla, 


36 


mutta uskomme, että tampellalaiset jo yllä olevas- 
takin saavat jonkinlaisen kuvan asuinpaikkamme 
oloista. Haluamme lopuksi lausua parhaat tervei- 
semme Tampella Tänään-lehden lukijoille. 


Oksa ja Laakso 


Näkymä Sao Paulon 
kadulta 


Näkymä (|leirialueelta 
kohti etelää. Taustalla 
lämpötilojenmittaus- 

osasto, jonka päällä 
amatööribeami. Myös- 
kin sauna lämpiää va- 
semmalla taustalla. 


löin englannin kieli on käytetyin, vaikka sanotta- 
vansa saa esittää millä kielellä tahansa edellyttäen 
tietysti, että toinen ymmärtää sitä. Paitsi eri maiden 
kieliä on radioamatööreillä vielä oma lyhennyksistä 
muodostettu ”kielensä”, jonka avulla myöskin kie- 
liä taitamattomat voivat keskustella minkä maan 
radioamatöörin kanssa tahansa. 


Voidaan todeta, että tuskin löytyy maankolkkaa, 
jossa radioamatööriasemaa ei olisi. Maailmassa on 
yhteensä yli 200000 radioamatööriä. Useimmiten 
erilaisten tutkimusretkikuntien mukana on sähköt- 
täjä, joka on myös radioamatööri. Mainittakoon 
vain tässä esim. että allekirjoittaneella on ollut 
radioyhteys Suomen kielellä 1958 pohjoisnavalle. 
Silloin siellä oli sveitsiläis-ruotsalais-suomalainen 
tutkimusretkikunta, joilla oli mukana suomalainen 
radiosähköttäjä. Voitte kyllä hyvin arvata häm- 
mästystäni saadessani vastaanottaa niin kaukaa 
suomalaista tekstiä (kuvassamme retkikunnan suo- 
malainen radiosähköttäjä Erkki Gröndahl työs- 
sään). Myöskin Etelämantereen retkikunnat, joista 
tiettävästi ainakin amerikkalaisten, neuvostoliitto- 
laisten, belgialaisten, argentiinalaisten ja chileläis- 
ten mukana oli toimivia radioamatööriasemia. 
Kaikki nämä pitivät yhteyksiä myös Suomeen. Ai- 
kanaan kuuluisaksi tulleella Kon-Tiki lautalla oli 
mukana norjalainen radioamatööriasema, samoin 
pari vuotta sitten Tyynen valtameren ylittäneellä 
ranskalaisella lauttaretkikunnalla. Muutama vuosi 
sitten tunnetuksi tulleessa amerikkalaisessa kellu- 
vassa lentokentässä, Fletcherin jäälautassa lähellä 
pohjoisnapaa oli radioamatööriasema. Virallisten, 
tieteellisten tutkimusretkikuntien lisäksi radioama- 
töörit usein järjestävät retkiä paikkoihin, jossa ei 
radioamatööriasemaa ole. Tarkoituksena on kokeilla 
radioyhteyksien pitoa kaikissa mahdollisissa tilan- 
teissa ja olosuhteissa riippumatta ajankohdasta 
tai paikasta. Varsinkin läntisellä pallonpuoliskolla 
tällaisia matkoja harrastetaan paljon. Mainitta- 
koon vain hiljan amerikkalaisten suorittama matka 
Serrana Bank-nimiselle = saariryhmälle Karibian 
merellä, meksikkolaisten matka Socorro-saarilla ja 


Venezuelasta tehty matka Aves-saarille, Suomesta 
on useita radioamatöörejä käynyt Ahvenanmaalla, 
joka sekin on tavoiteltu yhteyksienpitokohde radio- 
amatöörimaailmassa. 

Radioamatöörien laitteet muodostuvat kolmesta 
perusosasta, — radiovastaanotin, radiolähetin ja 
antenni. Vastaanottimena saattaa olla joskus ta- 
vallinen yleisradiovastaanotin, mutta käytännölli- 
sesti katsoen kaikilla radioamatööreillä on käytössä 
ns. liikennevastaanottimet, jotka on tehty erityi- 
sesti lyhytaaltojen kuuntelua varten. Erittäin pal- 
jon on käytössä vastaanottimia, joilla ei voi kuun- 
nella muita kuin radioamatöörien lähetyksiä. Täl- 
laiset yksinomaan radioamatöörien jaksolukualuei- 
ta varten rakennetut vastaanottimet ovat tässä 
tarkoituksessa tehokkaimmat. Koska radioamatöö- 
riasemien teho on varsin pieni, vain murto-osa 
yleisradioasemien tehosta, tarvitaan erikoisvalmis- 
teisia laitteita heikkojen merkkien kuulemiseksi. 
Uusi, keskinkertainen radioamatööritarkoituksiin 
soveltuva vastaanotin maksaa n. 50000 markasta 
ylöspäin kalleimpien laitteiden hinnan ollessa puo- 
len miljoonan markan vaiheilla. Monet radioama- 
töörit tekevät itse kaikki laitteensa, sillä onhan tä- 
män harrastukisen perusluonteen mukaista tehdä 
mahdollisimman paljon itse. Lähettimen tehon ylä- 
rajaksi on Suomessa määrätty 50 wattia, erikoislu- 


MAIDSON--PFebruary, 1956. Rei U Ki 


Australian National — Avlarctic Research Expedition 
MaoRobertson Land. 


Australian Antarctic Territory, lat 87365 long 62*53 E. 

valla 150 wattia. Teho on siis varsin pieni, mutta 
silti sillä voidaan pitää yhteyksiä kaikkialle maail- 
maan. Erikoisantenneilla : voidaan näiden pienite- 
hoisten lähetysten kuuluvuutta parantaa huomat- 
tavasti, ja varsin suuren painon radioamatöörit 
ovatkin panneet viime aikoina antennien tutkimi- 
selle ja kehittämiselle ja saavuttaneet merkittäviä 
tuloksia. Näistä on muullekin radioliikenteelle 
suurta hyötyä. 

Radioamatööreillä on erityiset tunnukset, kutsu- 
merkit, joiden perusteella aseman sijainti ja omis- 
taja voidaan paikallistaa, Suomessa kaikkien radio- 
amatöörien kutsumerkit alkavat kirjaimin OH, jot- 
ka tarkoittavat Suomea. Perässä on numero, joka 
ilmaisee läänin 1 = Turun ja Porin lääni, 2 = Uu- 
denmaan, 3 = Hämeen, 4 — Mikkelin, 5 = Kymen, 
6 = Vaasan, 7 = Kuopion, 8 = Oulun, 9 = Lapin 
ja 0 = Ahvenanmaan lääni ja numeron perässä 
vielä kaksi kirjainta, joiden perusteella saadaan 
selville radioamatöörin henkilöllisyys ja asema- 
paikka. Ruotsin tunnuksena on SM, Norjan LA, 
Tanskan OZ, USA:n W ja Neuvostoliiton U. 

Kenestä sitten voi tulla radioamatööri? 

Radioamatööriksi voi vastoin yleistä käsitystä 
ryhtyä kuka tahansa. Aluksi ei tarvita muuta kuin 
innostusta asiaan. Edellytyksenä on kuitenkin 
mahdollisuus sähkötystaidon oppimiseen ja teknii- 
kan alkeiden opetteleminen. Nykyisin radioama- 
töörejä on jo kaikkialla maassa (Tampellassa ny- 
kyisin viisi kappaletta), joten meikäläisten puoleen 
kääntymällä kuka tahansa voi saada ohjeet alku- 
taipaleelle. Posti- ja lennätinhallituksen radiotoi- 
misto antaa radioamatöörien työskentelyluvat ja 
sitä varten on suoritettava tutkinto, johon sisältyy 
60 kirjaimen sähkötysnopeus minuutissa, radiotek- 
niikan alkeitä käsittelevä teknillinen tutkinto ja 
radioamatööriliikenteen koe. Osoituksena siitä, että 
tutkinto kokonaisuutena ei ole ylivoimainen 
että radioamatööriksi tulleiden ikä vaihtelee 14—60 
vuoteen, jokseenkin kaikki ammattialat ovat hei- 
dän joukossaan edustettuina ja joukossa sekä mie- 
hiä että naisia. Ottaen huomioon turvallisuus- ja 
eräät muut tekijät suositellaan kuitenkin vähin- 
täin 17 vuoden ikää, mutta sitäkin nuoremmilla on 
mahdollisuuksia, mikäli he osoittavat kykyjä ja 
taitoja. Lähellä radioamatööritoimintaa on ns. 
kuuntelija-amatööritoiminta, joka soveltuu erin- 
omaisesti niille nuorille pojille ja tytöille, jotka ei- 
vät ikänsä puolesta vielä saa radiolähetyslupaa. 
Kuuntelija-amatöörit harrastavat yksinomaan ra- 
dioamatöörien kuuntelemista ja lähettävät näille 

kirjallisia kuunteluraportteja. Elikkä niinkuin ra- 
dioamatöörimaailmassa sanotaan GSL kortteja 
(Kuvassa näkyy tälläinen kortti Colombiasta ja al- 
lekirjoittaneen oma kortti) Tällainen kuuntelutoi- 
minta on hyvää harjoitusta myöhempää radioama- 
tööriksi tuloa varten. Radioamatööritoiminnalla on 
tulevaisuus edessään. Vaikka se on yhtä vanha kuin 
radiokin — sinänsä ei mikään ”Vanhus” vielä — se: 
tarjoaa harrastelijalleen uusia näköaloja ja tutki- 
misen kohteita. Tulkoon tässä muuten mainituksi, 
että Suomessa radioamatöörien kehto on juuri 
Tampere. 


Viime vuosien keksinnöt, transistorit, aurinkopa- 
ristot, elohopea-akut jne. antavat vain pienen aa- 
vistuksen siitä, mitä tulevaisuus tuo mukanaan. 
Maapallo on liian pieni radioamatööreille. Käyttä- 
mällä kuuta heijastimena on radiosanomia voitu 
välittää valtamerien yli 'Tekokuiden lähettämiä 
merkXejä ovat radioamatöörit seuranneet kiinteästi. 
Neuvostoliittolaisen avaruusraketin Lunikin merk- 
kejä radioamatöörit seurasivat satojentuhansien 
kilometrien päästä. 

Tulkoon mm. mainituksi, että Tampereella toimii 
Tampereen Radioamatöörit r.y. niminen yhdistys 
jonka jäsenmäärä on yli 50 ja joista Radioamatöö- 
riluvan omaavia on noin 20, puheenjohtajana tam- 
pellalainen P. Mure OH3 TH. 

Lopuksi en malta olla mainitsematta muutamia 
hauskoja tapauksia radioamatöörimaailmasta. Eräs 
italialainen amatööri oli pitämässä radioyhteyttä 
ullakkokamaristaan Yhdysvaltoihin, kun hänen 
vaimonsa saapui myöhäiseltä vieraskäynniltään 
kotiin. Nyt vaimolle oli kuitenkin käynyt niin 
ohraisesti, että avaimet olivat lähtiessä jääneet ko- 
tiin. Kaikesta kolisteluista ja jyskytyksestä huoli- 
matta ovi pysyi lujasti kiinni. Samassa vaimo kui- 
tenkin muisti heillä olevan yhteisen radioamatööri 
ystävän samassa kaupungissa. Päästyään perille, 
hän pyysi sikäläisen perheen päämiestä ottamaan 
radioyhteyden mieheensä, jotta tämä tulisi aukai- 
semaan hänelle asunnon ulko-oven. Ystävä saikin 
yhteyden kyseessä olevan vaimon mieheen, mutta 
vain Yhdysvaltojen kautta! Voitte uskoa miehen 
hämmästystä, kun jenkki ilmoitti hänelle, vaimosi 
odottaa Sinua ulko-ovella ilman avaimia! ! Moni- 
mutkaista eikö totta? 

Kerran viime talvena eräs Persian lahdella asuva 
radioamatööri tiukkasi allekirjoittaneelta, missä ja 


/K(AZ W. Burges. Kuwait. 


***** NÄYTTELYVIERAS 


Kuosi kertoo: 


Kuulijani, näin sinun astuvan näyttelyhuonee- 
seen hiukan epävarmana ympärillesi tähyillen. 
Luulenpa, että koetit muodostaa jonkinlaista koko- 
naiskuvaa itsellesi, etsit kiintopistettä mistä aloit- 
taisit. Lienenkö oikeassa vai enkö. — Vähitellen 
siirryttyäsi huoneen takaosaan ryhdyit yksityisten 
kuosien katseluun. Tulit viereeni, esittelin itseni. 
Sokkelo, sepä eriskummallinen nimi. Yritit yhdis- 
tellä siihen mielikuviasi, sait ehkä mieleesi sokkelo- 
tehtävän ja siinä sinä tulitkin lähelle alkuperäistä 
nimitarkoitusta. Taiteilija, joka kuosin on luonut, 
oli kerran itse joutunut mukaan piiloleikkiin ja 
näin piirtänyt kokemastaan elämyksestä mallin, ja 
itse olen noin niinkuin sanotaan hieman ylpeäkin 
päästessäni esittämään erästä tunne-elämystä. — 
Vieressäni esittäytyivät herra ja rouva Aitanovi. 
Tiedän heidän olevan arvonsa tuntevaa herras- 
väkeä, heidän alkuperänsäkään ei ole minulle tun- 
tematon, sillä olen kuullut kerrottavan, että he 


ovat kaukaista sukua Messukylän Kivikirkonovelle. 
Herra —Aitanoven silmistä loistaa ystävällisyys 
kanssaihmisiään kohtaan. Elämän myönteisenä mie- 
lipiteiltään hän onkin saanut paljon ystäviä itsel- 
leen. Rouva Aitanoven surumielinen katse taasen 
kertoo hienotunteisuudesta ja sielukkuudesta. — 
Ristiruutu. 

Kuulin heleän hennon äänen ja aivan oikein 
sinisilmäinen eloisa neitonen esitti itsensä. Keväi- 
sen raikas aamu säteili hänen olemuksestaan. Vuo- 
rossa oli sitten herra Väripinnat. Hänelle joka- 
päiväinen uurastus virastossa oli antanut kylmän 
kankean leiman. Arvostellen katseli hän kanssa- 
ihmisiään sulkeutuen usein pitkin tovin vaiteliai- 
suuden kuoreen. Lähinnä häntä seisoi pitkänä ja 
solakkana neiti Ristilukki, joka vilkkaasti elehtien 
kertoi sukulaisuudestaan itse Sibeliuksen Ristilukin 
kanssa. Rouva Väripinnat katseli ymmärtäväisen 
hyväntahtoisesti neiti Ristilukkia, elämää pitem- 


v saa Vienan = Kittoon 


Rua Atonmn 


kuinka kaukana Tampere on Helsingistä? Yritin 
huonolla englanninkielellä selittää Tampereen si- 
jaintia — kunnes tämä kaveri ilmoitti saapuvansa 
elokuussa käymään Suomessa ja myöskin Tampe- 
reella! Eipä siinä auttanut muuta kuin toivottaa 
vieras tervetulleeksi Suomeen, kuitenkin ajatellen, 
ettei hän varmaankaan tule — haluaa muuten vain 
olla kohtelias. Ja niin asia vähitellen unohtui mi- 
nun kohdaltani — Kesä meni menojaan ja tuli 
syksy. Vietin juuri viimeistä lomapäivää, kun tuli 
kirje Helsingin postileimalla varustettuna. Kuoren 
sisällä oli suurikokoinen valokuva ja kutsu saapua 
Hotelli Torniin Helsinkiin! Niin — sen oli lähet- 
tänyt tämä persialainen ystäväni, joka oli maail- 


manympärimatkalla oleva öljymanenaatti. Sillä 
kertaa en kuitenkaan voinut noudattaa ystäväni 
pyyntöä muuta kuin kiittämällä kutsusta sähkeellä. 
Paljon ihmeellistä olisi kerrottavana radioamatöö- 
rien hiljaisesta maailmasta ns. ”Eetterin veljes- 
kunnasta”. Se on kiehtova maailma. Joka on kerran 
saanut nähdä ja kokea yhden radioyhteyden, on jo 
myyty tälle harrastukselle. Siteeraankin tähän lo- 
puksi kuuluisan juoksijamme Tatu Kolehmaisen 
sanat: ”Jos olisin jo aikaisemmin tiennyt olevan 
jotain näin hienoa kuin radioamatööritoiminta — 
en olisi koskaan juossut metriäkään”. 
OH3SE. 
Leonard Kokko 

Pentti Honkanen: 


TAMPEREEN UIMAHALLITALO 


Tampellan henkilökunnasta on varmaan suuri 
osa tutustunut uimahallitaloon paikan päällä, 
mutta on paljon niitä, jotka ovat vain ehkä kuul- 
leet siitä puhuttavan. Uimahallitalo on kaupungin 
monien tarpeiden huipentuma, toteutettu kokonai- 
suus, joka käsittää rakennuksena 46.100 m3. Sen 
on piirtänyt arkkitehti Harry Schrek avustajanaan 
arkkitehti Taito Uusitalo. Rakennus valmistui lo- 
pullisesti v:n 1956—57 vaihteessa, mutta retkeily- 
hotelli ja ravintola jo kesällä -56. 


Uimahallitalo lännestä katsottuna 


mälti nähneenä hän hymyili lämpimän valloitta- 
vasti esittäytyessään. Aristokraattien ryhmä oli 
kokoontunut keskusteluun =kirjallisuudesta, nimet 
Leino — Pasternak, Maurois vilahtelivat keskus- 
telun lomassa. Tästä kolmen piiristä ensimmäisenä 
ojensi viileän mutta tunteikkaan kätensä vapaa- 
herra Sininenristi. Hänen olemuksestaan kuvastui 
vanhan aatelissuvun arvokkuutta ja hivenen mys- 
tillisyyttä. Korrektilla käytöksellään hänen sini- 
verisyytensä joutui useitten huomion kohteeksi. 
Herra Magneetti, suurehkon liikkeen pääjohtaja, 
kertoi vitsiä kuun magneettisesta vetovoimasta. 
Tähän rouva Raidat hymyili viehättävästi, mutta 
olin huomaavinani vähän ikävystyneen ilmeen 
hänen älykkäillä kasvoillaan. Koivikko, hauskan 
pirteä ääni. Mielestäni rouva Koivikko on sellainen 
henkilö, jonka seurassa ei varmaankaan tulisi 
ikävä, ja luulenpa meillä riittävän puhumista pi- 
temmäksikin aikaa. Kaksoissisarukset Viola ja Sini 
Angervo astuivat esiin hieman ujoina, mutta luon- 
nollisen raikkaina. Minun täytyy tunnustaa ole- 
vani pikkuriikkisen mustasukkainen herra Sanan- 

Näkymä baarista uimahalliin 


Uimahallitalo toimii liikelaitoksena. Suuremman 
joustavuuden aikaansaamiseksi kaupunki luovutti 
v:n 1958 alusta laitoksen hoidon Tampereen Sauna- 
säätiölle. Säätiö suorittaa kaupungille laitoksen 
tuottoon sidotun vuokran, maksaa kaikki liiketoi- 
minnan kustannukset huolehtien rakennuksen kun- 
nossapidosta. Säätiö on käyttänyt vuokrasopimuk- 
sen nojalla sille tulevan osuuden laitoksen tuotosta 
uimahallitalon kaluston täydennyshankintaan ja 
on lahjoittanut Tampereen Uimaseuralle ja Työ- 
väen Uimareille rahaa yhteensä 250.000:— mk. 

Säätiön sääntöjen mukaan käytetään sen varat 
suomalaisen saunakulttuurin edistämiseksi erittäin 
saunomis- ja uintimahdollisuuksien parantamiseksi 
Tampereella, tukee kansan terveyttä edistävää tut- 


jalalle ja Pihlajalle, jotka ovat päässeet noin vie- 
hättävään seuraan. 

Neiti Ristiruudun pikkuserkku neiti Säde Risti- 
ruutu esittäytyi sisaruksien joukossa aurinkoisena 
ja hyväntuulisena. — Elegantti kädenojennus, har- 
maahiuksinen herra Säleikkö lausui nimensä, ei 
liian äänekkäästi mutta kuitenkin selvästi. Vieressä 
rouva Punaista ja Mustaa naurahti veikeästi ja 
lausui huomautuksensa vakavasta ilmapiiristä. 
Myöntää täytyi, että hänen virkeä olemuksensa 
antoi eloa koko seurapiirille. Näihin ajatuksiini 
yhtyi neiti Kotipihakin. Kertaakaan en nähnyt 
häntä ei hymyilevänä ojentaessaan kätensä. Omaan 
ryhmäänsä olivat kokoontuneet neljä seuran nuo- 
rimmaista, herra Kalat, neiti Pumpulipeikko, herra 
Ristilukki, joka muuten on neiti Ristilukin van- 
hempi veli, sekä herra Neliraita. He pitivät hieman 
äänekästä keskustelua ja esittivät eriäviä mieli- 
piteitään seurapiiristä. Hauskaa neiti Pumpuli- 
peikolla näytti olevan iltamyöhään, eikä ihme — 
kolme komeaa kavaljeeria ympärillään —. 

A— te 


kimus- ja valistustyötä pyrkimättä saavuttamaan 
toiminnallaan taloudellista voittoa. Uimahalli toi- 
mii monimyymäläliikkeiden tapaan. Eri osastot toi- 
mivat siten, että niillä on oma vastuunalainen hoi- 
tajansa. Osastojen tarkkailu- ja kannattavuuskir- 
janpito hoidetaan konttorissa säätiön hallituksen 
ja valtuuskunnan määräämien suuntaviivojen mu- 
kaan toimeenpanevan johtajan välityksin. Säätiön 
hallituksen muodostaa 5 jäsentä, valtuuskunnan 
17 jäsentä. Näillä on sihteeri, joka osallistuu halli- 
tuksen ja valtuuskunnan kokouksiin, samoinkuin 
johtajakin. 

Retkeilyhotellissa, jota kutsutaan nimellä Uima- 
hallin Maja on 1, 2 ja 6 hengen huoneita. Majoi- 
tusmahdollisuus on 180 henkeä, lisävuoteiden avul- 
la 230 henkeä. V. 1958 Majan käyttö oli yli 23.000 
majoitusvuorokautta. Uimahallin Ravintola toimii 
itsepalveluravintolana kuuluen II luokkaan. Siinä 
on 120 istumapaikkaa. Ravintolan kabinetti on 
mainio ja paljon käytetty kokoontumis- ja neu- 
vottelupaikka. 

Uimahallin pesula toimii kaupungin keskuspesu- 
lana. Se pesee laitospyykkiä n. 35.000 kg ja yksityis- 
pyykkiä n. 15.000 kg kuukaudessa. Yksityispyykin 
toimitusaika on 10 vrk. Saunalaitos toimii kolmes- 
sa kerroksessa. Sen I kerroksessa on naisten, II 
kerroksessa miesten ja III kerroksessa tilaussaunat. 
Yleisissä saunoissa on ns. kuiva sauna sekä vihta- 
sauna. 


Uimahalli. Takaseinässä tait. O. Valavuoren 
valmistama mosaikkityö 


120—400 sm, lasten altaassa 70 sm. Uinti tapahtuu 
yhteisuintina, joten kaikkien on aina käytettävä 
uimapukua. 

Uimahallissa ja saunoissa käy vuosittain n. 
250.000 henkeä. Näistä on aikuisia n. 22 %, 12—16 
vuotiaita n. 7 %, lapsia alle 12 v. n. 23 %, seurueita 
ja uimaseuroja n. 8 %, ja kansa-, ammatti- ja op- 
pikoululaisia opettajan johdolla n. 40 % kokonais- 
kävijämäärästä. 

Uimahallin vesi puhdistetaan käyttäen Magno- 
Kloor-menetelmää, jonka mukaan vesi pumpataan 
esipuhdistamon kautta magno massaa sisältävien 


Ikkuna länteen. taustalla ravintola ja ”Uima- 
hallin Maja” 


Uimaan pääsyn edellytyksenä on hikoilu-, pesu- 
sekä huuhtelu ja vasta tämän jälkeen uinti. Var- 
sinaiset uimarit menevät uimaan ns. hikoilun 
kautta. Tämä käsittää oman tilansa naisille I ja 
miehille II kerroksessa. Siihen kuuluu puku-, hi- 
koilu- ja pesuhuoneet edellyttäen jokaiselta kävi- 
jältä riisuutumisen jälkeen ensin hikoilua, pesua 
ja huuhtoutumista suihkussa, jonka jälkeen pu- 
keudutaan uimapukuun ja mennään uimaan. Mi- 
käli saunojat haluavat uida, he suorittavat pienen 
lisämaksun varsinaisen saunamaksun yhteydessä. 
Uimahallissa on kaksi allasta, toinen 25x12,5 m, 
toinen 6x12,5 m. Veden syvyys isossa altaassa on Suuri kahden hengen huone 

4 suuren säiliön lävitse putkistoon, jossa vesi läm- 
mitetään tarpeen vaatiessa halutun asteiseksi 
(24 * C.) josta se puhtaana menee uima-altaisiin. 
Kloori ja sooda lisätään veteen ennen sen kulkua 
magno massa säiliöihin. Määrätyn puhdistusjär- 
jestelmän ansiosta vesi vaihtuu vuodessa n. 2,5 ker- 
taa, jota on pidettävä varsin hyvänä. Uimahallin 
vesi tutkitaan jatkuvasti kaupungin laboratoriossa. 
Tähän mennessä kolmen vuoden käytön jälkeen on 
todettava, että vesi on pysynyt koko ajan täysin 
puhtaana. 

Uimahallin itäpäässä lasiseinän takana on baari. 
Sieltäkäsin voivat vanhemmat ' seurata lastensa 
uintia, mikäli itse ovat mieluimmin kahvikupin 
ääressä. Baari on II kerroksessa ja on sinne käynti 
Kortelahdenkadun ja Pirkankadun kulmasta. 

Uima-altaan alla on soutu- ja melontahalli. 
Täällä on kaksi allasta, toinen soutu-, toinen me- 
lontaharjoituksia varten. - Soutaminen. tapahtuu 
”veneen” pysyessä paikallaan ja veden kiertäessä 
”veneen” ympäri. Meloessa sen sijaan vesi kiertää 
omaa rataansa kanadalaiskanootin tai kajakin mo- 


Itsepalveluravintola 


lemmin puolin Nämä melontalaitteet liikkuvat 
luonnollisesti eteenpäin menoa lukuunottamatta. 

Edellä mainittujen laitosten lisäksi on talossa 
kerhohuoneita, jotka ovat kaupungin nuorisotyö- 
lautakunnan käytössä. Muut tilat, kuten autotalli 
ja erilaiset liikehuoneet on vuokrattu ulkopuolisille 
liikkeille. 


Talo on muodostunut koululaisten, urheilijain, 


yhdistysten, liikelaitosten sekä perheidenkin muo- 
dostamille retkikunnille miellyttäväksi keitaaksi 
Tampereella. Myöskin yksityiset matkailijat ovat 
yhä suuremmassa määrin alkaneet käyttää siistejä 
mukavia matkustajahuoneita. Olemme myöskin 
näyttäneet retkikunnille taloa. Teemme sen myös 
teidän kohdallanne, hyvät tampellalaiset. Terve- 
tuloa taloon. 


Kesäinen Kattokahvila 


ENGLANNISSA LOHKOTTUA 


Vapaus on mahdollisuus toimia oman mielensä 
mukaan tarvitsematta ottaa huomioon muita kuin 
vaimon, esimiehen, poliisin, naapurit ja esivallan. 

Jos lykkäät huomiseen, mitä sinun pitäisi tänään 
tehdä, joku voi keksiä koneen, joka tekee työn puo- 
lestasi. 

Ongelmat annetaan meille sitä varten, että ajat- 
telisimme — eikä siksi, että huolestuisimme. 

Kolmen seikan perässä ei kannata juosta — bus- 
sin, naisen ja uuden taloudellisen yleislääkkeen, 
sillä jos odottaa hetken, tulee toinen. 

Kulkukauppias perheenemännälle: = ”Esittelisin 
teille erään pikku esineen, johon teillä naapurinne 
mielestä ei ole varaa.” 

* * * 

— Tämä hiusvesi kasvattaisi hiukset biljardi- 
palloonkin. 

— Mutta eikö se haittaisi peliä? 


On vaikeampaa olla hyvä voittaja kuin hyvä 
häviäjä — edelliseen on saanut paljon vähemmän 
harjaannusta. 

(T.E.B. Clarke) 


* * * 


Itsestään, mikä syntyy itsestään? Onnettomuut- 
ta, ei muuta. Istu kädet ristissä ja laumasi kiikkuu 
petojen vatsassa, peltosi on ohdakkeita täynnä... 
Tee työtä, katso, kuule, vainua, ja rauhassa on lau- 
masi, peltosi viljaa täynnä. 

Linnankoski 


Tulevaisuuden voi nähdä siinä, mikä on tapah- 
tunut. Rotroo 


Vanhat uskovat kaikkea, keski-ikäiset epäilevät 
kaikkea, nuoret tietävät kaiken. 
Wilde 


Nykyhetki, niinkuin nuotti musiikissa ,ei ole mi- 
tään, paitsi milloin se liittyy menneeseen ja tule- 
vaan. Landor 


PUSNJAINIAPNIIIIIINIAPIISISNINNISSISSINSNSISNNINSNNISSNSNSNNSASNSNANNINNNSSSNNNNNNNNNIININISSNSN 


”Jokainen ilma on retkeilyilmaa 
ja jokainen seutu retkeilyseutua” 


Yllämainittua ajatusta on retkeilykerho ”Taaper- 
tajat” pyrkinyt toteuttamaan tämän kuluneenkin 
syystoimintakauden runsaassa retkiohjelmassaan. 

Kerhon retket ovat tavallisesti suuntautuneet 
Paalijärven lisäksi Tampereen muunkin lähimaas- 
ton tuntumaan, minne on tehty useita patikka- ja 
pyöräretkiä teltoissa majoittuen. Viimeinen syys- 
kauden telttaretki tehtiin 21—22. 11. Tosin teltassa 
oli silloin lämmityskamiina. Kerho on retkeillyt 
melko täysilukuisena. 

Kerhon muusta toiminnasta mainittakoon joka- 


viikkoiset kerhoillat, joista joka toinen viikko on 
tavallisesti ollut opintoilta. Tällöin on keskusteltu 
erilaisten alustusten pohjalta, kuten aiheista: 
nuorisorikollisuus, ammatin valinta, retkeilijän 
käyttäytyminen, suunnistus, ensiapu retkillä jne. 
Siten joka toisen viikon on kerho viettänyt toveri- 
illan merkeissä. Myöskin lentopalloa on käyty 
pelaamassa muutamia kertoja. Toveri-illan van- 
hemmille kerholaisille järjestivät Taapertajat Tam- 
pellan juhlasalissa 11. 11, missä tilaisuudessa esiin- 
tyi mm. aitoja ja lavastettuja mustalaisia. 


Taapertajia retkellä 
Helvetinkolulla 

Taapertajia lähdössä 
moottoriveneellä 
Säynässaarille 


TOIMINTATAPAHTUMIA 


Ketut-kerhon pojat ovat keränneet joukon pikku- 
poikia 'kerhonsa perinteitä jatkamaan. Johtajan 
tehtävistä huolehtii innolla Esko Virtanen. Kerho 
sai kasteessa nimekseen ”Salamat”. 

Paalijärven retkeily on ollut tänä syksynä tavat- 
toman vilkasta. Joka sunnuntai syyskuun alusta 
lukien on siellä käyty suuremmissa tai pienemmissä 
joukoissa. Muutamat kaverit ovat ottaneet tavak- 
seen kävellä matkat ja varmasti hyvää harjoitusta 
se onkin. Tekeehän se sentään n. 60 km saman 24 
tunnin sisään. Se on melkoinen taiva!l reppu seläs- 


sä. Tähän tulee vielä lisäksi se, mitä sitten perillä 
retkeillään. Hyvä, hyvä kaverit, mutta pitäkäähän 
samalla huoli, ettei mitään huonoa näiltä retkil- 
tänne kuulu. 

Saukonmäki 27:n kerhohuoneessa ovat pojat teh- 
neet perusteellisia korjaustöitä. Siellä on rapattu, 
paklattu ja maalattu sekä korjattu kalustoa. Huo- 
neessa eivät remontin aikana ole kerhot voineet 
kokoontua, mutta varmasti tämä haitta tulee kor- 
vatuksi, kun kerhohuone sitten saadaan loisto- 
kunnossa jälleen käyttöön. 

Lokakuisena viikonloppuna tekivät tytöt yhteis- 
retken Paalijärvelle. Ei pimeys eikä kylmyys ollut 


Äitikerho kokouksessaan 

peloittanut tyttöjä, vaan 30-päisenä joukkona tal- 
lusteltiin linja-autolta metsäpolkua pitkin kohti 
tuttua majaa. Ilta kului hauskasti takkatulen lois- 
teessa leikkien ja laulaen. Aamulla herättiin vir- 
keinä siitä huolimatta, ettei uni tahtonut illalla 
tulla. Olihan niin paljon hauskaa kerrottavaa. 
Päivän kuluessa saatiin kuulla Ponsimaan Paula- 
tädin kertovan, miten nopeasti ja yksinkertaisesti 
voimme auttaa toveriamme vahingon sattuessa 
retkellä. Saunomistakaan ei unohdettu. Niin, eikä 
tietenkään uintiakaan. Ritvakin taisi käydä peräti 
neljästi polskuttelemassa vilpoisessa vedessä. Jäl- 
keenpäin juteltiin retkestä kerhoissa paljonkin, 
vaikka tehdäänpä noissa kerhoilloissa toki muuta- 
kin. Milloin syntyy siellä hauska kissimirri, milloin 
kaunis sohvatyyny. Toisinaan taas ilta kuluu 
nyyttikestien tai makkara-illan merkeissä. Tarmoa 
tytöillä näkyy riittävän. Niinpä he keksivät milloin 
mitäkin hauskaa kerhoissaan. 

Jos nyt joku lukiessaan lehteämme kiinnostuisi 
kerhoistamme niin paljon, että haluaisi päästä 
itsekin osalliseksi kaikesta tästä hauskasta, voimme 
kertoa, että muutamat kerhot voivat vielä ottaa 
jonkun uuden jäsenen. 

Vilkaistaanpa muutamiin kerhoihin! 

Muumit, 8—10 v. tytöt, kokoontuvat tiistaisin 
klo 17.30 Lapinniemenkatu 1:n kerhohuoneessa. 

Säteet, 11-13 v. tytöt touhuavat torstaisin 
klo 18 Pekolassa. 

Tuulispäät, 11—12 v. tytöt puhaltavat yhtei- 
seen hiileen keskiviikkoisin klo 18.30 Vainionkatu 
8:n kerhohuoneessa. 

Tähtitytöt, 15—16 v. tytöt askartelevat ja 
pohtivat yhteisiä asioitaan perjantaisin klo 19 
Pekolassa. 


TOIMINTAA TAMPELLAN URHEILUTALOLLA 


Poikakerhojen lentopallosarjoihin on tänä syk- 
synä saatu vauhtia tavallista enemmän. Pelitaso 
on noussut erikoisen paljon viime vuodesta. Viime 
vuodelta mestaruutta puolustava Prentis-kerho 
joutuu varmasti kovalle koetukselle, jos aikoo sar- 
jan voittaa. Pahimpana uhkana näyttää olevan 
Veljekset ja Ketut. 

Pelattuja lentopallo-otteluita: 

Decis Boys — Eräveikot 3—0 
Prentis — Hirvet 3—0. 

Ystävyysotteluina on pelattu alle 14 v. poikien 
ottelu Rientola — Saukkola 0—3. 

Yhdistetty Pekolan miesten joukkue — Veljekset 
0—3. 

Painonnosto on saavuttanut entistä enemmän 
poikien suosiota syksyn kuluessa. Tämän vuoksi on 
käynyt ajankohtaiseksi varsinaisen voimailukerhon 
perustaminen. Perustava kokous pidettiin urheilu- 
talolla 20. 11 ja tällöin ilmottautui kerhoon 12 
jäsentä. Hyvä harrastus vähintään 15 v. täyttä- 
neille pojille. 

x X X X 


KEVYTTÄ 


Turisti: — Te mainostatte hotellianne maailman 
korkeimmalla sijaitsevaksi. Mistä minä tiedän, että 
se on totta? 

Vahtimestari: — Sen te näette laskustanne. 


KILPAILUTULOKSIA 
Yleisurheilukilpailut 


3-ottelu (60 m pituus kuula) yhteispisteet: 

9 v. pojat: 1) Markku Kehämaa Kärpät 103,8, 
2) Seppo Frondelius Kärpät 102,8, 3) Simo Hirvonen 
Ilves 88,6, 4) Hannu Halkola Ilves 83,4. 

11 v. pojat: 1) Jorma Nieminen Ilves 165,8, 
2. Aapo Halkola Majavat 130,5, 3) Markku Rajala 
Ilves 110,8, 4) Tapio Särkkä Kärpät 50,4. 

13 v. pojat: 1) Pekka Norilo Haukat 198,4, 
2) Juhani Pöllänen Haukat 19,4, 3) Tuomo Halkola 
Majavat 183,9, 4) Esko Lundelin Haukat 155,3, 5) 
Markku Sneck Haukat 149,9, 6) Mauri Mansikka- 
mäki Haukat 141,4, 7) Yrjö Norilo Haukat 131,0, 8) 
Olavi Pöllänen Haukat 128,8, 9) Jorma Autero Hau- 
kat 125,4, 10) Matti Kanerva Haukat 109,2. 

15 v. pojat: 1) Pertti Hietaniemi Decis Boys 
241,5, 2) Erkki Kukkasniemi Ketut 209,6, 3) Mikko 
Mynttinen Veljekset 203,8, 4) Timo Ristonen Ketut 
178,8, 5) Eero Halkola Majavat 171,1, 6) Arto Airola 
Prentis 158,1, 7) Veikko Pelttari Majavat 132,5. 

17 v. pojat: 1) Pekka Lehtinen Veljekset 
307,1, 2) Heikki Heinonen Deneis Boys 294, 3) Antti 
Perttula Veljekset 233,9, 44 Markku Lehtinen Erä- 
veikot 218,7, 5) Matti Autero Decis Boys 200,9, 6) 
Esko Airola Prentis 199,6, 7) Pentti Airola Prentis 
188,5. 

Miehet: 1) Tuomo Jokela Taapertajat 2854. 

9 v. tytöt: 1) Marita Läheoja Sinikellot 47,4, 
2) Raila Ristimäki Sinikellot 28,8, 3) Erja Laine Si- 
nikellot 17,5. 

11 v. tytöt: 1) Lyyli Putrolainen Perhoset 
59,5, 2) Lilja Putrolainen Perhoset 58,0, 3) Margit 
Hakala Ruususet 31,5, 4) Marja-Leena Jussila Per- 
hoset 24,7. 

13 v. tytöt: 1) Elina Mäkinen Perhoset 129,7, 
2) Leena Viikari Perhoset 110,3, 3) Tuija Ristimäki 
Tuulispäät 63,4, 4) Marjatta Järvinen Perhoset 58,0. 

15 v. tytöt: 1) Virve Mauranen Kynttilät 
144,3, 2) Riitta Vesanto Kynttilät 115,5, 3) Marketta 
Leino Taapertajat 104,9, 4) Lea Miettinen Kyntti- 
lät 91,6. 

17 v. tytöt: 1) Eva Jokela Taapertajat 157,1. 


Kerhojen välinen viestijuoksu: 


9v. pojat 4x60 m: 1) Kärpät 412. 

11 v. pojat 4x60 m: 1) Ilves 413. 

13 v. pojat 4x60 m: 1) Haukat I 36,0, 2) Ma- 
javat 36,4, 3) Haukat II 39,4. 

17 v. pojat 4x100 m: 1) Decis Boys 51,5, 2) 
Prentis 53,5, 3) Veljekset 54,8, 4) Hirvet 55,0. 

13 v. tytöt 4x60 m: 1. Perhoset 41,0. 

15 v. tytöt 4x60 m: 1) Kynttilät 40,6. 

Yleinen 4x100 m: 1) Taapertajat 59,1. 

Parhaana yleisurheilijana palkittiin Pertti Hieta- 
niemi pistemäärällä 437,9 maalaamo Reinvall'in lah- 
joittamalla erikoispalkinnolla. 


Yksityislajit — , 
15 v. pojat, korkeush.: 1) Pertti Hietaniemi 
140 cm, 2) Timo Ristonen 130, 3) Juha Kalpas 130, 

PETTYTEYTETSTTETT TESTS 


Dieniä 


Joululahjavihjeitä 


k KKKKKK A & 
X % XA X YH X 


Reippaille pojille valmistamme oikein kaikkien 
aikojen lahjan — intiaaniteltan. Sen valmistuk- 
seen tarvitaan 6 kpl kahden metrin mittaista riu- 
kua. Riwut ryhmitellään kehään, jonka halkaisija 
on 1,60 m. Yläpäät sidotaan yhteen nyörillä. Näin 
on teltan on teltan kehikko valmis. Kehikko peite- 
tään sitten ryhdikkäällä suorakaiteenmuotoisella 
telttakankaalla tai muulla puuvillakankaalla ja 
kiinnitetään ylhäältä parilla neulanpistolla. Teltan 
alaosaan muodostuu näin automaattisesti ovi- 
aukko. 

* 

Markiisikankaasta saamme hauskoja joululahjo- 
ja. Teemme vaikkapa ”merimiessäkin”, joka sopii 
lahjaksi sekä tytöille että pojille. Säkin valmista- 
miseen tarvitsemme vain suorakaiteenmuotoisen 
palan markiisikangasta, pyöreän pahvilla tuetun 
palan pohjaksi ja hieman nyöriä, jolla pussi sulje- 
taan. 

* 

Talvipuuvillakankaissa on joukko kaksilevyisiä 
paksuja kankaita, joista teemme vähällä vaivalla 
leveän rypytetyn koti- tai after-skihameen par- 
haalle ystävättärellemme. Tällaisen iloisen hameen 
valmistamiseen ei tarvita edes kaavoja. Kankaaksi 


un 


"v =] ij 


MUUTU LUUML 


WHO af 


Nauhat ja nyörit sekä komeroiden oviin kiinnitet- 

tävät puuvillakankaiset ”taskut” ovat mainiona 

apuna pyrittäessä saamaan järjestystä aikaan ko- 
meroihin. 


4) Pauli Ojala 130, 5) Veikko Heimolinna 130, 6) 
Arto Airola 125. 

13 v. pojat, korkeush.: 1) Tuomo Halkola 135, 
2) Esko Lundelin 125. 

17 v. pojat, korkeush.: 1) Antti Perttula 152, 
2) Esko Airola 122, 3) Pentti Airola 122. 

Yleinen korkeush.: 1) Tuomo Jokela 130. 

1000 m juoksu: 1) Pertti Hietaniemi 2,58,04, 
2) Esko Airola 3,17, 3) Eero Halkola 3,20, 4) Rauli 
Äikäs 3.32, 5) Pentti Airola 3,32, 6) Timo Ristonen 
3,36, 7) Tuomo Jokela 3,52, 8) Pekka Lehtinen 3,54, 
9) Arto Airola 4,36. 


Maastojuoksukilpailujen tulokset 


13 v. tytöt: 1) Elina Mäkinen Menninkäiset 
4,33, 2) Leena Viikari Menninkäiset 4,43. 

15 v. tytöt: 1) Mirja Ilonen Menninkäiset 
4,35, 2) Saga Isberg Menninkäiset 5,24, 3) Kaija Ha- 
kola Menninkäiset 5,53. 

17 v. tytöt: 1) Pirkko Ilonen Menninkäiset 
5,54. 

11 v. pojat: 1) Aapo Halkola Majavat 4.05. 

13 v. pojat: 1) Tuomo Halkola Majavat 3,49, 
2) Lauri Mansikkamäki Haukat 4,30, 3) Olavi Pöl- 
länen Haukat 5.15, 4) Matti Kanerva Haukat 5,16. 

15 v. pojat: 1) Pertti Hietaniemi Decis Boys 
7,45, 2) Erkki Kukkaisniemi Ketut 8,38. 

17 v. pojat: 1) Ilkka Hietaniemi Decis Boys 
8,14. 


Romu-Rallin tulokset 


17 v. pojat: 1) Ilkka Hietaniemi Decis Boys 
13,50, 2) Pentti Airola Prentis 15,01, 3) Esko Airola 
Prentis 15,16. 

15 v. pojat: 1) Markku Jäderholm 13,43, 2) 
Risto Peuhkuri Ketut 14,16, 3) Jarmo Heinonen 
Menninkäiset 15,03, 4) Juhani Pöllänen Haukat 
15,39, 5) Pertti Hietaniemi Decis Boys 17,43. 


13 v. pojat: Timo Peltonen Kotkat 7,27, 2) 
Matti Kukkaisniemi Kotkat 8,34, 3) Mikko Virtanen 
Kotkat 11,43. 


riittää yksi hameen pituus. Suorakaiteen muotoi- 
nen kangas poimutetaan vyötärölle ja varustetaan 
vyönauhalla. Sellaisiakin hamekankaita on, jotka 
on hapsutettu toisesta reunastaan. 


* 


Kaikenlaiset ruutukankaat ovat nykyään suurta 
muotia. 

Ystävänne ilahtuu varmasti saadessaan skotti- 
ruutuisesta puuvillakankaasta valmistettuja tyy- 
nyjä. 


Pehmeä paketti, 
joka sisältää 
tällaisen viehät- 
tävän vaate- 
kappaleen, on 
tyttöstenkin mie- 
leen. Kangas voi 
olla vaikkapa 
jotakin ohutta 
popliinia. 


Säästymme aatopäivien ostoskaaokselta, kun ke- 
räämme komeromme kätköihin sopivia lahjata- 
varoita. Päivi on saanut jo valmiiksi monta peh- 
meää pakettia. 


Froteepyyhe-pesukinnas-yhdistelmä on viehättä- 
vä. lahja. Voimme valmistaa lahjan saajan nimi- 
kirjaimin somistetun kylpypyyhkeen ja pari pesu- 
kinnasta jostakin värikkäästä puuvillafrooteesta. 

* 


Odottaako joku tuttavapiiristänne vauvaa lähi- 
aikoina? 

Hän ilahtuu varmasti saadessaan joululahjaksi 
pehmeästä froteesta valmistetun vauvan kylpyvii- 
tan, johon kuuluu samasta materiaalista valmis- 
tettuja pesulappuja. 

* 
Nykyään on saatavissa erilaisia joulunpunaisia pöy- 
täliinakankaita, jotka ovat iloisena taustana jou- 
luaterialle. Tai voimme hankkia valkoisen liinan 
päälle iloisen puuvillaisen joulukaitaliinan. 

Viime-hetken-joululahjaostos: Joka vuosi huo- 
maamme aivan viime hetkellä, että vielä jotakin 
hyvää ystävää olisi muistettava. Tällöin ovat val- 
miit liinavaatteet mainioita. Nykyään voidaan 
hankkia valmiita lakanoita, tyynyliinoja, pyyhkeitä, 
pöytäliinoja, nenäliinoja jne. Erityisesti erilaisin 
hauskoin nauhoin somistetut värilliset vuodevaat- 
teet ovat suurta muotia. 

Ja hyväksi lopuksi valmistamme koko perheelle 
tonttulakit joulunpunaisesta puuvillakankaasta. 
Perheen pienimmät ovat vastustamattoman hert- 
taisia veikeissä tonttupuvuissaan jotka valmistam- 
me harmaasta sertingistä ja punaisesta japane- 
tista. 

PLP 

KNUT CARLSSON 80 VUOTTA 


Vuoden viimeisenä päivänä täyttää yhtiön enti- 
nen pääkirjanpitäjä ja prokuristi Knut Albert 
Carlsson 80 vuotta. 

Knut Carlsson on syntynyt Ruotsissa Norrköpin- 
gissä, mutta jo lapsena siirtynyt Suomeen. Täällä 
hän on käynyt koulunsa, tullen v. 1899 ylioppilaaksi 
Tampereen reaalilyseosta. Hän opiskeli Berliinissä 
sikäläisessä  kauppakoulussa seuraavan vuoden. 
Vuosina 1900—02 hän oli Finlaysonin konttoristina, 
kunnes viimemainittuna vuonna siirtyi yhtiömme 
palvelukseen. Puolivuosisataa kesti Carlssonin työs- 
kentely yhtiömme hyväksi. 

Knut Carlsson on seurannut innokkaasti liike- 
elämää ja alansa harrastuksia, ollen useiden liike- 
yritysten ja säätiöiden johtokunnan jäsen. Carlsso- 
nia on käytetty monien liikkeiden valppaana ja 
taitavana tilintarkastajana ym. luottamustoimissa. 
Erikoisella harrastuksella hän on ollut mukana 
kaupunkimme seurakuntaelämässä, ja hän kuului 
useita vuosia kirkkovaltuustoon ja sen valmistus- 
valiokuntaan. 

Knut Carlsson muistetaan virkatoverien keskuu- 
dessa aina iloisena ja toverillisena sekä työteliää- 
nä. Aina hän oli valmis antamaan apua ja opas- 
tusta nuoremmille. Lehtemme yhtyy onnitteluihin. 


KALLE LEHTIMÄKI 60 VUOTTA 


Marraskuun 15 pnä täyi- 
ti Kalle Lehtimäki 6) 
vuotta. Hän on syntyää! 
karkkulaisia. Siellä hän käj 
lauantaisin ja sunnuntaisir 
hoitamassa kotitilaansa ja 
laskee ”kantohintoja”. Hän 
on asiantuntija tällä alalla 
samoin kuin omanvarsinaisen 
ammattinsa taitajana pens- 
selin heiluttajana. Tätä am- 
mattiaan hän on hoitanut 

kunniakkaasti Tampellan palveluksessa jo yli 40 
vuotta. 
Onneksi olkoon Sinulle Kalle Petter 
Työtoverit 


OSKARI SAARINEN 60 VUOTTA 


Joulukuun 8 pnä täytti Os- 
kar Edvard Saarinen 60 
vuotta. 

Siirryttyään = syntymäseu- 
dultaan, Ähtäristä, Tampe- 
reelle vuonna 1921, hän tuli 
samana vuonna elokuun 2 
päivänä Tampellan palve- 
lukseen —vesivoimalaitokselle 
päivystäjäksi, ollen samassa 
tehtävässä edelleenkin. 

Terveys Saarisella on ja 
on aina ollut erinomainen. 
Sitä ei ole pystynyt lähes 4 vuosikymmenen jatku- 
nut kolmivuorotyökään horjuttamaan. Se on var- 
maankin suurelta osalta talviurheilun ansiota. Saa- 
rinenhan on hyvin aktiivisesti ottanut osaa Tam- 
pellan hiihtokilpailuihin ja saavuttanut niissä 
erinomaisia tuloksia. Samoin Suinulan omakoti- 
yhdistyksen hiihdoissa. Suunnistus on myöskin 
kuulunut hänen urheiluharrastuksiinsa. 

Pirttilän hiihto- ja harrastuskävelykilpailuissa 
Saarisella on tavallisesti ”lenkkimäärä” täysi ja 
”rapiat” päälle. 

Kesän vapaa-ajat hän ”tonkii” Suinulassa ole- 
valla kesämökillä puutarhaa. 

Keskuudessamme Saarinen tunnetaan rehtinä ja 
vaatimattomana työtoverina. 

Esimiesten ja työtovereiden lämpimät onnen- 
toivotukset. 


LAURI WECKSELL 60 VUOTTA 


Turpiiniosaston suunnitte- 
lija ins. Lauri Wecksell 
täyttää jouluk. 27 pnä 1959 
60 vuotta. Hän on syntynyt 
Vihdissä pappilan = suuren 
lapsijoukon nuorimpana ve- 
sana. Käytyään keskikoulun 
Hämeenlinnan (klassillisessa 
lyseossa valmistui hän insi- 
nööriksi vuonna 1924 Tam- 
pereen Teknillisen Opiston 
koneenrak. osastolta. Toimit- 
tuaan aluksi noin vuoden 
ajan Oy Physicassa tuli ins. Wecksell vuonna 1925 
nykyisen Lapinniemen tehtaan palvelukseen, missä 
hän kahden vuoden ajan toimi korpauspajan piir- 
täjänä ja osallistui tehtaan laajennuksen yhtey- 
dessä koneistojen sijoitusten suunnitteluun. Toi- 
mittuaan välillä neljän vuoden ajan Turussa 
Crichton Vulcan'in telakalla siirtyi hän vuonna 1931 
Valtion Patruunatehtaalle ja sieltä edelleen ran- 
nikkotykistön aseteknikoksi. Tässä toimessa hän 
oli aina vuoden 1944 loppuun, jolloin siirtyi kone- 
pajamme turbiiniosaston piirustuskonttoriin suun- 
nittelijaksi, ja on hän näissä tehtävissä edelleen. 


Saukkolan ukkokerhossa on ins. Wecksell ollut 
aktiivisena jäsenenä monien vuosien ajan. Erikoi- 
sella harrastuksella on hän ollut mukana myös 
kaupunkimme seurakuntaelämässä kuuluen nykyi- 
sin mm. Kalevan srk:n kirkkovaltuustoon. 

Ins. Wecksell on hiljainen, itsestään ääntä pitä- 
mätön mies ja onkin hän tällä tasaisella sekä 
osaaottavalla luonteellaan saavuttanut työtoverien- 
sa luottamuksen. — Parhaat onnittelumme. 


NIILO AALTONEN 60 VUOTTA 


Niilo Aaltonen on syn- 
tynyt 22. 12. -99. Turussa. 
Ensi kerran hän tutustui 
sorvaajan monipuoliseen am- 
mattiin v. 1915 K. G. Tirk- 
kosen konepajalla, jonne oli 
päässyt sorvaajanoppilaaksi. 
Seuraavat työpaikat olivat 
Kone- ja Siltarakennus Oy 
ja Valtion Telakka ja Kone- 
paja, joissa hän työskenteli 
samassa ammatissa. 

Vuonna 1921 N. Aaltonen 
vaihtoi alaa alkaen pitkän palveluksensa liike-elä- 
män parissa. Helsingissä hän oli 10-vuoden ajan 
useiden liikkeiden palveluksessa, toimien mm. Osl. 
Elannossa myymälänhoitajana. 

Siirtyessään v. 1931 Tampereelle hän toimi Osl. 
Tuotannossa samassa tehtävässä aina vuoteen 1937 
jolloin perusti oman liha- ja leikkeleliikkeen, jonka 
sitten sotavuosien aikana lopetti. 7. 2. -41 hän palasi 
jatamaan työskentelyä sorvin ääressä, tullen Tam- 
pellan Konepajan 1 A-osastolle, missä edelleenkin 
työskentelee. v 

Nuoruuden harrastuksista mainittakoon, innokas 
toiminta Helsingin työväenopiston näyttämö-, lau- 
lu- ja läusuntapiireissä. 

Myös teosofinen tutkimustyö on häntä kiinnosta- 
nut, sen osoituksena toimii hän edelleenkin järjes- 
tön Tampereen ryhmän puheenjohtajana. 

Kesäisin löytää hänet ahertamassa Raholan 
siirtolapuutarhalta, jossa hänen kaunis palstansa 
sijaitsee. Reipasta 60-vuotiasta onnitellen! 
Työnjohto — työtoverit. 


HUGO JOHANSSON 60 VUOTTA 


Hugo Wilhelm Johans- 
son näki päivänvalon 11. 1. 
1900 Tampereella. Koulunsa 
käytyään hän, isän jälkiä 
seuraten, tuli työhön Tam- 
pellan konepajan ylävers- 
taalle 14. 2. 1916. Sorvaajan 
jalossa ammatissa Johans- 
son viihtyikin aina 20. 9. 48 
saakka, jolloin hän siirtyi 
työkaluosastolle välivaraston 
hoitajaksi, jossa toimessa 
työskentelee edelleenkin. Jo- 
hansson sai Tampella-mitalin 25-vuotisesta palve- 
luksesta yhtiön 100-vuotisjuhlien yhteydessä 6. 9. 
1956. 

Luonto ja sen ilmiöt ovat aivan pienestä pojasta 
saakka olleet lähellä hänen sydäntään. Lukematto- 


mat ovat ne erä- ja kalaretket, joihin hän on osal- 
listunut, aina Oulujärveä myöten. Näillä retkillä 
ovat aivan pienetkin luonnon ilmiöt saaneet hänet 
hiljentymään suuren luonnon edessä. Myös monet 
yöt yksinäisellä eränuotiolla ovat kouluttaneet 
hänet tajuamaan luonnon hiljaisuutta sekä myös 
sen ääniä. Johansson'issa tapaammekin todellisen 
hiljaisen luonnon ystävän. 

Johansson'in muista harrastuksista mainittakoon 
moottorivene, joka sekin palvelee vain kulkuneu- 
vona Kkalaretkillä, sekä hyvän kirjallisuuden luke- 
minen. 

Työkaluosasto onnittelee sydämellisesti työtoveria, 
joka hiljaisena ja vaatimattomana työskentelee 
keskuudessamme. 


ANNA JYRÄNMAA 60 VUOTTA 


Joulukuun 21 pnä täyttää 
Tampellan ompelukurssin 
ohjaaja rva Anna Jyrän- 
maa 60 vuotta. Hän on hoi- 
tanut tätä tehtävää touko- 
kuusta 1940 lähtien. Hän on 
osoittautunut = tehtävässään 
taitavaksi ja suunnittelutai- 
toiseksi. Hänen maltillinen 
ja reipas olemuksensa ja $£ 
hyvä ohjaustaitonsa ovat * 
saaneet vasta-alkajankin no- W 
peasti oppimaan ja innostu- a 
maan työhön. Vuosi vuodelta on kurssien osan- 
ottajamäärä kasvanut, mikä on todistuksena rva 
Jyränmaan pätevästä ammattitaidosta. 

Tampella Tänään yhtyy onnitteluihin. 


SIGNE LEHTINEN 60 VUOTTA 


30. 12. 59 täyttää Nokialla 
Signe Lydia Lehtinen 60 
vuotta. Tampellaan hän tuli 
17. 3. 15. Naimisiin mentyään 
hän lähti pois, mutta palasi 
uudelleen 10. 7. 18, josta al- 
kaen on työskennellyt vyyh- 
timöosastolla. 

Vanhasta ajasta Lehtinen 
muistaa paljon huvittavia- 
kin asioita. Erään kerran 
nuoret tytöt harjoittelivat 
tanssia tyhjässä työsalissa. 
Tästä he joutuivat ins. Liljeroosin puhutteluun ja 
saivat sillä kerralla anteeksi, kun lupasivat, ettei- 
vät enää tee niin. Kuorolaulu on ollut hänen va- 
paa-ajan harrastuksensa parin vuosikymmenen 
ajan. Nyt 60 vuotta täyttävälle iloisena ja tyyty- 
väisenä työtään tekevälle ”Pikku akalle” toivo- 
tamme paljon onnea. 


ELLI SYRJÄNEN 60 VUOTTA 


Tammikuun 12 päivänä täyttää kutoja Elli Syr- 
jänen 60 vuotta. Hän on syntynyt Suodennie- 
mellä. Pellavatehtaan kutomoon hän tuli 3. 12. 23 
ja työskentelee kutojana. Huumorintajuista ja rei- 
lua työtoveria onnittelevat kutomolaiset. 

PAAVO SARAMO 50 VUOTTA 


21. 12. 1959 täyttää Tam- 
pellan konepajan urakka- 
konttorin urakkahinnoitteli- 
ja Paavo Saramo 50 vuot- 
ta. Saramo on syntynyt Tu- 
russa, josta perhe siirtyi 
Tampereelle. Konepajan pal- 
velukseen Saramo tuli 17. 3. 
1926 levyosastolle ja hänen 
työsuhteensa on tästä saak- 
ka jatkunut yhtämittaisesti 
lukuunottamatta asevelvolli- 
suusaikaa. Urakkakonttoriin 
Saramo siirtyi 16. 8. 49. Asevelvollisuutensa suori- 
tettuaan Saramo työskenteli työpajalla ensin hit- 
saajana sekä levyseppänä. Erikoisesti mainittava on 
vesivoimalaitosten patolaitteet kuten luukut ym. 
isommat levyrakenteet. Myös asennusmatkoilla hän 
oli varsin useissa paikoissa. 

Harrastuksista etualalla on kotipuutarhan muok- 
kauspuuhat sekä ”Hopan hoito”. Työpajalla olles- 
saan Saramo tunnettiin alansa tuntevaksi ammatti- 
mieheksi, joka tinkimättä täytti hänelle asetetut 
tehtävät ja hän piti selviönä, että näin tapahtuu 
myös muiden työryhmään kuuluvien työntekijäin 
kohdalla. Saramon 10-vuotista toimintaa urakka- 
hinnoittajan erittäin vaikeassa ja vastuunalaisessa 
tehtävässä on edesauttanut työpajalta saatujen 
vuosien kokemus, johon perustuu hänen suoritta- 
mansa arviot työn suorituksissa. Tehtävän luon- 
teesta johtuvien hankaluuksien sattuessa, on hän 
suhtautunut niihin asiallisesti ymmärtäen työpajan 
järjestelyvaikeudet ja aina näitä neuvotteluteitä 
saavutettu kompromissi on tyydyttänyt molempia 
osapuolia. 

Parhaimmat onnittelumme puolivuosisataa täyt- 
tävälle Paavo Saramolle. 


VEIKKO VUORINEN 50 VUOTTA 


Tammikuun 5 pnä 1910 
syntyi Kurussa poikalapsi, 
jolle annettiin nimeksi Veik- 
ko Valdemar. Vanhempiensa 
mukaan hän sai sukunimek- 
seen Vuorinen. Huolettomat 
lapsuudenpäivät = katkesivat 
Veikolta jo kahdeksan vuo- 
tiaana. V:n 1918 tapahtumat 
veivät häneltä ja kahdeksal- 
ta sisarukseltaan isän ja 
huoltajan. Näin poikanen 
joutui suorittamaan ansio- 
töitä jo ennen kansakouluun menoaan. Eihän se 
palkka suuri vielä silloin ollut, vain 25 pennin 
tuntiansio tukinuitossa. Kansakoulun välipäivinä 
ja kesäisin piti käydä ansiotyössä läheisellä sa- 
halla. Vanhemmaksi tullessa ja voimien kasvaessa 
alkoivat myös rakennustyöt luistaa. Niinpä hän oli 
pidetty betonimylläri monella suurella rakennuk- 
sella. Välillä tuli tehtyä uittotöitä sekä laivamiehen 
hommiakin Näsijärvellä. 

Kun sodat tuli sodittua, johti Veikon askeleet 
Tampellaan lokakuussa -46. Huhtikuun puolivälissä 

-47 hän siirtyi omalle, eli O-osastolle hoonaajaksi 
ja hienoporaajaksi. 

AnXarat lapsuudenpäivät ovat tehneet Veikosta 
työteliään ja vastuuntuntoisen miehen, joka rau- 
hallisena, kiihkoilematta, rehellisesti ja tunnolli- 
sesti suorittaa työnsä. Näin hän on saavuttanut 
esimiestensä luottamuksen. Työtoverit tuntevat 
hänet miehenä, joka jo lapsuudessaan on joutunut 
ammattiyhdistysliikkeen piiriin, ja siten on osoit- 
tanut olevansa toveripiirissäkin pidetty ja rehti. 

Toivotamme kaikin onnea Veikolle vaimoineen 
äskettäin hankitussa asunto-osakkeessa maan- 
saantiin oikeutettujen osaketalossa siellä Teiskon- 
tien varrella. 


VEIKKO LAHTINEN 50 VUOTTA 


Tammikuun 9 pnä täyttää 
50 vuotta Veikko Robert 
Lahtinen Hän on synty- 
tynyt Tyrvännössä suuren 8 
lasta käsittävän perheen yh- 
tenä vesana. 

Koska elämä lapsuuskodis- 
sa oli taloudellisesti tiukkaa, 
joutui Veikko-poikakin =jo 
nuorena, kesken kansakou- 
lunkäyntinsä lähtemään lei- 
vän hankintaan. Paimentaen 
kesäisin lampaita ja ollen 
talvet tukkimetsissä, oppi hän jo varhain tunte- 
maan elämän ankaruuden. 

Tampereelle, Tampellan rakennusosastolle Veikko 
Lahtinen tuli vuonna 1935, työskennellen siellä 
vuoteen 1939, jolloin siirtyi konepajan rautavali- 
moon uunimieheksi. Tässä vastuunalaisessa työs- 
sään uunimiehenä on hän tunnettu erittäin tun- 
nolliseksi työntekijäksi. 

Ammattiosaston jäsenyyteen on Lahtinen kuu- 
lunut v. 1945 alkaen. 

Hiljaisen ja miellyttävällä tavalla vaatimattoman 
päivänsankarin onnitteluihin — merkkipäivänään 
yhtyy osaston kaikki työntekijät, sekä työnjohto. 


LAURI SILIN 50 VUOTTA 


Tammikuun 15 pnä täyt- 
tää työnjohtaja Lauri Si- 
lin 50 vuotta. Hän on syn- 
tynyt Helsingissä. Pojan ol- 
lessa vuoden ikäinen kuoli 
isä ja Lauri-poika muutti äi- 
tinsä kanssa "Tampereelle, 
josta tulikin hänen kotikau- 
punkinsa. Asuinpaikkana oli 
Juhannuskylä, jossa hän 
vietti lapsuus- ja nuoruus- 
vuotensa. 

Koulusta päästyään meni 
Silin peltisepän oppiin Laurellin verstaalle. Työs- 
kenneltyään vuoden päivät siellä hän siirtyi 
Grundströmin kassakaappitehtaalle. Tämän jälkeen 
oli vuorossa Tampellan ulko-osasto, jonka mesta- 
rina oli siihen aikaan Pakkala. Parin vuoden pitui- 
seksi muodostui ensimmäinen Tampellassa käynti. 
Välillä tuli oltua muualla satunaistöissä, kunnes 
vuonna 1934 tuli uudelleen Tampellaan maalari- 


verstaalle. Tästä tulikin varsinainen ammatti. 
Vuonna 1947 Silin nimitettiin maalaamo-osaston 
työnjohtajaksi ja vuonna 1955 yhtiön asuntojen 
korjausten valvojaksi. 

Nuoruusvuosien harrastuksena oli nyrkkeily ja 
jalkapallo. Vanhempana ovat harrastukset tasaan- 
tuneet. Nyt kuluvat kesäisin vapaa-ajat Suinulan 
Havisevalle rakentamallaan kesämökillä. Talvihar- 
rastukset liikkuvat maalaustaiteen parissa, sillä 
monet ovat ne kauniit taulut, jotka ovat valmistu- 
neet Silinin siveltimen vedoilla. Hän on toiminut 
taidekerhon sihteerinä monia vuosia. 

Työtoverit toivottavat parhainta onnea ja menes- 
tystä 50-vuotiaalle, joihin onnitteluihin Tampella 
Tänään pyytää liittää omansa. 


HILDA HEINÄNEN 50 VUOTTA 


Tammikuun 16 pnä täyt- 
tää rouva Hilda Heinä- 
nen Lapinniemen kehrää- 
möstä 50 vuotta. Hän on 
syntynyt Hirsilässä. Lapin- 
niemen palvelukseen hän 
tuli 3. 6. 47 karstaamoon, 
missä nykyisinkin työsken- 
telee esikäämikoneen hoita- 
jana. 


OLAVI TAMMINEN 50 VUOTTA 


Tammikuun 16 pnä 1960 
täyttää Olavi Maurits Ruben 
Tamminen 50 vuotta. 
Tamminen on syntynyt Lah- 
dessa. Palveltuaan eri teolli- 
suuslaitoksissa mm. Valme- 
tin Lentokonetehtaalla hän 
tuli Tampellan palvelukseen 
v. 1937 ulkotyöosastolle. 1939 
hän siirtyi konepajan Ppuo- 
lelle ja 1943 ssorvaajaksi, 
jota työtä edelleen hoitaa. 

Työtoveripiirin parhaat on- 
nittelut päivän sankarille. 


REINO HALKOLA 50 VUOTTA 

50 vuotta täyttää 16. 1. 
1960 konttoristi Reino Ilmari 
Halkola. 

Reino Halkola on synnyn- 
näinen tamperelainen. Jo 12. 
10. 1925 hän tuli Tampellan 
palvelukseen turpiiniosaston 
piirustuskonttoriin. 1. 7. 1931 
* hän siirtyi kauppakonttoriin, 
— jossa on edelleenkin turpii- 
* ni- ja kattilatöiden hinnoit- 
telijana hoitaen myös niiden 
laskutukseen kuuluvia ym. 
tehtäviä. 

Reino Halkola on työssään erittäin &ftaitava, 
ahkera ja tunnollinen. Työtoverina hän on hyvän- 
tuulinen, rauhallinen, vaatimaton ja aina avulias. 


Miellyttävän käytöksensä ansiosta hän onkin saa- 
vuttanut kaikkien konepajalaisten jakamattoman 
suosion ja arvonannon. 

Mainittavaa on myös Reino Halkolan avuliaisuus 
puutteenalaisten hyväksi. Joskin hänellä itsellään 
on suuri perhe huollettavanaan, riittää häneltä 
aina apu toisten kovaosaisimpien tukemiseen. 

Kodin piirissä näkyy hänen erinomainen käte- 
vyytensä huonekaluina ja kaikenlaisina kodin hoi- 
dossa tärkeinä pikkuparannuksina. Onpa Tampel- 
lan harrastusnäyttelyissäkin ollut nähtävissä hänen 
askartelutöitään. Myöskin Kotiliesi aikoinaan kiin- 
nitti siihen huomiota julkaisten palstoillaan haas- 
tattelun ja kuvia Reino Halkolan kodista ja per- 
heestä. 

Vaikkakin hän on tunnollisesti omistautunut 
perheelleen, on hänen aikansa riittänyt myös eri 
luottamustehtäviin. 

Hän on Tampellan Virkailijoiden Omakotiyhdis- 
tys r.y:n perustajajäsen sekä kuulunut yhdistyksen 
johtokuntaan alusta saakka pientä väliaikaa lu- 
kuunottamatta. Hän on toiminut ja toimii edelleen 
yhdistyksen sihteerinä, taloudenhoitajana ja ra- 
hastonhoitajana. 

Kangasalan Suinulassa sijaitseva kesäasunto on 
hänen mieluisa rentoutumispaikkansa, joskin hän 
siellä ahkeraan tapaansa puuhailee aamusta iltaan 
paikan kunnostamiseksi ja kaunistamiseksi. 

Hänen nuoruudenharrastuksistaan mainittakoon 
kanoottiurheilu. Reipaana melojana hän on samoil- 
lut maamme eri vesireittejä kanootillaan ja tämän 
harrastuksen piiristä hän sitten löysi elämän- 
toverinsakin. 

Onnittelemme sydämellisesti rehtiä ja pidettyä 
työtoveria toivoen, että saamme pitää hänet kes- 
kuudessamme vielä monta vuosikymmentä. 


ERKKI MALI 50 VUOTTA 


Erkki Mali on syntynyt 
25. 1. 1910 Vehmersalmella 
lähellä Kuopiota. Siksipä 
hän luonnollisesti nuorem- 
pana hakeutui töihin Savon 
pääkaupunkiin. Kuopiossa 
hän oli metallitöissä toista- 
kymmentä vuotta. Tampel- 
laan hän tuli rintamalta ko- 
mennettuna 13. 12. 1941 vii- 
laajaksi lentomoottoriosas- 
tolle. Moottoritöiden loput- 
tua sodan jälkeen hän siirtyi 
työkaluviilaajaksi. Aitona savolaisena Mali päätti 
käydä nylon alusvaatekoneita kokeilemassa. Eihän 
ne koneet metallimiehen käsille sopineet, vaan va- 
jaan kahden vuoden kuluttua hän palasi takaisin 
Tampellaan O-osastolle viilaajaksi. 

Vuosien 1952—53 vaihteessa Mali oli komennet- 
tuna Israelissa Haifan kaupungissa koneiden asen- 
nuksessa. Kolmen-, neljän kuukauden kuluttua 
olivat israelilaiset oppineet Savon kielen ja Mali 
päätti palata takaisin Tampellaan. 

Nykyisin hän toimii dieselmoottoreiden parissa. 

Vapaa-aikanaan on hän rakentanut omakoti- 
talon rintamamiestontille Lielahden Pohtolaan. 

Onnittelemme. 

KANTA-TAMPELLA 


715 vuotta 

Huhtala, Hilma, synt. 12. 12. 84. Tampellan 
palvelukseen hän tuli 28. 10. 1898 työskennellen 
märkäkehruussa. Eläkkeelle hän siirtyi 1. 10. 46. 

Tainio, Aino, synt. 26. 1. 85 Tampereella. Tam- 
pellan palvelukseen hän tuli 19. 2. 24 ja työskenteli 
L-osastolla. Eläkkeelle hän siirtyi 1. 3. 50. 

Vilen, Hilma, synt. 6. 1. 85 Tampereella. Tam- 
pellan palvelukseen hän tuli 17. 5. 27 ja työskenteli 
5 A-osastolla 17. 5. 54 saakka, jolloin siirtyi eläk- 
keelle. 


710 vuotta 

Joensivu, Tyyne, synt. 29. 12. 89 Tampereella. 
25. 4. 1918 hän tuli Tampellan palvelukseen ja työs- 
kenteli karstaamossa 15. 10. 54 asti, jolloin siirtyi 
eläkkeelle. 

Hietamäki, Alina, synt. 4. 1. 90 Parkanossa. 
Tampellan palvelukseen hän tuli 3. 9. 19 ja työs- 
kenteli kutomossa. Eläkkeelle hän siirtyi 1. 11. 49. 

Hjelt, Anna, synt. 28. 1. 90 Tampereella. Hän 
tuli 5. 7. 11 Tampellan palvelukseen työskennellen 
puuhiomossa eläkkeelle siirtymiseensä 15. 1. 49 asti. 

Lehmus, Elsa, synt. 28. 1. 90 Hämeenlinnassa. 
Häkilään hän tuli 17. 5. 17 ja työskenteli 18. 4. 58 
saakka, jolloin siirtyi eläkkeelle. 

Tamminen, Alma, synt. 26. 1. 90 Kangasalla. 
Tampellan palvelukseen hän tuli 7. 9. 06 ja työs- 
kenteli 21. 4. 58 saakka, jolloin siirtyi eläkkeelle. 

Raunio, Kalle, syt. 28. 1. 90 Teiskossa. Tam- 
pellan palvelukseen hän tuli 2. 10. 37 ja työsken- 
telee ulko-osastolla. 

Raithalme, Karl, synt. 2. 1. 90 Tampereella. 
Tampellan palvelukseen hän tuli 29. 4. 14 ja työs- 
kenteli konepajan lähetysosastolla. 


60 vuotta 

Sandberg, Aino, synt. 22. 1. 00. Tampellan 
palvelukseen hän tuli 14. 10. 19 ja työskenteli kuto- 
mossa. Eläkkeelle hän siirtyi 1. 4. 46. 

Hakanpää, Martta, synt. 2. 12. 99 Kangas- 
alla. Tampellan palvelukseen hän tuli ensin 19. 11. 
22 — 23. 5. 25 uudelleen 14. 5. 37 ja työskentelee 
kutojana kutomossa. 


50 vuotta 
Periaho, Viljo, synt. 26. 1. 10 Kurussa. Tam- 
pellan palvelukseen hän on tullut 7. 8. 51 ja työs- 
kentelee konepajan M-osastolla. 


LAPINNIEMI 


10 vuotta 
Lumio, Katri, synt. 23. 1. 90 Tampereella. Tam- 
pellan palvelukseen hän tuli 18. 7. 02 ja työskenteli 
kehrääjänä 9. 3. 44 asti, jolloin siirtyi eläkkeelle. 
Helin, Ida, synt. 25. 1. 90 Kangasalla. Tam- 
pellan palvelukseen hän tuli ensin 20. 6. 05 — 18. 
3. 18 uudelleen 7. 5. 34 ja työskenteli kehrääjänä. 
Eläkkeelle hän siirtyi 27. 9. 52. 


60 vuotta 
Maunu, Hilja, synt. 16. 1. 00 Virroilla. Tampel- 
lan palvelukseen hän tuli 7. 12. 56 ja työskentelee 
siivoojana. 

50 vuotta 
Lehtonen, Fanny, synt. 7. 12. 09 Pirkkalassa. 
Tampellan palvelukseen hän tuli 7. 10. 46 ja työs- 
kentelee kehrääjänä. 


INKEROINEN 


HILDING STRÖMBERG 50 VUOTTA 


Ensi helmikuun 14 pnä täyttää 50 vuotta Tam- 
pellan Inkeroisten tehtaitten konttoripäällikkö va- 
ratuomari Hilding Strömberg. Hän on synty- 
nyt Kotkassa 14. 2. 1910 ja tullut ylioppilaaksi Kot- 
kan ruotsalaisesta yhteiskoulusta v. 1928. Ylemmän 
oikeustutkinnon hän suoritti v. 1937. Varatuomarin 
arvonimen hän sai 20. 12. 43. 

Tutkintonsa suoritettuaan varatuomari Ström- 
berg antautui aluksi pankkialalle toimien Kotkan 
Vanhan Säästöpankin kamreerina vuoden 1942 lop- 
puun asti, jolloin hän siirtyi apulaiseksi Kotkan 
asianajotoimistoon. V. 1947 hän liittyi osakkaaksi 
Syren & Strömberg nimiseen asianajotoimistoon, 
jossa toimessa hän jo huomattavassa määrässä 
hoiti Tampellan Inkeroisten tehtaitten ja sen met- 
säosaston lakiasioita. Tampellan Inkeroisten teh- 
taitten konttoripäälliköksi varatuomari H. Ström- 
berg tuli 20. 1. 54. 

Pystyvänä ja tarmokkaana lakimiehenä varatuo- 
mari H. Strömberg Kotkassa ollessaan hoiti monia 
sivutoimia ja luottamustehtäviä. Niinpä hän toimi 
Etelä-Kymenlaakson = sk-piirin kutsunta-asioiden 
sihteerinä ja Kotkan Merenkulkukoulun lainopin 
opettajana. 

Kotkan kaupungin kunnalliselämään H. Ström- 
berg otti monin tavoin osaa kuuluen jäsenenä kau- 
pungin valtuustoon ja hallitukseen toimien myös 
huoneenvuokralautakunnan, = holhouslautakunnan, 
palkkalautakunnan, kansakoulujen johtokunnan ja 
maanlunastuslautakunnan jäsenenä sekä vuosina 
1951—52 Kotkan kaupungin Olympiakisajärjestely- 
toimikunnan puheenjohtajana. Lisäksi hän toimi 
Kotkan Vanhan Säästöpankin hallituksen jäsenenä 
ja varapuheenjohtajana sekä Kotkan ruotsinkieli- 
sen yhteiskoulun johtokunnan jäsenenä. 


Konttoripäällikön moninaisten ja vaativien teh- 
tävien ohella varatuomari H. Strömberg hoitaa sa- 
malla Inkeroisten tehtaitten lakiasiat. 

Myöskin Inkeroisissa on varatuomari H. Ström- 
bergille uskottu monia luottamustehtäviä, joista 
mainittakoon Pohjois-Kymenlaakson Ammattikou- 
lun kuntainliiton liittovaltuuston jäsen, Keski-Ky- 
men Ammattikoulun johtokunnan jäsen, Inkerois- 
ten yhteiskoulun, Myllykosken Kirjapaino Oy:n ja 
Kymenlaakson Aluesuunnitelma ry:n johtokuntien 
ja hallitusten jäsenyys. Vuosina 1954—58 hän toimi 
myös Inkeroisten tehtaitten Tenniskerhon puheen- 
johtajana. 

Talvisotaan H. Strömberg osallistui III/JR 5:n 
lähettiupseerina Karjalan kannaksen taisteluihin 
ja jatkosodassa pataljoonan adjutanttina vuosina 
1941—42 taisteluihin Karjalan ja Maaselän kannak- 
silla sekä Syvärillä. Sotilasarvoltaan hän on luut- 
nantti. 

Tampella Tänään-lehti yhtyy onnittelemaan puo- 
livuosisadan täyttävää kiireittenkin keskellä aina 
leppoisaa ja huumorintajuista konttoripäällikköä. 


IDA OJUNEN 70 VUOTTA 

Eläkeläinen Ida Ojunen, synt. 10. 1. 1890 
Sippolassa. Tuli työhön Inkeroisten tehtaille 18. 5. 
1933, työskennellen Inkeroisten Puuhiomolla ja 
Kartonkitehtaalla siivoojana ja hollanteriosastolla 
hollanteriapulaisena 15. 8. 1954 saakka, jolloin jäi 

eläkepäiviä viettämään. 
| 


VÄINÖ PULKKINEN 60 VUOTTA 


Kivityömies Väinö Pulk- 
kKitme m synt. . 2.1.1900 
Känekoskella. Työskenteli 
Inkeroisten tehtailla raken- 
nustöissä. .26.. 10.., 21—15.-1. 
24 välisenä aikana, tullen 
uudelleen työhön samalle 
osastolle 5. 1. 1932, jossa 
edelleenkin työskentelee. 

Hän on käyttänyt hyväk- 
seen = rakennusmiestaitoaan 
rakentamalla omin voimin 
oman = kodin Inkeroisten 
Veikkolaan. Hän on aina viihtynyt parhaiten kodin 
piirissä ja tätä viihtymistä on oman talon ilmapiiri 
suuresti lisännyt. 


HILDA KEPPO 60 VUOTTA 


Paperinlajittelija Hilda 
Keppo, synt. 9. 1. 1900 
Mäntyharjulla. Hän tuli 10. 
10. 1947 työhön Anjalan 
Paperitehtaan kuorimolle. 
Työskenneltyään välillä sa- 
halla hän siirtyi Anjalan 
Paperitehtaan hiomolle, jos- 
sa työskenteli hiomapuun 
uittajana 9 vuotta. Marras- 
kuussa v. 1957 hän siirtyi 
nykyiseen työpaikkaansa 
kartonkitehtaalle = jätepape- 
rin hajoitusosatolle. 


ERKKI HAIKARAINEN 60 VUOTTA 


Kirvesmies Erkki Haika- 
TAA SES VALA 11900 
Juvalla. Tuli kirvesmieheksi 
Inkeroisten tehtaille 17. 2. 
1937. Hän työskenteli asuin- 
rakennusten korjausosastol- 
la kirvesmiehenä ja maalaa- 
jana viime kevääseen saak- 
ka, jolloin siirtyi nykyiseen 
työpaikkaansa romutarhalle. 


VÄINÖ AHOLA 60 VUOTTA 


Kupariseppä Väinö Aho- 
la, synt. 17. 2. 1900 Sippo- 
lassa. Tuli Tampellan palve- 
lukseen Anjalan Paperiteh- 
taan rakennusvaiheen aika- 
na 4. 1. 1938. Paperitehtaan 
valmistuttua hän siirtyi kor- 
jauspajalle, jossa on työs- 
kennellyt kupariseppänä. 
Monen tampellalaisen tavoin 
on = Aholakin kiinnostunut 
vapaa-aikanaan oman koti- 
pihan hoitamisesta. Hänen 
laaja kotipuutarhansa oman kodin ympärillä onkin 
tunnetusti hyvin hoidettu. 


VIHTORI JUSSILA 60 VUOTTA 


Puutarhatyöntekijä Vihtori 
Jussila, synt. 18. 2. 1900 
Orivedellä. 12. 5. 1937 hän 
tuli työhön Inkeroisten kar- 
tonkitehtaalle, jonka varas- 
tolla työskenteli lastaajana, 
lavamiehenä ja kelkkamie- 
henä. Uuden varaston val- 
mistuttua siirtyi hän varas- 
tolla muihin töihin työsken- 
nellen nykyisin puutarha- 
varastolla. 


da 


ESTER VENTOVUORI 60 VUOTTA 


Siivooja Ester Vento- 
vuori, synt. 26. 2. 1900 Sip- 
polassa. Jäätyään miehensä 
kuoleman jälkeen yksin huo- 
lehtimaan perheen toimeen- 
tulosta, oli hänen kotiaska- 
reiden ohella hakeuduttava 
ansiotyöhön. 25. 4. 1946 hän 
aloitti työskentelynsä Anja- 
lan Paperitehtaan pakkaus- 
salissa. Nyt on hänen kaikki 
kolme lastaan myös aloitta- 
neet työskentelyn Inkerois- ' ; ) 
ten tehtailla ja äidin völtoMiymtihudet ovat suu- 
resti helpoittuneet ja aikaa jää nyt enemmän it- 
selleen. 

ERKKI VESALA 50 VUOTTA 


Varastomies Erkki Vesa- 
la, synt. 28. 1. 1910 Vehka- 
lahdella Metsäkylässä. Tuli 
16. 7. 1934 työhön kartonki: 
tehtaan = varastolle, jossa 
työskenteli lastaajana ja la- 
vamiehenä aina vuoteen 
1951. Tällöin siirtyi hän tar- 
veainevarastolle varastomie- 
heksi. Hän on joutunut hoi- 
tamaan varastonhoitajan si- 
jaisena varastonhoitajankin 
tehtäviä loma-aikoina. Sai 
Tampella-mitalin 25 vuoden työskentelystä yhtiös- 
sä itsenäisyyspäivänä. Nuorempana oli Vesala erit- 
täin innostunut urheiluun juoksun ja hiihdon olles- 
sa ne lajit, joihin hän osallistui. Nykyisin nähdään 
Vesala innokkaana palkintotuomarina Inkeroisten 
Terhon yleisurheilukilpailuissa samoin kuin seu- 
ran harjoitustilaisuuksissakin pätevänä nuorten 
kasvattajana. Työn ja harrastusten lomassa on hä- 
neltä jäänyt aikaa myös oman kodin rakentami- 
seen Inkeroisten Marinkylään. 


VALTO YLÄ-RAKKOLA 50 VUOTTA 


Kirvesmies Valto Ylä- 
Rakkola, synt. 27. 2. 1910 
Vahvialassa. Tuli 1. 4. 1950 
kirvesmieheksi rakennus- 
osastolle, jossa edelleen työs- 
kentelee. 


EINO MÄNTTÄRI 50 VUOTTA 


Koneenhoit. Eino Mänt- 
täri, synt. 26. 2. 1910 Säk- 
kijärvellä. Hänen ensimmäi- 
senä työpaikkanaan Inkeroi- 
sissa oli Pasilan maatila, 
jonne hän ensi kerran tuli jo 
kohta kansakoulusta pääs- 
tyään. V.1927 hän siirtyi kar- 
tonzitehtaalle, jossa karton- 
kikoneen voitelijan ja silin- 
terimiehen tehtäviä aikansa 
hoidettuaan sai koneenhoi- 
tajan tehtävät. Pitkäaikai- 
sesta palveluksestaan yhtiössä hän sai Tampella- 
mitalin v. 1949. 


VEIKKO UKKOLA 50 VUOTTA 


Anjalan Paperitehtaan hiomon vastaava työnjoh- 
taja Veikko Olavi Ukkola, synt. 25. 1. 1910 Sip- 
polassa. 

Hän aloitti työsxentelyn kotipaikkakuntansa teh- 
daslaitoksissa 1. 6. 1928, jolloin tuli kartonkiteh- 
taalle ensinnä rullamieheksi. Parin vuoden kulut- 

Keilakerho KELAN toimintaa 


Kelan kolmas keilailukausi on alkanut suotui- 
sasti. Kerhoon on liittynyt useita uusia jäseniä 
ollen jäsenmäärä nyt 30, joista 3 A-luokan ja 7 B- 
luokan keilaajaa. 

Kilpailutoiminta aloitettiin 19. 9 jäsentenvälisellä 
4 sarjan kilpailulla, joka oli oikea ”mustien hevos- 
ten” kilpailu, sillä monet uudet kasvot löivät tässä 
kilpailussa itsensä ”läpi”. Parhaat tulokset tasoi- 
tuksin: 1) V. Uskali 742, 2) P. Myllymäki 729, 3) 
R. Niemi 715, 4) A. Laine 711, 5) P. Jarske 709 ja 
6) E. Hietaniemi 700. 

Seuraotteluja on Tampereella ehditty käydä kaksi 
nimittäin Haarlaa vastaan 8 x 8 sarjassa ja Tappia 
vastaan 12 x 8 sarjassa tasoituksin. Kummankin 
ottelun 4 ensimmäistä sarjaa pelattiin Pyynikin 
hallissa ja 4 jälkimmäistä Tampellan hallissa. 
Kumpikin ottelu voitettiin. Tulokset: 

Kela 11467 — Haarla 11 449. Kelan parhaat, jotka 
Haarlan taholta huomaavaisesti palkittiin, olivat 
P. Myllymäki 1514 ja A. Laine 1397. 

Kela 17504 — Tappi 17 080. Kelan parhaat tässä 
ottelussa olivat P. Myllymäki 1494, J. Junttola 1379 
ja E. Hietaniemi 1375. Vasta hankittuun kiertopal- 
kintoon sai nyt ensimmäisen kiinnityksen Kela. 

Kolmas seuraottelu suoritettiin Pyhäinpäivänä 
Porissa sikäläistä Tarmoa vastaan. Ottelu, joka 
suoritettiin 8 miehellä 8 sarjassa ilman tasoituk- 
sia, hävittiin 260 pisteellä. Tarmo 10705 pisteellä 
Kelan 10445 pistettä vastaan sai jo kolmannen 
kiinnityksen lahjoittamaansa kiertopalkintoon. Ke- 
lan parhaat miehet olivat P. Myllymäki 1465 ja E. 
Heikkilä 1337. 


MOOTTORIKERHO PERUSTETTU 
TAMPELLAAN 


Tampellan palveluksessa olevat auto- ja moot- 
torimiehet ovat perustaneet keskuuteensa moottori- 
kerhon, jonka tarkoituksena on moottorialan tun- 
temuksen ja ajotaidon lisääminen, yhteisten talou- 
dellisten kysymysten hoitaminen, liikennetaitoa 
kehittävien kilpailujen järjestäminen sekä yhteisiä 
pyrkimyksiä lisäävän toiminnan tehostaminen 
Tampellan moottorimiesten keskuudessa. 

Kerhon jäsenmaksu on 200:— vuodessa ja jäsen- 
kortteja on saatavana Tampellan ja Lapinniemen 
huoltokonttorista. 

Johtokuntaan kuuluvat filmaist. A. Tienari, 
ostopääll. Fr. Vapaavuori, ins. P. Havulinna, tekn. 
U. Jokinen, työnjoht, P. Ristimäki, liik.pääll. V. 
Järvinen ja sos.virk. N. Eerola, joilta saa lähempiä 
tietoja kerhon toiminnasta. 


tua hän siirtyi tehtaan hiomoon, jossa jo v. 1934 
hoiti etumiehen tehtäviä. Kun Anjalan Paperiteh- 
taalle v:n 1938 alussa alettiin ottaa henkilökuntaa, 
sai hiomon töihin tottumusta omaava Ukkola työn- 
johtajan paikan tehtaan uudessa hiomossa. Koko 
paperitehtaan käynnissäoloajan hän on hoitanut 
uskollisesti ja tunnollisesti saamaansa tehtävää. 
Hän on saanut Tampella-mitalin 25 vuoden työs- 
kentelystä yhtiössä. 


000000000000000 0000000000000000 


YLEINEN MIELIPIDE 


juopumuslapaa vastaan 


Tarkasteltaessa tilastoa poliisin tietoon tulleista 
tappo- ja pahoinpitelyrikoksista sekä juopumus- 
pidätyksistä havaitaan viimeksi kuluneiden kym- 
menen vuoden aikana tapahtuneen jatkuvaa varsin 
ilahduttavaa kehitystä. Niinpä kaupungeissa ja 
kauppaloissa tapahtui v. 1938 100.000 asukasta 
kohden 10.274 juopumuspidätystä. Tämä Jluku- 
määrä oli v. 1947 10.238, v. 1952 8.621 ja v. 1957 
6.815. Poliisin tietoon tulleita tappo- ja pahoin- 
pitelyrikoksia tapahtui kaupungeissa 100.000 asu- 
kasta kohden v. 1938 94,2, v. 1947 74,2, v. 1952 44,0 
ja v. 1957 25,2. Näiden rikosten lukumäärä on siis 
kymmenessä vuodessa laskenut kahdella kolman- 
neksella. 


Kun samanaikaisesti alkoholin kulutus asukasta 
kohden on lievästi kasvanut — 100 %:ksi alkoho- 
liksi laskettuna käytettiin v. 1938 1,43 litraa, v. 1947 
1,80 litraa, v. 1952 1,87 litraa ja v. 1956 1,83 litraa 
asukasta kohden — ei juopumus- ja väkivalta- 
rikosten kohdalla tapahtuneeseen kehitykseen 
kelpaa selitykseksi ”suomalaisten huono viinapää” 
vaan yksinomaan tapojen ilahduttava siistiytymi- 
nen. Tähän taas on sekä noudatetulla alkoholi- 
politiikalla että määrätietoisesti tehdyllä valistus- 
työllä ja sen avulla herätetyllä yleisellä mieli- 
piteellä oma huomattava osuutensa. 


Vielä muutamia vuosikymmeniä sitten oli maas- 
samme alueita, joilla tappelijat ja räyhääjät olivat 
maineikkaita ”sankareita” ja eräänlaisen ihailun 
sädekehän ympäröimiä. Pohjanmaalla oli häijynsä 
ja Karjalassa ei juuri vietetty suurehkoja häitä, 
joissa ei miestä tai paria puukotettu. Tällaisen 
menon lopettamiseksi tarvittiin järjestysvallan 
toimenpiteiden lisäksi yleisen mielipiteen tuomio. 


Kun kaikesta tapahtuneesta myönteisestä kehi- 
tyksestä huolimatta maassamme vieläkin tehdään 


vuosittain 800—900 tappo- ja pahoinpitelyrikosta ja 
juopumustapausten lukumäärä nousee vieläkin 
120.000:ecen, on pakko todeta, että olemme vielä 
varsin kaukana suhteellisen vaatimattomistakin 
tavoitteista. Nuo vieläkin pelottavan suuret luvut 
saadaan pienenemään vain asteittain, sitkeällä, 
myöskin alkoholin käytön alueelle ulottuvalla, 
yleisen tapakulttuurin kohentamiseen tähtäävällä 
valistustyöllä.. Ehdottomaan raittiuteen tähtäävä 
valistustyö, jolla sinänsä on oma suuri tehtävänsä, 
on asettanut pyrkimystensä päämäärän niin kor- 
kealle, ettei sen julistus tapaa sitä suurta kansa- 
laisryhmää, joka katsoo voivansa ja olevansa 
oikeutettu nauttimaan alkoholia, mutta jonka 
keskuudesta — väärien tapojen, katsomusten ja 
arvostusten takia edellä mainittu suuri lainrikko- 
jien ryhmä vuosittain poimitaan. 

Voidaan tietysti sanoa, että poistamalla valistus- 
työn avulla alkoholin vaikutuksen alaisena tehdyt 
rikokset ja julkijuopuneet kaduiltamme, on samalla 
riistetty täysraittiuteen tähtäävältä valistustyöltä 
sen terävin käsiase, mutta eihän toisaalta voida 
ajatella niinkään, että ”mitä huonommin, sen pa- 
remmin”, jotta ehdottomaan raittiuteen tähtää- 
vällä propagandalla olisi käytettävissä mahdolli- 
simman runsaasti surkeita esimerkkejä. Maailmaa 
ei koskaan ole onnistuttu parantamaan ”kerta- 
heitolla”, siitä on kieltolain aika tällä alalla paras 
esimerkki. 

Alkoholin myötävaikutuksella tehtyjen väkivalta- 
rikosten ja juopumuspidätysten suuren lukumäärän 
supistamiseksi jää tehokkaimmaksi käytännöllisiin 
tuloksiin johtavaksi keinoksi yhä laajemman ylei- 
sen mielipiteen nostaminen päihtymistapaa vas- 
taan. Piintyneimmätkin huonot tavat elävät julki- 
suudessa niin kauan, kuin yleinen mielipide niitä 
sietää tai sallii. 


I no J n n N anm— 


SELITYS SANARISTIKKOON ”T” SANARISTIKKO ”Joulukuusi” 


Vaakasuoraan: 2. Kättä pidempi, 4. Hiek- 

| A [E [Mf | a. [TIEIL- JAIKIKA kamyrsky, 7. Aina, 8. Entisajan sotalaiva, 12. Pala, 
| IRIA|NTKIA [1 |S|UN [S |u |o] 13. Kaupungin nimen etuliite, 14. Niskan päällä, 16. 
- [L|I |S] Liioittelut, 20. Ranskan rahaa, 21. Pesuaine, 22. 
AASSDNIENTES > Salko, 25. Herra, 27. Taistelupaikka Vähässä-Aasias- 

i sa, 30. Puoleensa vetoa, 31. Liike, 33. Puutonta seu- 
5 PO E ILISIA. tua, 34. Liikkeetkin joskus, 37. Punnitusvälineitä, 

39. Oikean vastakohta, 42. Vaatetus, 43. Alakuloiset, 
46. Uros, 47. Hoidettava taloudellisesti, 50. Taka- 
Intiassa, 52. Muskettisoturien ”isä” 55. Ei enää sa- 
vuttamaton, 56. Valittava, 60. Radio, 61. Elovalkeat, 
64. Veden ympäröimä, 66. Saita, 69. Opinahjoja, 74. 
Ensimmäisen perheen jäsen hänkin, 75. An ja Per, 
76. Olemista, 77. Tonavan lisäjoki, 78. Jälleen 79. 
Nukkumista. 


Pystysuoraan: 1. Tyttönimeltä, 2. Järvi, 
3. Hyvät puolet, 4. Järjestysluku, 5. Kala, 6. Kerjuu, 
8. Kasvi, 9. Maan turva, 10. Tytön nimi, 11. Lyönnit, 
15. Lordien koulu, 16. Uskonto, 17. Tytön nimi, 18. 
Levoton maa, 19. Vuori Palestiinassa, 23. Ensimmäi- 
sen perheen jäsen, 24. Kaupunki N-liitossa, vanha 
nimi, 25. Paavalin ystävä, 26. Taidesalonki, 28. Ei 
totta, 29. Kivikkoista, 32. Syntisten tie, 35. Osaval- 
tio, 36. Lahja, 37. Koiralla tarkka, 38. Jokikin, 40. 
Riitojenkin aiheena, 41. Rajanteossa tarpeen, 44. 
Troijan kuninkaan poika, 45. Käytetään mittana- 
kin, 48. Joki, 49 Eevan mies, 50. Kaupunkikin, 51. 
LEHTEMME V:n 1960 ENSIMMÄINEN NUMERO Pakkaustarvike, 53. Lattialla, 54. Kiistan aihe, 57. 

Ranskalainen poliitikko, 58. Kreikan saaria, 59. 
ilmestyy helmikuun jälkipuoliskolla ja siihen tar- Kuumin, 62. Myytävällä tavaralla, 63. Varastopaik- 
koitetut kirjoitukset ja kuvat pyydetään lähettä- ka, 64. Avunhuuto, 65. Juhlatoimitus, 67. Yksi kol- 
mään toimitukselle 20. 1. 60 mennessä. mesta, 68. Metsästystä, 70. Pieni palanen, 71. Jo- 
kaisella, 72, Kaksi, 73. Pyöreä luku, 80. Kulkuväylä. 


Kerralla pölkky halki, muuton ei tu halkojen 
hakkuusta mittään. 


Tampere. 

SANARISTIKKO ”JOULUKUUSI” 

Kumpi ruokailutapa . .. 
Jatkoa siv. 28. 


Tutkimus osoittaa, että työmaaruokalan käyttö 
vuorotyötehtaassa ei ole läheskään niin suosittu 
kuin yleensä luullaan. Vain kahdeksan prosentin 
käyttö on aivan liian alhainen kun ottaa huomioon 
työmaaruokalan kalliit perustamis- ja käyttö- 
kustannukset. 

Suoritettu puolueeton tutkimus ja meiltä saadut 
tähänastiset koxemukset jo selvästi todistavat, että 
lämpökaapit tarkoitukseen soveltuvine ruoka-asti- 
oineen tulevat halvemmaksi niin työnantajalle kuin 
työntekijällekin ja ovat vuorotyötehtaassa suosi- 
tuimmat sekä käytännöllisemmät kuin työmaaruo- 
kala. Erikoisesti jatkuvassa käytössä olevilla ko- 
neilla työskentelevien ruokailu voidaan parhaiten 
järjestää lämmitettävän eväsruoan avulla kun 
lämmityslaitteet sijoitetaan koneiden välittömään 
läheisyyteen. — Perheenemäntien huollettavaksi 
vain nyt jää, että työhön lähtevällä perheen päällä 
on pakissaan sopiva keittoruoka-annos, jolloin 
monasti Kalliita leikkeleitä eväsvoileipien päältä 
voidaan vähentää. 


SOTAINVALIDIEN KERÄYKSEN TULOS 
TAMPELLASSA v. 1959 


Pellava Pa. AA. Ta TK 20 17.650:— 
ISO PAJA K. S Amna aate sisä si 58.035:— 
PAPIKSI akat: sanasen. JäväEEt» 34.505:— 


Yhteensä 110.190:— 


Tiedätkö että ... 


— Mitä tarkoitetaan paradoksilla? 
— Esimerkiksi yövartijaa, joka kertoo suoritta- 
neensa loppuun päivätyönsä. 
* 


— Miksi Pettersson oikeastaan karkoitettiin lä- 
hetyshotellista? 

— Hänen kuultiin pudottavan eräänä iltana ken- 
känsä lattialle kaksi kertaa. 

* 

Suurin ero miehen ja naisen välillä on se, että mies 
tahtoo kaiken, mitä hän voi saada, ja nainen kai- 
ken, mitä hän ei voi saada. 


Onni on koksin kaltaista — sitä valmistuu sivu- 
tuotteena tehdessäsi jotakin muuta. 


(Aldous Huxley) 


* * * 


Politikko ajattelee seuraavia vaaleja, valtiomies 
seuraavaa sukupovea. 
(English Digest) 

KUN TYÖNANTAJAA KERRAN KIITETTIIN 


Svanefabrikken-tehtaan alku oli tavalliseen ta- 
paan vähäinen. Ensin se valmisti koritöitä, sitten 
laajensi tuotantonsa nojatuoleihin. Nykyinen patja- 
tehdas pantiin alulle 1934. Emme mainitse tätä 
yhtiön 25-vuotisjuhlan takia, vaan sen vuoksi, 
mitä juhlassa sanottiin. 

Puheenjohtaja Ola Tu esitti kunnan tervehdyk- 
sen ja kiitti tehtailijaa siitä, mitä tämä oli tehnyt 
seudun kehittämiseksi. Ensimmäisenä vuonna, pu- 
heenjohtaja mainitsi, tehdas maksoi 101 kruunua 
veroja ja nyt se maksaa samansuuruisen summan 
joka 20. minuutti. 

Ennen tehtaan perustamista maksoi seudun 61 
veronmaksajaa tuskin 3.000 kruunua, nyt maksaa 
300 henkeä lähes 300.000 kruunua veroja. Tehdas 
maksaa työpalkkoja noin 2 milj. kruunua. 

Juhlan kohokohta oli työntekijäin luottamus- 
miehen tehtaan omistajalle Jens. E. Ekornesille 
pitämän puheen loppulause: ”Kiitos Sinulle, Jens, 
että olet antanut meille turvalliset ja hyvät työ- 
paikat. Kiitos vaimojemme puolesta monista pul- 
leista palkkapusseista, kiitos lastemme puolesta, 
jotka saavat elää auringon puolella turvatuissa 
oloissa!” 

(Farmand) 


OMITUINEN MAA 


Mies, joka on syntynyt ja kasvanut kaupungissa, 
missä raitiovaunut ovat keltaisia, tulee ensi kerran 
elämässään kuninkaalliseen pääkaupunkiin. Kes- 
kustorille saavuttuaan hän pysähtyy hämmästy- 
neenä, tuijottaa ohi ajavia raitiovaunuja ja huu- 
dahtaa: ”Omituinen kaupunki! Sinisiä Traitio- 
vaunuja!” 

Sveitsissä on äskettäin pidetty kansanäänestys 
lakiesityksestä, että työaika supistettaisiin 48:sta 
44 tuntiin viikossa. Ehdotus hyljättiin 586.000 
äänellä 316.000 ääntä vastaan, mikä lähinnä aiheu- 
tui ammattiyhdistysten vastustuksesta. Niiden mie- 
lestä työnantajien ja työntekijöiden pitäisi rat- 
kaista tämä kysymys neuvottelutietä, eikä halli- 
tuksen ja lakiasäätävän kokouksen pitäisi siihen 
sekaantua. 

Ruotsalainen levittää silmänsä ja huudahtaa: 
”Omituinen maa! Omituisia ammattiyhdistyksiä!” 


(Sunt Förnuft) 


Paras tapa pitää hyvät teot muistissa on eläh- 
dyttää niitä uusilla. Cato 


Aterioi ystäväsi kanssa, mutta älä tee kauppaa 
hänen kanssaan. 


Armenial sananl. 
LIIKEMIEHENALKU? 
Kengänkiilloittajapoika: Saanko kiilloittaa ken- 
känne? 
Mies: Et. 


— Teen ne niin kiiltäviksi, että näette kasvonne 
niistä. 

— Ei! 

— Pelkuri! 


KI IITOLLISINA SIITÄ ARVOKKAASTA TUESTA 
JA YMMÄRTÄMYKSESTÄ, MITÄ LEHTEMME ON 
SAANUT OSAKSEEN PÄÄTTYMÄSSÄ OLEVAN 
VUODEN AIKANA NIIN HYVIN YHTIÖN JOHDON 
KUIN USEIDEN TOIMIHENKILÖIDEN JA TYÖN- 
TEKIJÖIDEN TAHOLTA, PYYDÄMME TOIVOTTAA 
KAIKILLE AVUSTAJILLEMME JA MYÖS LEH- 


TEMME LUKIJOILLE 


HYVÄÄ JA RAUHALLISTA JOULUA 


SEKÄ 


| PARASTA ONNEA VUODELLE 1960 


TAMPELLA TÄNÄÄN TOIMITUS 


Ki ES 


k 


== Kiitämme ss 


Sydämelliset kiitokset kaikille, jotka muistivat 
minua merkkipäivänäni 8. 11. 59. 
Emmi Aura 


Kiitän kaikkia, jotka muistivat minua 60-vuotis- 
päivänäni. 
Ryyne Niininen 


Sydämelliset kiitokseni insinööreille, työnjohta- 
jille sekä työtovereilleni osakseni tulleesta huo- 
maavaisuudesta täyttäessäni 50 vuotta. 


Aarne Lindroos 


Sydämelliset kiitokseni Tampellan naiskuorolle 
kauniista kukista, jotka sain ollessani Joensuussa 
sairaalassa. 

Lydia Lehtonen 


Parhaat kiitokseni Tampellan Huolto r.y:lle sekä 
työtovereilleni saamastani taloudellisesta tuesta ja 
myötätunnosta tyttäreni kuoleman johdosta. 


Kiittäen Elma Helenius 


Parhaimmat kiitokseni valimon työnjohtajille ja 
työtovereilleni, jotka muistivat minua kukilla ja 
lahjoilla täyttäessäni 60 vuotta. Ottakaa vastaan 
myöhästyneet kiitokseni pitkän sairauteni takia. 


Arvo Lampinen 


Sydämelliset kiitokset kaikille, jotka muistivat 
minua täyttäessäni 50 vuotta. 


Väinö Lindstedt 
Sydämelliset kiitokseni työtovereilleni saamas- 
tani rahasta sairauteni aikana. 
Urho Siren 


Parhaimmat =kiitokseni Lapinniemen tehtaan 
johdolle minulle lähetetyistä poltopuista. Toivotan 
Hyvää Joulua ja Onnea Uudelle Vuodelle! 


Vilhelmiina Tyry 


Sydämelliset kiitokseni Tampellan Huolto r.y:lle 
saamastani rahalahjasta ja neiti Ponsimaalle suu- 
resta avusta pitkällisen sairauteni aikana. 


Lydia Lehtonen 


Parhaimmat kiitokseni entisille työtovereille ko- 
nepajalla, jotka niin suuremmoisella tavalla muis- 
tivat minua 50-vuotispäivänäni 30. 10. 1959. 


Rudolf Paasonen 


Lausun lämpimän kiitokseni Tampellan johdolle, 
Tampellan mieskuorolle, työtovereille ja kaikille 
niille, jotka niin monin eri tavoin ovat tehneet 
helpommaksi kestää raskaan suruni mieheni Lauri 
Lammion poismenon johdosta. 

Aino Lammio 

VIHITTY 31. 10. 1959 


Arvo Olavi Leskinen ja Aili Iso-Mustajärvi kuto- 
mosta. 


Parhaat kiitokset työnjohtajilleni ja työtovereil- 
leni ystävällisestä muistamisesta merkkipäiväni 
johdosta. 

Rikhard Vallenius 


Parhaimmat kiitokset ins. Sandsundille, höyry- 
voiman työnjohtajalle sekä kaikille työtovereilleni, 
jotka muistivat minua 70vuotispäiväni johdosta. 


Kalle Jokinen 


Parhaat kiitokseni Tampellan 1 ja 2 G insinöö- 
reille, työnjohtajille ja työntekijöille. Tampellan 
sairaskassalle sekä Huolto r.y:lle saamastani tuesta 
mieheni kuoleman johdosta. 


Sirkka Kaasalainen ja lapset 


On vaikea nimetä ketään. Kaikkia kaikesta 
kiittäen. 
Paavo Suomela 


Parhaimmat kiitokseni Lapinniemen Puuvilla- 
tehtaan työnjohdolle, konttorihenkilökunnalle ja 
työtovereille mieheni tapaturmaisen kuoleman joh- 
dosta saamastani tuesta ja rahallisesta avusta. 


Siivooja Lilli Olli 
Kiitän sydämellisesti Teitä kaikkia, jotka niin 
ystävällisesti muistitte minua merkkipäivänäni. 


Anton Tuominen 


Parhaimmat kiitokseni Lapinniemen puuvilla- 
tehtaan johdolle ja kaikille, jotka muistivat minua 
80-vuotispäivänäni. 

Aleksandra Kunnas 


Sydämelliset kiitokseni kaikille, jotka merkki- 
päivänäni yllättivät minut. 
Eino Nieminen 


Parhaat kiitokseni Tampellan Huolto r.y:lle ja 
rakennusosaston työnjohtajille sekä työntekijöille 
saamastani tuesta ja osanotosta mieheni Oskari 
Lehtisen kuoleman johdosta. 


Anna Lehtinen 
Parhaimmat kiitokseni puista. Hauskaa joulua ja 


Hyvää Uutta Vuotta. 
ME: 


Tiedättekö että... 


— niitä esineitä, joita ihminen valmistaa muutta- 
malla luonnonantimien muotoa ja tilaa sekä näiden 
esineiden siirtämiseen liittyviä toimituksia kutsu- 
taan hyödykkeiksi. Näitä ovat toisaalta aineelliset 
hyödykkeet, tavarat, raaka-aineet, koneet, raken- 
nukset jne. sekä toisaalta aineettomat hyödykkeet 
kuten palvelukset, kouluutus, lääkärin, siivoojan ja 
asianajajan työ. 
— energiastamme ja käytettävissämme olevien 
tuotannon välineiden tehokkuudesta riippuu, minkä 
verran ja minkä laatuisia hyödykkeitä me pystym- 
me valmistamaan. 
— aineellinen hyvinvointimme lisääntyy tuotannon 
välineiden kehittyessä, joka merkitseekin ainoaa 
mahdollisuutta pyrittäessä nostamaan elintasoam- 
me. 
— tuotannon välineitä ovat kaikki ne esineet, joita 
ihminen käyttää lisätäkseen aineellista hyvinvoin- 
tiaan eli tuottaakseen tavaroita ja palveluksia 
muuttamalla luonnonantimien muotoa ja kokoo- 
musta sekä siirtämällä niitä paikasta toiseen. 

x * * 


—: asiakas ostoillaan ja kulutuksellaan määrää sen, 
kuinka monta työpaikkaa kukin yritys voi tarjota. 
— asiakas väsymättä, omaa etuaan ajatellen, etsii 
etsimistään entistä parempia tavaroita ja palveluk- 
sia sekä enemmän tavaroita ja palveluksia mah- 
dollisimman halpoihin hintoihin. 
— esittämällä vaatimuksia, joihin asiakkaalla ei ole 
varaa suostua, saatamme pakottaa toiset työnteki- 
jät eli omat asiakkaamme tekemään meidät itsem- 
me työttömiksi. 

* * * 
— kaikki se raha, joka yrityksen on koottava voi- 
dakseen makiaa tuotannostaan syntyvät kustan- 
nukset, on lopulta peräisin asiakkailta. 
— jokaisesta asiakkaalta peräisin olevasta, myy- 
dyistä tuotteista saadusta tuhatmarkkasesta käytti 
teollisuutemme vuonna 1956 yrityksen ulkopuolelta 
ostettujen tavaroiden ja palvelusten aiheuttamiin 
kustannuksiin keskimäärin 666 markkaa, vuotta ai- 
kaisemmin 667 markkaa. 
— vastaavasti saatiin inhimillisen työvoiman osalle 
256 markkaa, sosiaalisten kustannusten osuuden ol- 
lessa tästä 47 markkaa. Tilanne vuoteen 1955 ver- 
rattuna pysyi muuttumattomana. 
— poistojen eli tuotannon välineiden kulumisen 
osuudeksi merkittiin 31 markkaa vuoden 1955 lu- 
vun päättyessä 25 markkaan. 
— valtio, kunta ja seurakunta lohkaisivat verotuk- 
sen kautta tuosta tuhatmarkkasesta vuonna 1956 
30 markkaa edellisen vuoden markkaluvun ollessa 
31. 
— kustakin liikevaihdon tuhatlappusesta liikeni tä- 
män jälkeen voittoon koko teollisuudessamme vuon- 
na 1956 keskimäärin vain 17 markkaa edellisen vuo- 
den osuuden ollessa 21 markkaa. 

* * * 
— tukku- ja vähittäiskauppa on viimeisenä vai- 
heena siinä tapahtumasarjassa, jonka ansiosta 
tuotteet ovat valmistuneet, jättäneet tehtaan, siir- 


tyneet kauppoihin ja edelleen asiakkaiden koteihin. 
Tuotantoprosessi on vasta silloin täydellinen, kun 
hyödyke on lopullisesti kuluttajalla. 


* ki * 


— 80 % valuuttatuloistamme, joilla tuonti on mak- 
settava, saadaan metsätaloutemme ja -teollisuu- 
temme tuotteiden viennistä. 

— teollisuutemme paperituotanto oli vuonna 1957 
1.165.200 tonnia, joka merkitsee sitä, että tällä 
määrällä olisi voitu kuormata 83.228 vientipaperi- 
vaunua, mitkä olisivat muodostaneet 791 kilometrin 
pituisen junan. 

— maamme paperituotteiden kokonaisvienti mer- 
kittiin vuonna 1957 949 tonniksi, joka puolestaan 
tahtoo sanoa sen, että näin olisi kyetty kuormaa- 
maan 67.786 vientipaperivaunua, mistä olisi kerty- 
nyt 644 kilometrin pituinen juna. 

—- yhden sanomalehtipaperitonnin valmistukseen 
tarvitaan noin 4 pm? kuusipaperipuuta. Sen myyn- 
nistä saatu valuuttatulo oli vuoden 1957 marras- 
kuussa noin 43.800 markkaa. 

— tällä voidaan ostaa esimerkiksi joko 49 kiloa vil- 
laa, 644 kiloa appelsiineja tai 138 kiloa tupakkaa. 

— mainittujen hyödykkeiden kokonaistuonti oli 
vuonna 1956 villan osalta 6 milj. kiloa eli nykymar- 
koissa 5,2 mrd, appelsiinien osalta 30 milj. kiloa eli 
2 mrd. ja tupakan osalta 5,7 milj. kiloa eli 1,7 mrd. 
markkaa. 

— villan tuontia varten oli näin ollen myytävä 
119.000 tonnia, appelsiinien tuontia varten 477.000 
tonnia ja tupakan tuontia varten 39.000 tonnia sa- 
nomalehtipaperin vientimäärästä vuonna 1956. 


* * * 


— teollisuustuotannon määrä on nykyisin noin 2,5- 
kertainen sotaa edeltäneeseen verrattuna. 
— tuotantomme on kuitenkin edelleen vähemmän 
pääomavaltaista ja inhimillisen työvoiman tarve 
tuoteyksikköä kohti siten vastaavasti suurempi kuin 
naapurimaissamme Tanskassa, Norjassa ja Ruot- 
sissa. 

* * kd 
— vuoden 1956 bruttokansantuotteesta oli yksityi- 
sen kulutuksen osuus 630 mrd. mk eli 56 prosenttia. 
Ravintomenojen osuus oli tästä 32,1 prosenttia, vaa- 
tetuksen 12,6 prosenttia, asunnon 8,7 prosenttia 
sekä lämmön ja valon 3,8 prosenttia. 


* * * 


— kotimaiset teläkat tuottavat vuosittain noin 20 
miljardin markan arvosta uusia aluksia. 

— Suomen kauppalaivasto on nykyisin vain 15 pro- 
senttia suurempi kuin vuonna 1939, kun taas Ruot- 
sin kauppalaivasto on kasvanut samana ajanjakso- 
na noin 90 prosenttia. 

— Suomen kauppalaivaston aluskanta on maail- 
man vanhimpia sekä laivojen kustannustaso Euroo- 
pan korkeimpia. 

— suomalaisten alusten osuus omissa merikuljetuk- 
sissamme on laskenut alle 50 prosenttia, samalla 
kun puutavaran viennistämme 85 prosenttia kulkee 
vieraalla tonnistolla. 

